
1. Sepp Holzer. Permacultura. Ghid practic pentru agricultura la 
scară mică. [Permacultura] 2. Edward Faulkner. Nebunia aratului. 
[Agricultura sustenabilă] 3. Masanobu Fukuoka. Revoluţie într-un spic. 
[Agricultură sustenabilă] 4. Ianto Evans, Leslie Jackson. Încălzitoare cu 
masă termică. [Tehnici şi meşteşuguri] 5. E.F. Schumacher. Mic 
înseamnă frumos. [Economie alternativă] 6. Tony Dutzik, Elisabeth 
Ridlington, John Rumpler. Adevăratul pret al gazelor de şist. 
[Postcapitalism] 7. Joël Carbonnel. Gestul corect. Manualul 
gradinarului. [Agricultură sustenabilă] 8. Ianto Evans, Michael G. Smith, 
Linda Smiley. Casa la inde-Mana. Un ghid practic si filosofic pentru 
construcţia casei din cob. [Arhitectură verde] 9. David R. Montgomery. 
Ţărână. Cum se fac praf civilizațiile. [Pedologie] 10. Joseph A. 
Coccanouer. Buruienile, protectoarele solului. [Agricultura sustenabila] 
11. Rolfe Cobleigh. Ferma oamenilor. Facerea uneltelor. [Tehnici si 
meşteşuguri] 12. James H. Kunstler. Indelungata criză. Cum să 
supravietuim catastrofelor convergente ale secolului XXI. 
| Postcapitalism] 13. Becky Bee. Cărticica meşterului cobar. [Arhitectură 
verde] 14. G.K. Chesterton. Regulile normalitatii. [Economie alternativă | 
15. Ariane van Buren (ed.). Manualul chinezesc al biogazului. [Tehnici şi 
meşteşuguri] 

Ediţia I în limba romana 


Perturbările ecologice mondiale sunt o consecinţă directă a sistemului nostru de 
producţie şi consum. Rezultă, astfel, o criză profundă care ameninţă grav 
siguranţa alimentară a umanităţii. 

Totuşi, soluţii există. Şi toate se bazează pe dezvoltarea unui alt tip de societate. 
În aproximativ douăzeci de interviuri, Coline Serreau ne prezintă alternative 
deja implementate peste tot în lume. 

Actori ai schimbării, ţărani, agronomi, economişti sau filosofi vorbesc despre 
vitalitatea unei societăţi noi, încă latentă şi minoritară, dar vizibilă şi majoritară 
în curând. 

Teorii, analize şi răspunsuri practice se întrepătrund, cu scopul de a interpela 
cititorul şi de a trezi în el dorinţa de a acţiona şi plăcerea de a lua în considerare 
o nouă viaţă. 

Există tehnici multiple (cultivare biologică, însămânţare directă, compostaj, 
BRF*, pesticide şi îngrăşăminte naturale...) pentru restabilirea unei legături 
corecte între sol şi hranä**. 

Din această legătură restabilită va putea să se nască o nouă democraţie, care să 
instaureze autonomia locală, redefinirea valorilor noastre şi a conceptului de 
bogăţie, alături de reechilibrarea puterii între sexe. 

Cartea începe cu o prefaţă scrisă de Coline Serreau, în cadrul căreia prezintă 
angajamentul său intelectual. 

De altfel, cititorul va găsi la sfârşitul lucrării un vocabular de termeni-cheie 
referitori la agricultura biologică şi câteva principii pentru a întreprinde de 
acum încolo acţiuni de proximitate ecoresponsabile. 

Coline Serreau i-a intervievat pe Claude şi Lydia Bourguignon, Philippe 
Desbrosses, Pierre Rabhi, Lauren Marbot, Emmanuel Bailly, Dominique 
Guillet, Stephane Fayon, Vandana Shiva, Devinder Sharma, Muhammad Yunus, 
Joao Pedro Stedile, Patricia Martins Da Silva, Amarildo Zanovello şi Leci 
Pereira, Anamaria Primavesi, Chico Whitaker, Semen Antoniets, Vasiliy 
Loubeniets, alaturi de cativa tarani autonomi, Antoinette Fouque, Jean-Claude 
Michéa, Patrick Viveret, Serge Latouche. 


* „bois raméal fragment“ este numele dat unui amestec necompostat de reziduuri rezultate din tăierea 
ramurilor de copaci - TEI 


** în original, „entre le champ et l’asiette“ - TEI 


COLINE SERREAU 

Fiica scriitoarei Geneviéve Serreau si a regizorului Jean-Marie Serreau, Colline 
Serreau se naşte la Paris in octombrie 1947. După absolvirea bacalaureatului, 
urmează în paralel studii de litere, de orgă şi muzicologie în cadrul 
Conservatorului superior de muzică. Ea frecventează, de altfel, şi şcoala de circ a 
Anniei Fratellini (unde a învăţat trapezul). 

Atrasă de teatru, se orientează în cele din urmă spre artele dramatice. În 1968, 
intră ca actriţă ucenică în centrul de pe strada Blanche. În 1969, efectuează un 
stagiu la Comédie-Francaise, înainte de a se orienta spre scrierea de scenarii, 
dar şi spre regie pentru cinema, teatru şi operă. 

Ea semnează mai ales primul său scenariu în 1973: On c'est trompé histoire 
d'amour (Am greşit povestea de iubire), de Jean-Louis Bertucelli, în care joacă 
rolul principal. În 1975, realizează primul său film: Mais qu'est-ce qu-elles 
veulent! (Dar ce vor ele!), care îi conferă reputaţia de artistă militantă şi 
feministă. Cunoaste un adevărat succes după critica din 1977 legată de cel de-al 
doilea film al său: Pourquoi pas ? (De ce nu?), care îi reuneşte pe Sami Frey, 
Mario Gonzales şi Christine Murillo. 

În 1981, realizează filmul Qu’est-ce qu'on attend pour être heureux ? („Ce 
aşteptăm ca să fim fericiţi ?). 


În 1985, Trois hommes et un couffin (Trei bărbaţi şi un leagăn) are premiera în 
teatru. Cu peste 12 milioane de spectatori şi trei premii César, se situează 
printre filmele franceze cu un număr record de spectatori şi va fi adaptat pentru 
un remake hollywoodian. 


Ulterior, ea mai realizează Romuald et Juliette (Romuald şi Juliette), La Crise 
(Criza) (premiul Cesar pentru cel mai bun scenariu), La Belle Verte (Frumoasa 
verde), apoi Chaos (Haos) (nominalizat de şapte ori la premiile Cesar), 18 ans 
apres (După 18 ani) şi Saint Jacques...La Mecque (Saint Jacques...Mecca). 

Ea urmează în paralel şi o carieră în teatru. 

După mai multe piese alături de Coluche şi Romain Bouteille, joacă în 
numeroase spectacole scrise chiar de mâna sa sau de a altor artişti, cum ar fi 
Lapin Lapin (lepuraş iepuras), Quisaitout et Grobéta (Quisaitout şi Grobéta) 
(cinci premii Molière), Le Salon d'été (Salonul de vară), piese al căror autor este 
chiar ea, şi Cum vă place, de Shakespeare, Cercul de cretă caucazian, de Bertolt 
Brecht. 

În 2000, regizează la Opera-Bastille La Chauve-Souris (Şoricica cheală), de J. 
Strauss, iar în 2002, Le Barbier de Séville (Barbierul din Sevilla), de Rossini, 
spectacol reluat ulterior de numeroase ori si programat pana in 2012. 


În 2006, joacă rolul lui Arnolphe în L’Ecole des femmes (Şcoala femeilor), de 
Molière, spectacol pe care îl regizează la teatrul Madeleine. 
Timp de doi ani, a ocupat funcţia de preşedinte al ARP, adică Asociaţia 
Realizatorilor şi Producătorilor, iar în prezent este preşedinta academiei 
Fratellini, care formează tineri artişti de circ de nivel înalt. 


Artistă polivalentă, a compus muzica pentru 18 ans apres şi pentru La Belle 
Verte. 


Începând din 2003, ea dirijează corala Delta, care susţine numeroase concerte. 


Filmul său Solutions locales pour un desordre global (Soluţii locale pentru o 
dezordine globală) este lansat în aprilie 2010. În 2012, pregăteşte punerea în 
scenă a piesei Manon, de Massenet, pentru Opera-Bastille şi un lung metraj de 
ficțiune, adaptat după un roman de George Sand. 

Piesele sale de teatru au fost publicate de Actes Sud-Papiers. La Actes Sud, ea a 
publicat de altfel şi o carte despre academia Fratellini, precum şi o carte-DVD 
conţinând scenariul La Belle Verte. 

Este autoarea unei lucrări cuprinzând fotografii inventate, numite 
Photopeintures (Foto-picturi). În 14 iulie 2004, a primit rangul de cavaler al 
Legiunii de onoare de la Jacques Chirac. 

entru orice om lucid, este evident că România de astăzi se află în pragul 

colapsului, împreună cu sistemul global în care este angrenată. Dacă ar fi 

doar să enumerăm problemele pe care le avem, dimensiunile acestui 
cuvant-inainte ar atinge cote nepermise. De la economie la cultură, de la agricultură 
la demografie, de la politică la ecologie, de la sănătate la învățâmânt, practic nu 
există domeniu in care sa nu fie evident dezastrul in care ne aflăm — fie că vorbim, 
în particular, de „exodul creierelor“, de jaful politic generalizat, de raptul bancar, de 
rezultatele catastrofale la examenele de capacitate sau bacalaureat sau de calitatea 
precară a alimentelor pe care le consumăm; de febra consumeristă întreținută 
permanent de marile corporații, de pământul fertil vândut pe nimic, pe cale să fie 
otrăvit cu insecticide si pesticide, de izolarea profesioniştilor în favoarea 
incompetentilor sau de profunda decădere morală. Problemele pe care le avem sunt 
atât de complexe si de interdependente încât a crede că există remedii globale 
pentru ele înseamnă o naivitate vecină cu orbirea. 

Noi, cei din TEI, considerăm că nu există decât soluții „la firul ierbii“ — 
soluții demarate si întreținute de oameni care nu aşteaptă subvenții de la guvern si 
sponsorizări de la corporaţii pentru a face binele. Oameni lucizi şi integri, care 
ridică semne de întrebare asupra direcției în care se îndreaptă lumea, cu noi cu tot. 

Graba in care suntem siliți să trăim ne-a confiscat timpul de gândire — nu 
avem timp sa discernem între bine si rău, între adevăr si simulacru, între 
informatie si minciună. Iar graba noastră si dezinformarea sunt extrem de 
profitabile pentru cei care ne repetă zilnic, fără încetare, ca soluțiile unice de 
supraviețuire în ziua de astăzi sunt: job-urile epuizante, creditele pe zeci de ani 
pentru autoturisme sau locuințe scumpe si ineficiente si consumul dus la maxim. 

TEI s-a născut pentru a face accesibile informațiile care dinamitează acest 
mod de gândire. Cărțile traduse de noi demonstrează fără greş că suntem, zi de zi, 
captivi ai unei imense iluzii — aceea că nu putem trăi decât asa cum trăim acum: 
stresaţi, obosiţi, vläguiti de viata, instrainati de valorile fundamentale care ne 
indreptatesc să ne numim oameni. 


În contra unui Sistem al cărui mod de funcţionare implică inundarea 
constantă cu false informaţii, ne propunem să oferim publicului acele cunoştinţe 
folositoare, ignorate în mod sistematic de „mainstream“ din simplul motiv că de pe 
urma lor au de câştigat numai oamenii, nu şi corporatiile şi guvernele. În loc de 
reziduuri de gândire ambalate tipätor, oferim acces la cunoaşterea practică. 
Complet gratuit, dar din dar, fără pretenţii, fără trufie şi fără clauze ascunse. O 
bibliotecă a independenţei reale fata de Sistemul absurd în care am fost aruncaţi 
în ultimile decade. O serie de cărţi care, nădăjduim, vor fi paşaportul de 
independenţă în gândire si în fapte al fiecăruia dintre noi. 

Aşadar, cui se adresează în principal cărţile traduse de TEI? 
Oamenilor care ştiu că veşnicia nu s-a născut la sat ca să moară la oraş. Celor care 
s-au săturat de asfalt, de blocuri, de rate şi de credite şi care caută să iasă din acest 
angrenaj cât mai repede, dar încă nu au curaj, pentru că nu ştiu că se poate şi încă 
nu ştiu cum se face. Celor care vor să acumuleze cunoştinţe solide de agricultură 
sustenabilă, permacultură, arhitectură ecologică, energii alternative, tehnici şi 
tehnologii domestice şi meşteşuguri. Celor care simt şubrezenia sistemului si 
naufragiul global către care ne îndreptăm, oamenilor care au redus sau se pregătesc 
să reducă turatia motoarelor, pentru că ştiu că viteza nu va face decât să grăbească 
si să amplifice impactul inevitabil cu zidul. Celor care ştiu că revoluțiile încep din 
pragul propriei case şi tot acolo se termină. Țăranilor nescarbiti de sat şi inca 
nedescurajati, dar şi orășenilor care inca stăpânesc mai bine tastatura decât grebla. 
În fine, tuturor celor care ştiu că orice bucată de pământ vine la pachet cu fâşia 
nemărginită de Cer de deasupra ei. 


TEI, noiembrie 2013 

artea pe care o citeşti acum pe ecran sau o tii, deja tipărită, în mâini, este 

rezultatul a sute de ore de muncă migăloasă — traducere, verificare 

terminologică, adaptare, corectură, editare, punere în pagină şi design. Ca 
această carte să se poată naşte, a fost nevoie de nenumărate e-mailuri şi de mii de 
corecturi. Nici un membru al grupului TEI — fie el traducător profesionist 
sau amator — nu este plătit pentru munca sa; tot ceea ce facem, facem gratuit, 
fără să cerem burse, sponsorizări, fără să solicităm donaţii şi fără să aşteptăm 
medalii, diplome si, eventual, statui în fata ministerului agriculturii. Unii pot numi 
asta sacrificiu, alţii civism, alţii tâmpenie crasă și pierdere de timp. 

TEI nu este umbrelă pentru nici un partid politic sau ONG; nici unul dintre 
noi nu are de gând să candideze la preşedinţie sau măcar pentru un post la consiliul 
local la următoarele alegeri, nici unul dintre noi nu are fabrică de produs 
insecticide. Dar asta nu înseamnă că nu avem şi noi, la rândul nostru, nevoie de 
ajutor. În schimbul faptului că, prin intermediul nostru, ai acces gratuit în limba 
română la cărţi de importanţă fundamentală, pe care nici o editură din România nu 
a avut puterea sau curajul să le traducă, te rugăm să ne dai o mână de ajutor. Dacă 
te simţi stăpân pe orice limbă de circulaţie internaţională și îţi poţi 
sacrifica câteva ore lunar pentru a traduce câteva pagini împreună cu 
noi, da-ne de ştire la adresa de mail: carti.din.tei@gmail.com. Cu cât vom 
fi mai mulţi, cu atât vom putea traduce mai multe volume într-un timp din ce în ce 
mai scurt — performanţă pe care nici o editură, din România sau chiar din 
străinătate, probabil că n-a atins-o vreodată. 

Şi chiar dacă nu eşti atât de deprins cu o limbă străină, tot ne poţi fi de mare 
folos — dă mai departe cartea de fata si celelalte cărţi din colecţia TEI, anunta-ti 
prietenii, recomand-o, tipăreşte-o, fă-o cadou, urmăreşte-ne pe blogul „Cărţi din 

tei“ — cartidintei.wwordpress.com, Facebook — TEI Traduceri Ecologice 
Independente si oriunde vom mai apărea. Poti chiar să-ţi enervezi socrii dându-le 
din când în când citate din cărţile traduse şi publicate de noi, promitem că nu ne 


supărăm. Suntem siguri că, pe măsură ce creşte numărul oamenilor care ştiu despre 


TEI, citesc şi aplică cele scrise în cărţile noastre, vom fi o tara din ce in ce mai greu 
de minţit, de controlat si de cumpărat. Iti mulţumim! TEI 


Pentru înscrieri, sugestii, recomandări, propuneri etc.: 
carti.din.tei(o gmail.com M 
Pentru actualizări si descărcarea gratuita a cărților TEI: 


cartidintei.wordpress.com W) 

Coline Serreau 


F rumusetea verde, filmat în 1996, vorbea deja despre ecologie si despre 
transformarea radicală a modului nostru de gândire. Filmul era mult prea avansat si 
nu a avut efectul scontat decât mult după lansare. 

A fost reeditat în format DVD-carte (Actes Sud) şi cunoaşte o frumoasă a doua viata. 

Cu trei ani în urmă, am început să fac reportaje pe diferite subiecte, printre care si un 
interviu cu Pierre Rabhi, pe care îl cunosteam de câţiva ani. 

Întoarsă din Maroc, unde filmasem câteva dintre acțiunile sale, mi-am spus că 
trebuia continuată această muncă si aprofundat subiectul peste tot în lume, cu toți actorii 
acestei schimbări. 

Am plecat atunci în India, în Brazilia, în Ucraina, în Elveţia pentru a le lua interviuri 
celor care propuneau alternative credibile pentru sistemul nostru. Am vrut să ia cuvântul 
teoreticieni şi purtători de cuvânt ai diferitelor mişcări, ca şi ţărani şi oameni obişnuiţi 
care sunt de fapt actorii şi inventatorii schimbărilor. 

Nu voiam să fac un film care să culpabilizeze şi să deprime oamenii. 

În acest moment, fiecare se descurcă aşa cum poate în această societate bolnavă şi majo- 
ritatea oamenilor îşi pun zilnic întrebări în legătură cu supraviețuirea economică: cum să plă- 
tesc chiria, cum să găsesc un loc de muncă, cum să plătesc studiile copiilor, voi avea o pensie? 

Da, avem datoria de a schimba sistemul, dar datoria nu înseamnă vină! 

Trebuia să spunem adevărul despre himerele de care ne agätäm: adevărul este că 
un număr mic de oameni câştigă din ce în ce mai mult, în timp ce majoritatea saracesc 
inexorabil. Iar problemele ecologice sunt consecinţa acestei organizări a societăţii care 
pune exploatarea, jaful şi profitul mai presus decât forţele vieţii. 

După ce vor fi văzut realitatea şi îşi vor fi dat seama de dezastrele produse, oamenii 
cu suflet şi conştiinţă vor face, în funcţie de condiţiile istorice, ceea ce li se pare drept si 
bun pentru ei — nu sunt eu în măsură să le dau sfaturi. 

Prin acest film vreau să arăt că există peste tot în lume oameni care, fără să se cunoas- 
că, fac acelaşi lucru, au aceeaşi filozofie de viaţă şi muncesc la fel pământul care ne hrăneşte. 

Coline Serreau - Solutii locale pentru o dezordine globală 


Scopul principal al filmului este să pună în lumină universalitatea soluţiilor, ca şi 
simplitatea lor. 

Aş vrea ca, după ce au văzut filmul, oamenii să capete speranţa şi dorinţa de a începe 
cât mai curând să acţioneze şi să inventeze propriile lor soluţii. 

Am filmat 170 de ore, cu camera mea HD, într-o perfectă autonomie, care 
corespundea scopurilor filmului. Voiam ca mişcările camerei să fie libere şi pline de viaţă, 
precum ochii care descoperă, privesc, fără o gramatică impusă. 

Montajul s-a supus unui dublu imperativ de claritate, de construcţie riguroasă a 
discursului, păstrând o libertate totală asupra tăieturilor şi ilustraţiilor. 

Mai întâi, analizăm originea acestui tip de agricultură a cărui naştere se datorează 
surplusului de arme de după război, o agricultură care atacă pământul. 

Vedem apoi cum are loc un adevărat genocid la care sunt supuşi ţăranii şi cum, într-o 
logică a profitului industriei chimice şi petroliere şi deturnând banii publici spre 
buzunarele câtorva, s-a eliminat tot ceea ce pământul şi animalele ne ofereau gratuit, 
înlocuindu-le cu seminţe nereproductive, chimizare exagerată şi eradicarea biodiveristatii. 

Pretios în biodiversitate era faptul că fiecare ţăran păstra şi selectiona seminţele cele 
mai potrivite pentru pământul său, ceea de îi dădea libertate şi autonomie. 

Puterile industriale au venit să pună „ordine“ în această libertate, confiscând şi 
interzicând seminţele locale, impunând unele nereproductibile, care nu cresc decât cu 
ajutorul îngrăşămintelor şi al pesticidelor, seminţe protejate de brevete plătite de 
populaţie, imbogatind astfel industriile producătoare de seminţe şi petrolieră. 

Toate aceste procese duc la moartea solului care devine un deşert, virtual 
deocamdată, deoarece încă mai există puţin petrol, dar fără petrol solurile noastre sunt 
sterile, nu mai pot produce nimic. 

Această producţie ucigătoare care îi imbogateste pe unii şi pune în pericol siguranța 
alimentară a tuturor trebuie oprită urgent, trebuie reparate solurile, trebuie să repunem pe 
picioare o agricultură gratuită, sănătoasă şi durabilă, care să dea de lucru pentru milioane 
de oameni. 

Acest lucru este fezabil, populaţia trebuie să-l ceară, politicienii trebuie să voteze 
legile care să-l permită. 

Patriarhatul este o fază (trecătoare în istoria omenirii) de dezechilibru între bărbaţi şi 
femei. Acest dezechilibru mutilează omenirea de jumătate din forţele şi creativitatea sa, 
este responsabil pentru devierile violente şi distrugătoare ale societăţii noastre. 

Este o boală a copilăriei care se poate trata, mişcările de eliberare a femeii care zguduie 
societatea noastră de câteva secole sunt un început al remedierii acestei boli. Bolile copilă- 
riei pot fi foarte periculoase şi pun în pericol sănătatea tinerei noastre omeniri. 

Tânără deoarece suntem ultimii veniţi în ordinea speciilor, şi probabil cel mai puţin 
adapatati la această lume. 

Întrebarea este: Vom trece de această probă? Vom creşte din punct de vedere uman 
sau vom rămâne bolavi? 

Daca vom creste, vom avea un viitor frumos in fata noastra. 

Moartea noastră nu va deranja pe nimeni, le va face mai degrabă fericite pe 
animalele, plantele şi bacteriile dinaintea noastră în univers, care suportă aroganta 
noastră pe zi ce trece mai dură. 

Una dintre cele mai mari probleme filosofice actuale este acceptarea faptului că omul 
nu este superior nimănui. 

Acceptarea acestui adevăr presupune o rană narcisiacă extrem de violentă, 
asemănătoare celei care ne-a afectat atunci când a trebuit să acceptăm că Pământul este 
rotund, că se învârte în jurul Soarelui, care nu e nici el decât o banală stea asemănătoare 
altor miliarde şi miliarde de alte stele, într-un univers ale cărui adevărate dimensiuni ne 
scapă. 

Claude Bourguignon ne spune că geneticienii au fot foarte vexati să descopere că 
orzul are de două ori mai multe gene decât omul, fiind doar o plantă. 

Geneticienii, în imensa lor modestie, au numit „junk ADN“, „gunoi ADN“, partea din 
genomul orzului pe care nu o înțelegeau. 

Tot acest sistem de gândire trebuie revăzut. 

Oamenii se autoproclamă rasa cea mai evoluată, dar ar trebui să aibă inteligenţa de a 
se interoga cu privire la această aşa-zisă superioritate. 

Una dintre soluţii ar fi „întoarcerea înainte“. Să regăsim, graţie unor mici structuri 
locale, autonomia alimentară, fără produse chimice, care să ne readucă libertatea şi să ne 
asigure subzistenta. 

Este ceea ce Vandana Shiva numeşte reinventarea democraţiei. Această nouă 
democraţie, care permite să facem legătura între pământ şi farfurie, nu este o luptă 
împotriva invențiilor tehnice şi a modernizării comunicaţiilor, nu este vorba despre o 
întoarcere la peşteri. 

Înseamnă să ne cerem dreptul de a ne hrăni prin noi înşine, de sănătate şi de 
libertate prin autonomie. 

Nu mai putem depinde de dorinţa comercianților şi politicienilor când vine vorba 
despre supraviețuirea noastră. 

Acest gen de revendicare nu este pe placul guvernantilor care au devenit 
administratorii şi pionii multinationalelor. 

Nu este vorba de o întoarcere înapoi, ci de o schimbare de paradigmă pentru a ne 
asigura viitorul. 

Claude si Lydia 
Bourguignon 


L ydia Bourguignon, profesor de Stiinte agroalimentare, si Claude Bourguignon, 
inginer agronom (INAPG) si doctor in microbiologia solului, au părăsit Institutul 
National de Cercetări Agronomice (INRA) în urma unui diferend care îi opunea 
orientării şi temelor de cercetare ale Institutului. 

În urma acestei plecări, în 1990, Lydia şi Claude Bourguignon şi-au creat 
propriul laborator de cercetări şi analize în microbiologia solului — LAMS. În acest 
laborator, ei au pus la punct o metodă de măsurare a activităţii microbiologice a 
solului şi au constatat că, în Europa, 90% din activitatea microbiologică a solurilor a 
fost distrusă. 

Datorită muncii lor, Claude şi Lydia Bourguignon au creat soluții capabile să 
permită agricultorilor să-şi regenereze pământurile. Astfel, ei străbat lumea pentru a-şi 
pune la dispoziţie cunoştinţele şi a-i susține pe agricultorii doritori să producă recolte 
altfel. 

Claude şi Lydia Bourguignon susțin numeroase conferințe şi cursuri de formare in 
biologia solurilor. Claude Bourguignon a fost, de asemenea, profesor la primul colegiu 
de agricultură biologică din Malleval. 

Oameni de ştiinţă avizaţi, ei sapă, scormonesc, observă rădăcinile, ating, gusta şi 
miros pământul pe care trebuie să-l analizeze pentru că ei sunt moştenitorii unei 
adevărate ştiinţe care combină intuiţia şi cunoştinţele ancestrale ale țăranilor, venite din 
timpuri străvechi cu analiza riguroasă de laborator. Experienţa lor de teren, 
cunoaşterea aptitudinilor locale fac din ei experţi căutați în lumea întreagă, atât pentru 
agricultură, cât şi pentru cultivarea viței de vie, dar în aceeaşi măsură contestati pentru 
că tehnicile lor urmăresc suprimarea tuturor intervențiilor chimiei în cultivarea 
pământului, ceea ce nu convine afacerilor comercianților de otrăvuri. 

Ei sunt autorii cărții Solul, pământul şi câmpurile (editura Sang de la Terre, 1989, 
reeditare în 2008), veritabilă lucrare de referinţă în domeniul agroecologiei. 

LAMS 
LAMS este singurul laborator din Franţa care poate face o analiză fizică, chimică şi 
biologică a solurilor în folosul agricultorilor. 

Acolo unde alte laboratoare fac analiza pământului, LAMS face analiza solului: 
diferenţa între pământ şi sol este fundamentală. În loc să analizeze eşantioanele trimise 
prin poştă, echipa LAMS vine pe teren şi studiază solul la faţa locului. Un ansamblu de 
teste şi studierea la microscop permit detectarea precisă a vieţii solului. La sfârşitul 
acestei prime etape, asupra eşantioanelor prelevate de la diferite adâncimi se fac analize 
fizice, chimice şi biologice. 

Rezultatele acestui studiu oferă un dublu avantaj: agricultorul ajunge să-şi 
cunoască potenţialul solului şi are în mână toate atuurile pentru a acționa în modul cel 
mai economic şi raţional posibil. 

Cunoscând bine potențialul terenului său, cel ce îl exploatează va putea stabili 
rotația plantelor perfect adaptate unei calități optimale a produsului şi unui randament 
peren. 

Dacă analiza pământului se termină de cele mai multe ori cu recomandări de 
suplimentare a îngrăşămintelor, analiza solului se materializează de cele mai multe ori 
în diminuarea folosirii îngrăşămintelor şi pesticidelor, ba chiar în stoparea lor, totul 
văzut din perspectiva respectului fata de pământ asociată cu o mai bună rentabilitate. 


LYDIA BOURGUIGNON: 


Sunt de origine italiană, părinţii mei fiind de condiţie foarte modestă. Mi-am făcut studiile 
de biologie la cursuri serale, pentru că am fost nevoită să muncesc de la o vârstă foarte 
fragedă. După terminarea studiilor, am intrat la Institutul Naţional de Cercetări 
Agronomice (INRA). Am lucrat acolo în domeniul calităţii alimentelor destinate 
consumului uman şi în particular m-am ocupat de problema uleiului. Acolo l-am întâlnit 
pe Claude, cu care m-am căsătorit. 


CLAUDE BOURGUIGNON: 


Nu voiam să fac agronomie. Îmi doream să ajung paznic într-o rezervaţie, să creez eu 
însumi o rezervaţie naturală. Mergând în India pentru a număra tigrii din Himalaya, am 
descoperit foametea. Când eşti parizian cu burta mereu plină şi descoperi oameni care mor 
de foame, ai un şoc. Mi-am spus că nu este cazul să ne ocupăm de salvarea tigrilor atâta 
vreme cât existau oameni în această stare. 

Prin urmare, am pus capăt studiilor de zoologie şi de biochimie pentru a intra la 
facultatea de agronomie. Iar acolo am fost oripilat. 

Acolo eram învăţaţi să transformăm vacile în animale carnivore, să înghesuim porcii 
până îşi mâncau unul altuia coada, aşa că li se tăiau cozile, apoi îi înghesuiam şi mai tare, 
până îşi mâncau urechile, li se täiau şi urechile, erau înghesuiți până se muscau de pulpe, 
astfel că trebuia să li se smulgă dinţii. Ni se proiectau filme cu imagini video surprinse în 

timpul nopţii, în care se vedeau porcii sfâşiindu-se unii pe alţii. Cand am văzut toate astea, 
mi-am spus că oamenii sunt nebuni de legat: le dau vacilor să mănânce carne, lasă porcii 
să se mănânce între ei, îi înghesuie la niveluri inimaginabile... 

Femelele trebuie izolate, altfel îşi devorează puii, pentru că densitatea animalelor pe 
unitatea de suprafaţă este mult prea mare. Puilor li se taie partea superioară a ciocului, 
altfel şi-ar sfâşia unul altuia pielea. Au existat chiar ingineri ingenioşi care au creat 
varietăţi de pui fără pene, deoarece calculaseră că penele consumau azot şi potasiu, apoi 
şi-au dat seama că puilor fără pene le este frig, aşa că trebuia să le încălzească clădirile în 
care erau închişi, asta costând mai mult decât azotul, prin urmare au repus penele pe pui. 
Vedeam idei absolut trăznite: nişte tipi fabricau roşii pătrate pentru a le aşeza mai bine în 
ladite. Au încercat să facă şi ouă pătrate, dar nu au reuşit, pentru că oul este foarte 
enervant: el are un înveliş care se numeşte „hiperboloid de compensare“, care ocupă mult 
spaţiu, deci, deşi le-ar fi plăcut ca găinile să facă ouă pătrate pentru ca era mult mai practic 
de ambalat, nu au reuşit. 

Iar eu vedeam în această agronomie a delirului oameni care au înnebunit. 


Şi atunci mi-am spus: „Ei bine, aşa nu mai merge, trebuie să plecăm iar de la bază, 
trebuie să plecăm de la sol!“. 

Întâmplarea face că la vremea aceea încă mai existau cursuri de microbiologie a 
solurilor. 

M-am înscris la cursuri, iar când am ajuns în anul al treilea rămăsesem singurul 
cursant. 

Am urmat deci un an de cursuri particulare, ceea ce a fost, într-un anumit fel, 
interesant. Profesorii îmi predau numai mie. După aceea, catedra de microbiologie a fost 
desfiinţată. Asta s-a întâmplat în anul 1986, ceea ce înseamnă că în Franţa, de 20 de ani, în 
fiecare an 150 de ingineri agronomi ies de pe băncile facultăţii şi nu ştiu nimic nici despre 
biologia solului, nici despre rolul microbilor. Nimic. 

Şi toate catedrele de microbiologie a solurilor au fost desfiinţate peste tot în lume, 
astfel încât inginerii agronomi nu ştiu nici măcar că solul este viu, în consecinţă sunt capabili 
de orice: sunt gata să arunce pe el pesticide şi îngrăşăminte. Ei nu ştiu că este de ajuns să pui 
un grăunte de potasiu pe un vierme de pământ pentru ca acesta să moară pe loc. 

Şi dacă-l pui pe spinarea unei broaşte, o omoară. Dar oricum nu le pasă, pentru că 
nu-i interesează viaţa. 

Aşadar, după ce am absolvit facultatea de agronomie, cum nu exista decât un singur 
laborator de microbiologie a solurilor, la Dijon, m-am dus acolo. 

Şi acolo am întâlnit-o pe Lydia. 

La INRA, dogma era că viaţa solului nu are importanţă. Dovada era că în Beauce se 
scoteau 100 de chintale la hectar, deşi viermii de pământ fuseseră distruşi. Asta îmi 
aminteşte de bancul ăla cu raţionamentul unui politehnician care ia un purice, îi spune să 
sară, puricele sare, apoi ia acelaşi purice, îi taie picioarele, îi spune să sară, iar ăla nu mai 
sare. Concluzia: urechile puricilor se află în picioare... 

În această problemă, lucrurile stăteau la fel. Dacă nu există viermi de pământ, atunci 
viermii de pământ nu folosesc la nimic. 

Lydia şi cu mine am considerat că nu ne putem înţelege cu acest institut atâta vreme 
cât cercetătorii nu înțelegeau că baza agronomiei este biologia solului. 

80% din organismele vii se află în sol. Lucrul acesta este fundamental. 

Aşa că ne-am zis că cel mai bine este să plecăm şi să încercăm să arătăm că biologia 
solurilor poate avea un rol în agricultură. 

Este adevărat că, folosind această metodă, nu se obţin 100 de chintale la hectar, dar 
se obţine calitate, vin cu gust, grâu sănătos... 

Pe vremuri nu te numeai agricultor, ci ţăran. Astăzi s-ar zice că „ţăran“ e mai degrabă 
o insultă. Un täränoi, un mojic. Sună mai interesant să fii exploatator agricol. Cuvântul 
„exploatator“ e cât se poate de clar: exploatezi pământul. 

În schimb, cuvântul „ţăran“ arată că se muncea țarina. Țăranul stabilea haturi, se 
ocupa de drumuri, avea grijă de şanţuri. El construia un echilibru agro-silvo-pastoral: 
câmpul, pădurea şi animalele, echilibru care a făcut civilizaţia agricolă perenă şi pe care 
suntem pe cale să-l distrugem de cincizeci de ani încoace punând culturile de-o parte, de 
altă parte înghesuind animalele în fabrici, iar pădurea îngrădind-o şi cultivând-o ca pe 
cereale, plantând pomii în linie... Un adevărat coşmar! 

În ziua de azi nu mai există haturi. Totul a fost smuls. S-au creat deşerturi biologice 
care nu funcţionează decât cu ajutorul pesticidelor, pentru că plantele sunt aşa de bolnave 
încât, dacă nu le tratezi, nu scoţi nimic. 

În 1950 nu se făcea nici un tratament la grâu. În zilele noastre se fac 3 până la 6 
tratamente pe an. Pomii fructiferi primesc până la 40 de tratamente pe an. Cel mai rău e la 
anghinare, care este tratată aproape zilnic. 

Nu se mai face agricultură, ci gestionarea patologiei vegetale. Ceea ce nu este acelaşi 
lucru. Asta înseamnă că se aduc la silozuri plante bolnave, că trebuie să se cunoască cel 
mai propice moment pentru aplicarea tratamentelor etc. Cu alte cuvinte, se consumă 
numai plante bolnave, animale bolnave, ceea ce duce la îmbolnăvirea oamenilor, iar 
medicina îşi vinde medicamentele şi sunt aceleaşi fabrici care fac toate produsele... Ciclu 
magnific, superb! Când ţăranii se sinucid, ei o fac cu pesticide. Agricultorul nu se sinucide 
cu pusca. El se sinucide cu produsul care i-a ucis pământul. Este un simbol plin de 
greutate. Întotdeauna m-a impresionat... Cum să deschizi o sticlă cu pesticid şi s-o bei? 
Trebuie să fi ajuns cu adevărat la capătul funiei. 

În India, în fiecare an , 22 000 de ţărani se sinucid cu pesticide. 

Ceea ce nu ştiu oamenii este că există o înţelegere între producătorii de seminţe şi cei 
care comercializează îngrăşăminte. Să luăm de exemplu alacul - o specie de grâu foarte 
rustic, care nu are nevoie de îngrăşăminte. El a fost eliminat din catalogul autorizat al 
seminţelor pentru că, neavând nevoie de îngrăşăminte, nu se poate câştiga de pe urma lui. 

În 1900 existau 10 specii de grâu, fiecare dintre ele cu sute de soiuri. Nu s-au păstrat 
decât 2: una care face grâul dur, Triticum durum, şi una care face grâul clasic, Triticum 

aestivum. Toate celelalte, toate cele care nu permiteau transformarea agriculturii in 
business, au fost retrase. 

Apoi, li se spune oamenilor că dacă nu se pun îngrăşăminte, nu o să crească nimic. 
Evident! Au fost selecţionate numai plantele care nu cresc decât cu îngrăşăminte. Celelalte, 
au fost eliminate. 

India avea 100.000 de soiuri de orez. La ora actuală, nu i-au mai rămas decât vreo 
10, cultivate, să spunem, masiv. 

În Europa, în 1904 erau 3600 de soiuri de fructe. Erau necesare 13 volume pentru a 
descrie pomologia franceză. 

La ora actuală, dacă luăm de exemplu mărul, nu mai există decât 7 soiuri de mere 
comercializate în Franţa, iar majoritatea sunt americane. Cu alte cuvinte, noi plătim 
redevente producătorilor de seminţe din America, în vreme ce noi aveam cea mai mare 
diversitate de fructe din lume, adaptată fiecăruia din solurile noastre. 

Goldenul ocupă 90 % din piaţă. De ce Goldenul? Pentru că este mărul care cere cele mai 
multe tratamente fitosanitare: minimum 36 pe an. Acesta este motivul pentru care a fost impus. 

Politica agricolă comună (PAC) a Uniunii Europene, susţinută de marile firme care 
vând pesticide, a finanţat chiar suprimarea soiurilor europene de mere pentru a impune în 
locul acestora Goldenul. 

Pe vremuri, grâul erau foarte înalt. Dacă priviţi tablourile din secolul al XVII-lea, o să 
vedeţi oameni secerând lanuri de grâu mai înalte decât ei. Astăzi se pune atâta azot, încât 
grâul devine aşa de greu, că se culcă la pământ şi trebuie să i de administreze hormoni ca 
să îl scurteze. Grâul este selecționat astfel încât plantele să fie toate de aceeaşi înălţime şi 
combina să le poată tăia corect. Altfel spus, nu maşina se adaptează vieţii, ci viata trebuie 
să se adapteze maşinii. 

Nu interesează pe nimeni dacă produsul agricol este bun sau dacă are gust, nu 
interesează decât dacă poate intra în circuitul industrial. 

În secolul al XVIII-lea, Buffon a spus un lucru extraordinar: „Pe măsură ce specia 
umană creşte, lumea animală simte greutatea unui imperiu înspăimântător“. Aşa şi este. 
Natura este pe cale să fie strivită. 


LYDIA BOURGUIGNON: 
Recent, un pomicultor ne-a sunat şi ne-a spus: „Pomii noştri trebuie să dea 60 de tone de 
mere la hectar, toate calibrate“. 

— Ce vrea să însemne asta, toate calibrate? 

— Dacă merele mele sunt prea mici, nu mi le iau, chiar dacă sunt bune. În plus, 
trebuie să fie dulci şi tari, dacă sunt prea moi, iar nu mi le iau, pentru că, în timpul 
transportului, dacă se lovesc unele de altele, riscă să se strice. 

Pomicultorul se află într-un impas: pentru ca un măr să fie dulce, trebuie să fie copt, 
dar atunci pulpa fructului este moale. Pe de altă parte, când mărul este tare, el nu este 
destul de dulce, deci tot îi este refuzat. E aberant! 

În plus, nu trebuie ca pomul să depăşească 4 metri înălţime, altfel pomicultorul nu 
poate să-şi recolteze fructele mecanizat. Aşa că se micşorează merii, dar asta nu înseamnă 
că trebuie să dea fructe mici! Ne trebuie mere uriaşe crescute pe crengile unor meri pitici, 
pentru că natura trebuie să se supună circuitului industrial... 

La fel se întâmplă şi în lumea animală. Pentru a intra în maşina care îi tranşează, 
porcii trebuie să aibă între 105 şi 110 kilograme. Dacă au mai puţin de 105 kg sau mai mult 
de 110 kg, nu sunt cumpăraţi de la producător. Prin urmare, crescătorul de animale 
selectioneaza porcii astfel încât, în trei luni de îngrăşare cu alimente industriale, aceştia să 
aibă între 105 şi 110 kg. Ceea ce dă naştere unei omogenitati înspăimântătoare. La fel, 
vacile sunt mulse cu ajutorul unor maşini automate care mulg 90 de vaci pe oră. Vaca 
trebuie să fie mulsă în timpul strict stabilit. Dacă vaca nu poate fi mulsă destul de repede, 
ea este eliminată şi este aleasă una care poate fi mulsă în ciclul de 90 de vaci pe oră. 

La asta se adaugă şi problema modei. 

Odată vizitam o plantație de meri ale căror rădăcini mergeau numai până la 20-30 de 
centimetri adâncime. I-am spus pomicultorului: 

— Fără rădăcini, merii dumneavoastră nu vor rezista prea mult! 

— Dar nici nu trebuie să reziste prea mult! 

— Da? Păi, de ce? 

— Pentru că o dată la zece ani se schimbă soiurile, se cultivă soiuri mai sexy, mai la 
modă. 

Iată, atunci când nu mai sunt la modă, îi smulgem ! Este domnia capriciului. Pomul 
nu mai are nicio şansă! 

Un agricultor ne-a spus chiar că: „Vom scoate pe piaţă un măr care va crantani în 
gură ca bomboanele pentru copii“. 


CLAUDE BOURGUIGNON: 


Prin urmare, eu cred că, la ora actuală există cu siguranţă cercetători care încearcă să 
creeze căpşune cu gust de jeleu de căpşune. Sistemul e complet viciat! 

Ultima noutate este că, dat fiind că oamenii nu mai vor să se îngraşe, trebuie creat un 
porc slab! Or, porcul este un animal care, în mod natural, de mii de ani de când a fost 
selecționat de om, face grăsime, din care se fac untură şi mezeluri. Ei bine, nu, azi ne 
trebuie porc slab! 

Asadar trebuie sa facem mutatii genetice pentru ca porcii sa fie slabi, desi este vorba 
de un animal menit sa fie gras. E delirul decadentei! 

Vedem asta şi în ceea ce priveşte seminţele. Mândria ţăranului era să-şi producă singur 
seminţele. Le selectiona, alegea cele mai frumoase seminţe, cele mai frumoase răsaduri. Si, 
după câţiva ani, ajungea să aibă produse minunate. Acum i se impun soiuri hibride care nu 
sunt neapărat provenite de pe pământul lui. Şi, în mod evident, este un handicap, pentru că 
aceste plante cer apă sau sunt fragile în climatul local. Dar i se vând sisteme de irigare sau 
pesticide, în vreme ce pe timpuri el avea propriile sale soiuri care creşteau fără apă. 

Agricultorii sunt prinşi într-o adevărată capcană care îi forţează apoi sa irige, sa 
trateze... 

Sunt acuzaţi că poluează, dar sistemul este cel care i-a împins să polueze. 

Este complet falsă ideea că biocarburantii vor rezolva problemele de energie ale 
planetei. 

Noi consumăm 10 calorii de petrol pentru a crea 1 calorie de grâu. Pentru că, pentru a 
face grâu, tractorul trebuie să are, trebuie adăugaţi fertizanti, pesticide etc., iar toate aceste 
produse sunt derivate ale petrolului. 

Un plin de biocarburant la automobil este echivalentul a ceea ce un om mănâncă 
într-un an întreg. 

Deci va fi extraordinar, un occidental va putea face plinul spunându-şi: „Ei bine, un 
chinez n-o să mai mănânce nimic anul ăsta!“. 

Mie mi se pare că se face asta pentru a înfometa ţările sărace, pentru că socot că 
bogatii încep să se cam sature de săraci. Asta e o trăsătură a anilor 2000. Bogatii se 
revoltă, li se pare că e trebuie s-o cam terminăm cu săracii. Trebuie să se sfârşească toate 
astea, pentru că devine cu adevărat penibil. Deci daca biocarburantii ar face ca pe planeta 
să se moară ceva mai mult, ar fi totuşi drăguţ. Se simte o adevărată revoltă a bogatilor care 
sunt plictisiti de-a dreptul de atâţia săraci. Prin urmare, vor fi hrănite maşinile. Si, in 
următorii 20 de ani, va exista un conflict între a hrăni maşinile şi a hrăni oamenii. 


LYDIA BOURGUIGNON: 
În Franţa sunt agricultori care primesc mai multe subvenţii pentru biocarburanti decât 
pentru grâu din care fac pâinea. Dar dacă toţi agricultorii s-ar apuca să facă asta, unde-am 
ajunge? Nu avem rezerve de hrană pentru toată planeta decât pentru 40 de zile. 

Când 3% se va dedica biocarburantilor, în mod evident se va simţi lipsa! 

Noţiunea de calitate în raport cu cantitatea este absentă din consideratiile despre 
nutriţie. Or, nu serveşte la nimic să te îndopi cu hamburgeri, dacă asta nu te hrăneşte. Asta 
e sursa obezității: o mâncare care umflă, dar care nu hrăneşte. 

Dimpotrivă, când solul este viu şi plantele sunt sănătoase, o cantitate mică de 
mâncare dă omului multă energie. 

Acest lucru ştiinţa încă nu l-a înţeles şi este incapabilă să-l abordeze. 

Pentru un om de ştiinţă sau pentru un inginer agronom, un grâu de 100 de chintale 
la hectar e totuna cu un grâu de 40 de chintale la hectar, doar că e de două ori mai mult 
cantitativ. Ei nu-şi dau seama că unul nu va hrăni niciodată. Cumparati pâine azi, seara 
bagheta este moale de tot, poţi s-o şi înnozi, iar a doua zi de dimineaţă e tare ca piatra. Pe 
vremuri pâinea se păstra o săptămână. 

Mâncarea este atât de lipsită de gust încât trebuie să i se adauge produse care 
acţionează asupra bulbului rahidian ca să li se pară bună celor care o consumă. În mod 
normal, o supă la pachet este atât de gretoasa încât te-ai repezi la toaletă să o vomiti. Dar, 
cum i s-a adăugat glutamat, un potenţiator de gust care acţionează asupra bulbului 
rahidian, iti spui „Ia uite, ce bună e supa asta !“, apoi îţi mai cumperi un plic. 

Tot aşa s-a procedat ca să facă vacile să mănânce carne, li s-au adăugat molecule 
chimice în hrană, altfel o vacă, dacă îi pui carne sub nas, se retrage instantaneu, e un 
animal erbivor. 

Franţa, prima ţară agricolă a Europei, nu se hrăneşte. Ea importă 80% din 
complementele alimentare animale. Dacă retragem soia braziliană, maniocul şi crevetii din 
Thailanda, îmi pare rău, dar francezii nu mai au ce mânca. De ce ne hrănim? Pentru că 
suntem nişte prădători. Consumăm 6000 de metri pătraţi de pământ arabil pe locuitor, iar 
americanii 8000. În lume nu sunt decât 2500 de metri pătraţi de persoană. Ce înseamnă 
asta? Înseamnă că sunt oameni care nu au ce mânca. Noi furăm pământurile altora. Soia 
produsă în Brazilia nu îi hrăneşte pe brazilieni, prin urmare oamenii aceia mor de foame. 
În mod real există 850 de milioane de oameni care crapă de foame şi două miliarde de 
oameni care trăiesc cu mai puţin de 2 euro pe zi. 

În plus, în fiecare an pierdem 15 milioane de hectare de pământ agricol, 10 milioane 
din cauza eroziunii şi cinci milioane sub asfalt şi sub case. 


CLAUDE BOURGUIGNON: 
Culturile OMG* sunt cele mai poluante de pe planetă. Şi vi le vând spunând că ele vor 
proteja mediul. E o minciună colosală! Cât timp am lucrat în Argentina, am văzut 
multiplicându-se de 4 ori consumul de ierbicide la OMG-uri fata de culturile tradiţionale. 
Şi vi se va spune că OMG-urile protejează natura! Asta e propagandă la cel mai înalt nivel. 
Geneticienilor li se pare că au înţeles ce se întâmplă cu ADN-ul. Asta pe noi de 
amuză, pentru că s-au cheltuit miliarde pentru a descifra ADN-ul uman, ca şi al câtorva 
plante, cum ar fi orzul, bumbacul, vita-de-vie... Şi atunci toţi s-au simţit vexati: orzul are 
de doua ori mai multe gene decât noi. Toţi credeau că noi, oamenii, cum suntem cei mai 
inteligenţi, precis avem cele mai multe gene. Ei bine nu, ghinion, orzul are de două ori mai 
multe decât noi. Şi e o plantă. Şi atunci toţi sunt foarte deranjati de faptul că există o mare 


* organisme modificate genetic — nota TEI 

parte a ADN-ului pe care nu au putut-o încă descifra, aşa că au denumit-o „junk ADN“, 
adică ADN de aruncat la gunoi. Pentru ei este un ADN care nu serveşte la nimic. Sunt atât 
de tâmpiţi încât cred că de milioane de ani viaţa fabrică această moleculă, care este cea 
mai mare consumatoare de energie din lumea vie, pentru nimic. Ea face asta pentru nimic. 
Nivelul de prostie la care au ajuns aceşti geneticieni este absolut halucinant. E ceva ce te 
lasă fără glas. 

Se agită problema energiei pentru a speria populaţia, dar nu criza energetică este cea 
care va distruge civilizaţia, ci crimele pe care le comitem contra vieţii. 

Din fericire se pregăteşte o nouă civilizaţie. Vedem persoane, cum sunt cele de la 
asociaţia Kokopelli, care caută vechi soiuri de plante, salvează seminţele, încearcă să 
salveze ce se mai poate. Ne aflăm exact ca în momentul arcei lui Noe. Şi când furtuna va fi 
trecut, toate vor reveni la locul lor, pentru că vor supravieţui numai cei pregătiţi. Aceştia 
vor avea o gândire complet diferită. Pentru ei, respectul pentru pământ va fi ceva evident. 
Ei vor fi conştienţi că trebuie să trăieşti în armonie cu această planetă şi nu contra ei. 

De fiecare dată când veţi inventa ceva care merge în sensul industriei şi nu al vieţii, veţi 
câştiga premiul Nobel. Li s-a dat premiul Nobel celor care au inventat bomba atomică, celui 
care a inventat DDT-ul care a omorât miliarde de albine şi de insecte în toată lumea, celui 
care a făcut revoluţia verde care a sterilizat nu ştiu câte hectare în ţările tropicale şi care a 
înfometat Africa. Monsanto este întreprinderea care a fabricat agentul portocaliu, 
responsabil pentru faptul că există încă mii de copii care se nasc cu malformații in Vietnam. 
Dar cei ce otrăvesc cel mai tare planeta sunt cei care au şi cel mai puternic sprijin politic... 

De fiecare dată când veţi inventa ceva care merge spre industrie şi contra vieţii, nu vă 
îngrijoraţi: veţi primi premiul Nobel. 


LYDIA BOURGUIGNON: 
Deci noi nu vom primi premiul Nobel! 


CLAUDE BOURGUIGNON: 
Nicio şansă, absolut nicio şansă! Renunta, uită de el! 


LYDIA BOURGUIGNON: 
Bine, nu mă mai gândesc! Totuşi, credeam că o să-l primim. 


CLAUDE BOURGUIGNON: 
Ah, nu, nu se poate! Nici vorbă! 

Şi cum Statul nu vrea să mai plătească cercetătorii, ei trebuie să se descurce, să 
meargă să caute fonduri, şi tot ceea ce deranjează industria nu va fi niciodată studiat 
ştiinţific. Şi cu asta s-a terminat totul, cercetarea este sacrificată. În felul acesta, civilizaţia 
va intra în colaps. Din momentul în care nu mai este posibil să existe cercetare care să 
meargă contra marilor interese, sistemul se prabuseste. E deja pe cale s-o facă. Cercetările 

fundamentale care ar trebui să se facă în aceste moment asupra vieţii solurilor nu mai pot 
fi realizate. Nimeni nu le mai face, pentru că ele deranjează multinationalele. 

Atunci când am pus la punct metoda noastră de măsurare a activităţii biologice a 
solurilor, dacă ne-am fi dus la compania Rhône-Poulenc spunându-le: „Suntem pe cale să 
arătăm că produsele voastre omoară viata solurilor, puteţi să ne finantati cercetarile?“, 
ne-ar fi spus: „Bine, vă căutăm noi la telefon, acum trebuie să mergem la masă!“. 

Nu aveţi nicio şansă să obţineţi fonduri pentru a demonstra că produsele chimice 
omoară solul. Prin urmare, nici un om de ştiinţă nu va studia aşa ceva. 

Totul se decide la Davos. Nu Sarkozy sau Bush, cei care au puterea. Una din dramele 
actuale este tocmai absenţa puterii politice. Viitorul planetei nu se mai joacă la nivel 
politic, întâlnirile politice pe teme ecologice şi de dezvoltare durabilă sunt o mare 
păcăleală. Totul se decide la Davos. 

Nu cred că se va schimba ceva. O civilizaţie are logica ei de dezvoltare. Creşte şi apoi 
dispare. Nu se poate opri dispariţia unei civilizaţii. Este ca şi cum ai vrea să împiedici pe 
cineva să moară. Nu există un plan B pentru că, aşa cum spunea Einstein, o civilizaţie nu 
poate gândi altfel decât în metoda de gândire care a creat-o. Hard disk-ul lor s-a blocat pe 
ideile de creştere, de producţie... Nu pot concepe altceva, deci trebuie să dispară. În 
schimb, eu sunt sigur că o nouă civilizaţie se pregăteşte să apară. 

Să vedem structura unui sol când este viu. Este format din granule, seamănă cu cus- 
cus-ul. În mod normal, solul nu este un conglomerat, pentru că viaţa îl structurează. Când 
miroşi pământul, el trebuie să aibă un miros plăcut, ca de ciuperci. 

Acum au făcut din el beton şi nu mai miroase a nimic pentru că a fost ars de soare. 

Pământul trebuie respectat pentru că el îşi creează singur structuri foarte frumoase, per- 
mite rădăcinilor să penetreze în adâncime şi să se hrănească. Şi cu cât solul este mai viu, cu 
atâta mai puţin are nevoie de îngrăşăminte sau de alte produse, pentru că pământul nu vrea 
decât să facă plantele să crească. Pădurile cresc fără îngrăşăminte chimice, fără ajutorul nimă- 
nui şi o fac de milioane de ani. Agronomia i-a făcut însă pe oameni să creadă că fără îngrăşă- 
minte o să murim toţi de foame. Asta e propagandă, oamenilor li s-a vârât în cap ideea că fără 
îngrăşăminte nu creşte nimic. Complet fals! Pădurile cresc fără niciun fel de îngrăşăminte. 

Solul este o lume magnifică, dar este lumea întunericului, a nopţii. Şi asta îi sperie pe 
oameni. Nu cunoaştem decât aproximativ 10% din tipurile de sol şi încă nu am terminat de 
identificat viermii din solul Franţei. 


LYDIA BOURGUIGNON: 

Noi admirăm ceea ce face solul. Fiecare vieţuitoare îşi are rolul ei. E ca un balet lent sau 
rapid, în funcţie de specie. Există acarieni, care sunt prădători, colembole care descompun 
părţile moi ale frunzelor, păduchi de lemn capabili să atace deşeuri foarte solide. Şi toate 
aceste vieţuitoare sunt masacrate de pesticide, deşi ele sunt cele care fac un sol să fie viu. 
Într-un sol viu se pot număra până la 4 miliarde de vieţuitoare la hectar, dar sunt şi soluri 
în care nu se mai găseşte nimic... 

E o lume invizibilă care munceşte gratuit pentru noi, lucru care nu e pe placul 
agrochimiei. 

Pentru ca nu se vad cu ochiul liber, oamenii cred ca ele nu exista, pe cand masina se 
vede, costa bani multi. Viermele de pământ este mai putin sexy... 

Când nu mai există microbi într-un sol, atunci când el a murit, planta nu va mai 
putea să se hrănească. Agricultorul nu mai are altă alternativă decât să utilizeze fertilizarea 
chimică. Astfel că aproape toate roşiile sunt cultivate în afara solului, pe vată de sticlă. 
Sunt hrănite cu picătura, perfuzate, ca la spital! 

Alt avantaj al vieţuitoarelor din sol este că, la scara lor microscopică, ele circulă 
săpându-şi galerii care permit oxigenului să pătrundă în sol şi rădăcinilor să crească. 
Porozitatea solului este datorată în mare parte excrementelor lor. Acesta e motivul 
pentru care atunci când ne plimbăm prin pădure avem impresia că mergem pe un covor. 
E ca o saltea alcătuită din toate aceste resturi îngrămădite unele peste altele, care 
aerează solul. 


CLAUDE BOURGUIGNON: 

O pădure poate să absoarbă cele mai puternice furtuni din lume. Nu va exista niciodată 
eroziune în păduri, pentru că, atunci când ploaia cade pe aceste structuri alcătuite din 
excremente, ea intră imediat în sol şi hrăneşte pânzele freatice. 

În locurile în care pământul a fost arat, a fost omorât, a fost netezit, apa nu mai poate 
să pătrundă. Din cauza asta apar eroziuni, inundaţii, râuri care ies din matcă. Este acuzată 
ploaia, dar cauza este că solurile au fost omorâte. Şi, cu arături care fac solul ca piatra, nu 
numai apa, dar nici rădăcinile nu mai pot pătrunde în pământ. Priviţi acest fir de viţă de 
vie şi uitati-va şi la rădăcinile viilor noastre moderne! Pământul a devenit tare ca betonul, 
aşa că rădăcina n-a mai putut să pătrundă în sol şi s-a dezvoltat în lateral. Sau alt caz: aici 
nu numai că rădăcina n-a mai putut să intre, dar a fost obligată să urce şi să iasă din sol, 
pentru că nu mai putea să respire. 

Iar podgoreanul spune că are un pământ bun. Da, dar nu văd la ce îi foloseşte, pentru 
că viţa nu vrea să intre în el! 

E aberant. În mod normal, rădăcinile vitei-de-vie ar trebui să coboare în sol. Ei bine, 
nu, acum se fac podgorii cu rădăcini montante... E ceva nou, abia apărut pe piaţă. Aşa se 
ucide o tara, nu numai oamenii sunt dezradacinati, ci şi plantele. 

Când suntem solicitati de către un agricultor, primul lucru pe care-l facem este să 
mergem la o plimbare prin pădure. Ni se spune adesea: „doar nu v-am plătit biletele de 
avion ca să veniţi şi să vă plimbaţi prin pădure!“. Dar nu ne plimbăm, noi trebuie să ne 
dăm seama cum funcţionează fiecare teren, iar pădurea este modelul care funcţionează 
dintotdeauna, adevăratul model al perenitatii. 

Plecând de la studiul pădurilor din împrejurimi, putem da sfaturi privind refacerea 
fertilităţii solului şi dezvoltarea culturilor de bază. Scopul este acela ca populaţia şi ţăranii 
să poată să se hrănească fără să fie obligaţi să cumpere îngăşăminte chimice, plante 
modificate genetic precum şi alte produse care le sunt vândute agricultorilor la preţuri 
exorbitante. 

În ziua de azi, marii majorităţi a oamenilor nu îi pasă de viaţa solului. De altfel, 
caracterul viu al solului nu este nici acum recunoscut din punct de vedere juridic. Oamenii 
cumpără pământul foarte scump, fără a-şi da seama că este un pământ mort. Deci se poate 
continua distrugerea lui, pentru că oricum asta nu-i va schimba valoarea. 

Nu se poate trece de la erbicidarea chimică la biodinamică de seara până dimineaţa. 

E ca la spital, când o persoană este pusă pe perfuzii. Dacă o scoateţi de pe perfuzii, nu 
poate să alerge mâine în cursa de 400 metri. Tot aşa este şi cu solul. 

Trebuie mai întâi să fie viu, altfel este imposibil să-l cultivi fără chimicale. Or, 
solurile, în cea mai mare parte, sunt moarte. Cu toate astea, situaţia nu este ireversibilă. 
Natura e fată de treabă, e posibil să se redea viaţă solului. Dar pentru asta trebuie oprită 
agresarea lui cu îngrăşăminte şi pesticide, trebuie să vedem cum interacționează 
vietuitoarele din sol şi cum putem noi să le hrănim. Acesta este scopul: să hrănim microbii 
şi fauna pentru ca solul să fie iar bun de lucru. Şi, deîndată ce viaţa se va relua în interiorul 
solului, se vor vedea iarăşi şi plantele crescând. 

Compostul foloseşte pământului, nu plantei. 

El permite reînsămânţarea solului cu microbi şi cu faună, iar acestea sunt cele care 
vor permite elementelor pământului să hrănească planta. 

Am dezvoltat câteva modalităţi practice de relansare a complexului argilo-humic. Se 
folosesc mai întâi plante pionier, capabile să pună în valoare chiar şi soluri foarte sărace, 
care să poată să sporească de exemplu potasiul şi calciul din sol. Ele imbogatesc solul, iar 
mai apoi se pot reintroduce şi culturile. Prin urmare, ideea de buruiană este absurdă. Nu 
există buruieni. Dacă o plantă creşte într-un mediu distrus, asta înseamnă că ea are o 
capacitate remarcabilă de care trebuie să ne folosim cosind-o şi utilizând-o ca humus. 

Se foloseşte de asemenea tehnica însămânţării directe. Ideea este că solului nu-i 
place să fie gol. Plantele sunt ca firele de păr de pe capul nostru, ele protejează solul de 


30 


SA PLECAM DE LA VIATA SOLULUI 


eroziune. Deci, daca natura vrea ierburi, i le vom da. Cand se termina recoltatul, paiele se 
întorc, se culcă la pământ şi se seamănă imediat o planta al cărei rol va fi acela de a sufoca 
buruienile cu rădăcinile ei, de a afâna pământul şi de a crea un pat pentru seminţe. Se 
alege o plantă care se distruge uşor, trecând doar cu un rulou peste sol. Şi această plantă, 
crescând, va extrage potasiul şi îngrăşămintele, tot ceea ce nu a luat grâul. Toamna planta 
este culcată la pământ şi strivită şi se seamănă cerealele cu ajutorul unei semănători cu 
disc, care nu răstoarnă brazda. Astfel pământul este tot timpul acoperit. Unei seminţe îi 
trebuie şi oxigen şi răcoare, pentru că soarele omoară microbii. 

Cu tehnica de însămânţare directă, pentru că se lasă solul sub paie, soarele nu îl arde şi 
nu îi distruge microbii. Prin urmare, pământul rămâne viu şi proaspăt. EI va fi mediul ideal 
pentru ca sămânţa să germineze. Atunci când sunt utilizate aceste tehnici, schimbarea se ve- 
de imediat. Viermii de pământ revin şi un nou ciclu al vieţii se pune în mişcare. 

Pentru a depăşi criza actuală, soluţia o constituie, aşadar, plantele pionier, 
insämântärile directe şi, în cazuri extreme, tocătura lemnoasă care constă în imprastierea 
pe sol a unor crengi proaspăt fărâmate care permit cultivarea fără arat, fără îngrăşăminte 
şi fără apă. 

Dacă s-ar replanta cele 3 milioane de kilometri de gard viu care a fost smuls de pe 
marginea şoselelor şi a drumurilor şi dacă acesta ar fi tuns în fiecare an, am avea destulă 
tocătură de lemn pentru a regenera solurile. Problema este că asta nu costă nimic. Este 
suficient să se replanteze arbuştii. Acum treizeci de ani, când ne-am instalat aici, nu 
existau arbuşti. Am plantat propriul nostru gard viu imediat ce am sosit aici şi el ne 
furnizează acum toată tocătura de lemn de care avem nevoie pentru legumele noastre. 
Această tehnică ne face complet independenţi. Nu mai avem nevoie să mergem să 
cumpărăm produse miraculoase. Arbuştii hrănesc solul, care ne hrăneşte pe noi. Dacă te 
ocupi de pământ, el este generos şi iti oferă şi tie înapoi. 


SEBASTIEN LAPREVOSTE (agricultor, lucrează cu familia Bourguignon de mai mulţi ani): 
Acum lucrurile merg mai bine, dar la început, atunci când am schimbat tehnica de 
cultivare, când am oprit aratul şi am trecut la însămânţarea directă, oamenii râdeau de 
mine. După părerea lor, dacă a mers bine, asta a fost pentru că am avut noroc, iar dacă nu- 
mi merge bine, atunci asta merit. 

De fapt, în domeniul agricol, deranjezi dacă nu eşti ca toţi ceilalți. 

Mentalitatile sunt greu de schimbat. Am văzut asta chiar la tatăl meu. Când am vrut 
să schimb tehnica de cultivare, dat fiind că era o întreprindere familială, a trebuit să 
vorbesc cu el. A fost nevoie de mai mulţi ani ca să-l conving să nu mai are pământul. 

Am început să lucrez cu Claude şi cu Lydia în 1998, iar el s-a lăsat convins să renunţe 
la plug în 2003-2004. Mi-au trebuit şase ani ca să-i schimb tatei părerile... Apoi, când am 
preluat ferma in 2005 şi când am trecut la însămânţarea directă, am fost destul de afectat 
de reticentele vecinilor. Nu mai poţi să bei împreună cu ei nici măcar o cafea. Dar, apoi, cu 
timpul, ajungi să fii indiferent şi să-ţi spui: „Treaba lor, o să vină şi ziua când vor înţelege“. 

CLAUDE BOURGUIGNON: 

Trecând la însămânţarea directă, vă veţi lovi de mitul ancestral al aratului. Si, la oameni, 
să ataci un mit e o chestiune foarte complicată. Există concursuri de arat. Toţi au pe 
şemineu statuia unui flăcău care ară... Îmi aduc aminte că, pe vremea când eram în 
facultate, exista o statuie de bronz dedesubtul căreia scria: „Niciodată arătura nu este 
destul de adâncă“. Iată, e un adevărat mit. 

Eu şi Lydia ne luptăm să schimbăm mentalitatea agricultorilor. Vrem să accepte să nu 
mai siluiască pământul. Toată virilitatea lor se exprimă prin arat: cu cât am un tractor mai ma- 
re, cu atât pătrund mai adânc, cu atât îl siluesc mai mult, cu atât sunt mai bărbat. Noi le spu- 
nem, însă: „Nu, de-acum trebuie respectat pământul, iar virilitatea lor primeşte o lovitură“. 

„Eu şi numai eu trebuie să îmi ar pământul. Iar cu însămânţarea directă, cum sunt 
lăsate plante de acoperit, se vor petrece lucruri care îmi vor scăpa. Pământul se va 
sălbătici, nu-l voi mai putea controla, iar asta e înfricoşător. Natura ne înspăimântă, 
trebuie s-o închidem în rezervaţii naţionale unde să fie ghidată, nici nu poate fi vorba să 
existe cea mai mică parcelă de pământ sălbatic pe această planetă. Omul trebuie să 
controleze totul. 


LYDIA BOURGUIGNON: 

Nu trebuie decât să vă uitaţi la materialul agricol. Atâtea tractoare, atâtea maşini agricole, 
totul este fără măsură! Puterea maşinii contra pământului... S-ar spune că sunt nişte 
monştri gata să strivească bietul pământ. Parcă au declarat război pământului. 


CLAUDE BOURGUIGNON: 
Să-i faci pe bărbaţi să priceapă că este timpul să respecte pământul este mai complicat 
chiar decât să-i faci să priceapă că trebuie să respecte femeile. Pentru că femeile, pe plan 
simbolic, sunt la fel ca pământul. Şi, când vezi cum sunt tratate femeile pe planetă, înţelegi 
că mai e drum lung până când va fi respectat pământul. 

Cu toate astea, vom fi obligaţi s-o facem, pentru că pământul a ajuns la capătul 
puterilor. ... 

Philippe Desbrosses 


gricultor, doctorat în ştiinţele mediului la universitatea Paris VII, Philippe 

Desbrosses este directorul centrului-pilot de la ferma Sfânta Marta şi preşedintele 
asociaţiei Inteligența verde (care promovează biodiversitatea). La ferma familiei sale, 
Sfânta Marta, din Sologne, a creat un spațiu de conservare a soiurilor vechi şi un centru de 
formare pilot în agricultura biologică. Pionier al agriculturii biologice în Franţa, el a 
fondat şi animat încă din 1973 principalele organizații nationale şi internationale de 
agricultură biologică. Începând cu 1978 s-a aflat în fruntea negocierilor cu guvernele 
succesive care au dus la oficializarea şi certificarea agriculturii biologice în Franţa. Şef al 
delegaţiei europene a IFOAM din 1985 până în 1990 (Federaţia Mondială a Agriculturii 
Ecologice), s-a aflat şi în fruntea negocierielor pentru regulamentul European AB 2092/91 
pentru certificarea produselor bio. Preşedinte al Comisiei nationale de certificare a 
produselor AB la ministerul Agriculturii până în februarie 2007, s-a aflat la originea 
creării acesteia, în 1983. Responsabil pe lângă ministrul Agriculturii, coprezidează un 
comitet de conducere interministerial pentru punerea în aplicare a programului naţional 
de dezvoltare a agriculturii biologice, în vederea acordurilor de la Grenelle - triplarea 
suprafeţelor în 5 ani şi introducerea a 20% din produsele rezultate din agricultura bio în 
alimentaţia publică înainte de 2012. Expert consultant pe lângă Ministerul Agriculturii şi 
Parlametul European, participă la unul dintre proiectele de la Grenelle. La începutul anilor 
1990, organizează Întrunirile de la Milancay, conferinţe şi întruniri în jurul sănătăţii, 
alimentaţiei şi modurilor de dezvoltare durabilă. Este, de asemenea, membru al 
Comitetului de monitorizare ecologică al fundaţiei Nicolas-Hulot şi membru al consiliului 
de administraţie al Comitetului de Cercetare şi de Informare Independentă asupra 
geneticii (CRIIGEN), prezidat de Corinne Lepage. Este autorul mai multor lucrări, printre 
care: Krach alimentaire, (Catastrofă alimentară), Nous reviendrons paysans (vom redeveni 
ţărani), La Terre malade des hommes (Terra îmbolnăvită de oameni), Agriculture 
biologique: preservons notre futur (Agricultura biologică: să ne protejăm viitorul), Terres 
d'avenir: pour un mode de vie durable (Pământuri în viitor: pentru un mod de viata durabil) 
şi Medecines et alimentation du futur (Medicina şi alimentaţia viitorului). 

M-am născut la această fermă, sunt fiu şi nepot de ţărani. 

În familie, aveam vocaţie de dresori de cai. Tatăl meu, care era în permanenţă în 
pericol, nu era conştient de asta şi nu era deloc prudent. Într-o zi, a avut un accident în 
urma căruia şi-a zdrobit glezna şi piciorul până la genunchi, devenind astfel handicapat. 
M-am întors atunci de la oraş, unde studiam, pentru a ajuta la treburile fermei. 

Am cunoscut, astfel, pe la 15-16 ani, viaţa ţăranilor, cu trezitul la 3-4 dimineaţa. Eram 

extrem de amărât văzând cu cât dispreţ era privită clasa ţărănească. 
Prietenii mei erau liberi sâmbăta şi duminica, dar eu nu eram liber nici măcar duminica 
dimineaţă. De ce? Pentru că trebuia să am grijă de animale, să le pansez rănile, să curat 
grajdurile. Şi nu puteam să mă plâng nimănui, pentru că cineva trebuia să facă şi această 
munca. Nu intelegeam, însă, de ce eram dispretuiti, când noi făceam o grămadă de lucruri, 
şi nu intelegeam de ce a-i spune cuiva „ţăran“ era o insultă, mai ales că eram extrem de 
folositori. Doar noi îngrijeam pământul şi asiguram producţia alimentară! 

În 1969, părinţii mei începuseră să practice agricultura bio, găsindu-mă astfel în 
fruntea majorităţii organizaţiilor care au negociat oficializarea şi certificarea bio. 

Am fost numit la Comisia naţională pentru certificarea produselor bio în 1983, apoi 
am fost re-numit de toate guvernele succesive şi am terminat ca preşedinte al acestei 
comisii, din 2004 până în 2007. În anii '70, eram ţinta a tot felul de härtuieli 
administrative, cu descinderi regulate ale Prevenirii Fraudelor. Nu aveam voie să vorbim 
despre cultura bio pentru că era, se pare, concurenţă neloială. La fel ca şi procesul pe care 
l-am avut pentru că am salvat un soi de cartofi interzis pentru că nu este în catalog. Când 
Institutul din Beauvais m-a felicitat pentru că am găsit aceşti cartofi pe care toată lumea îi 
credea dispăruţi, le-am spus: „Atunci, trebuie să-mi dati o medalie!“ - „A, nu, vă dam o 
amendă, pentru că acest soi de cartofi nu este în catalog şi nu poate fi vândut“. 

Mi-am spus atunci că era ocazia perfectă ca să fac public scandalul pe care îl 
constituie această reglementare care interzice ceea ce a însoţit omenirea de când este ea. 
Sunt plante care au hrănit generaţii după generaţii şi nu văd de ce ar fi ilegale — doar dacă 
asta nu serveşte intereselor marilor întreprinderi producătoare de seminţe. 

Şi cred că asta demonstrează consensul sau mai curând concubinajul dintre 
administraţie, marile societăţi de seminţe şi puterile economice ale lumii. Suntem foarte 
departe de interesul general. 

Politica agricolă comună a fost deturnată în beneficiul câtorva. Ea nu mai este 
prezentă pentru a asigura alimentarea populaţiei, ci pentru a asigura alimentarea 
conturilor bancare ale petrochimiei şi industriei grele, ceea ce a făcut să dispară rapid 
toată această populaţie agricolă, înlocuită astăzi pe câmpuri de molecule chimice. 

De patruzeci de ani, lumea rurală nu a încetat să se degradeze. Mii de mici agricultori 
suferă sau dispar, în timp ce o minoritate câştigă suficient cât să îşi cumpere două sau trei 
Mercedesuri pe an. La fiecare 15 minute, o exploatatie dispare în Franţa. În Europa, la 
fiecare 2 minute. Milioane de mici agricultori chinezi sunt alungate de pe pământurile lor 
în condiţii dramatice, din cauza industrializării. Dispariţia lor e programată, se 

îngrămădesc în gările marilor oraşe cu familie şi bagaje, nemaiştiind unde să meargă, cu 
aceleaşi consecinţe asupra pământului, mediului înconjurător şi siguranţei alimentare ca 
cele pe care le trăim aici în Europa, adică o agricultură sub perfuzii, plantele puse într-un 
mare spital scurtcircuitând sistemul natural al schimburilor. 

Această agricultură artificială este ea însăşi sub perfuzie financiară, pentru că ea nu 
funcţionează decât datorită subvenţiilor. Dacă nu ar exista aceste subvenţii, sistemul ar fi 
dispărut de mult timp. Asta înseamnă că, ceea ce nu îndrăznim să luăm din buzunarul 
consumatorului pentru plata reală a produselor, luăm din buzunarul contribuabilului, care 
este în general aceeaşi persoană, şi circuitul se închide. Toatea astea pentru a menţine, sub 
alibiul de necombătut de a ne ajuta ţăranii, prosperitatea petrochimiei şi a industriei grele. 

Această moarte a ţărănimii care are loc peste tot în lume antrenează deşertificarea a 
teritorii întregi, ca şi ruinarea economiilor locale, a artizanatului şi a comerţului din jurul 
muncii pământului. 

De fiecare data când o exploatatie dispare, nu doar ţăranul, soţia şi un angajat al lui 
dispar, ci şi puţin din şcoala satului, din atelierul mecanicului, din brutărie, adică locuri de 
muncă directe şi indirecte. 

Şi nu se vrea stoparea acestei hemoragii, pentru că acest tip de producţie care 
consumă îngrăşăminte, maşini mari, pesticide, mase plastice, sere, încălzire etc. aduce 
profituri industriei petrochimice. 

La sfârşitul celui de-al doilea Război Mondial, atunci când politicienii se întrebau 
cum să redreseze modelul alimentar, au căutat să afle volumul gunoiului de grajd folosit în 
Franţa. Dar nimeni nu a fost însă în stare să răspundă, deoarece era un element care 
mergea din grajd direct pe câmp, fără să dea naştere unor schimburi comerciale. 

Cu toate acestea, informaţia a venit imediat. De unde? 

De la Shell Petroleum, care căuta să-şi recicleze uzinele de explozibili în unele de 
nitrați agricoli, şi care calculase potenţialul pieţei nitratilor. Aşa s-a aflat că Franţa 
împrăştia în fiecare an 120 de milioane de tone de gunoi de grajd pe solurilor sale. Astazi 
nu mai vorbim nici măcar de 30 de milioane. 

Şi nimeni nu se întreabă despre consecinţele dispariţiei unui element care hrăneşte 
bacteriile din sol şi care permite plantelor să se dezvolte fără îngrăşăminte sau pesticide. 

Altădată, gunoiul (excrementele animalelor) era amestecat cu paiele, iar rezultatul 
era aurul negru al grajdurilor. Dar, cum am împărţit, compartimentat şi delocalizat pro- 
ductiile, avem paie şi cereale in Beauce, şi creşterea animalelor în Bretania. Şi nu putem 
nici măcar să înapoiem paiele pământului din Beauce, deoarece solul nu mai are bacteriile 
necesare pentru a le digera, aşa că le găsim intacte în sol trei sau patru ani mai târziu. Aşa 
că îi dăm foc. Şi, făcând asta, mineralizând solul şi mai mult, distrugem şi mai mult fauna. 

În acest timp, în Bretania, gunoiul ajunge în râuri şi pe litoral, provoacă maree verzi 
primăvara, când teritoriul ar trebui să se refacă prin producţii diferite şi complementare. 
Am devenit prizonierii acestui sistem deoarece am distrus toate elementele care permiteau 
această refacere. 

Un sol nu trebuie să primească decât animalele pe care le poate hrăni şi cărora le 
poate recicla deşeurile. 

Nu vom putea niciodată înlocui serviciile pe care ni le face ecosistemul, sau asta ne va 
costa atât de mult încât vom dispărea înainte ca acest lucru să aibă loc. 

Ni se pune adesea întrebarea ce credem despre OMG. Această dezbatere este foarte 
confuză în Franţa, iar confuzia este bine întreţinută. Mai întâi, contrar a ce se vehiculează, 
OMG-urile sunt plante pesticide. Fie îşi produc propriul pesticid, fie sunt concepute 
pentru a tolera pesticidele. Înainte, nu puteam stropi soia cu Roundup deoarece soia era 
distrusă de Roundup. Acum soia este capabilă să primească nenumărate doze de Roundup 
fără să moară, deoarece îl tolerează. 

Aşadar reziduurile de Roundup vor fi in alimetaţia noastră şi în toate produsele pe 
bază de soia. Minciuna este uriaşă, şi poate tocmai de aceea prinde atât de bine. 

Pe de altă parte, comercianții de plante transgenice ne spun că OMG-urile ne vor 
proteja de pesticide şi vor proteja mediul înconjurător, în vreme ce aceiaşi comercianţi 
afirmă de ani de zile că pesticidele nu sunt periculoase. Deci, în sfârşit, pesticidele erau 
periculoase, din moment că acum ne sunt prezentate OMG-uri care vor să ne protejeze de 
ele. Un adevărat discurs de huligani. 

De fapt, OMG-urile au un alt obiectiv, sunt un fel de cal troian pentru cei care îşi 
propun să-şi însuşească patrimoniul genetic al planetei, care este binele nostru comun, şi 
să facă din alimetatia maselor un obiect de speculație. 

Mai mult, OMG-urile generează înfruntarea între două drepturi de proprietate. Dacă 
îmi cultiv soiurile obişnuite, dar solul este contaminat de OMG, nu mai sunt proprietarul 
recoltei mele. Aceasta aparţine detinätorului brevetului pentru OMG. În acest fel ţăranii 
americani şi canadieni au fost ruinati în ultimii ani de Monsanto. Dacă nu mai sunt 
proprietarul recoltei mele înseamnă că un magistrat va trebui să aleagă între dreptul meu 
de proprietar şi cel al firmei producătoare de seminţe. Este o luptă nedreaptă deoarece 
câştigă întotdeauna industria seminţelor. Deci sunt în acelaşi timp şi victimă şi... plătitor. 
Această insusire a patrimoniului nostru comun este escrocherie curată. Imaginati-va că 
Lavoisier ar fi depus un brevet asupra azotului sau asupra carbonului, şi nici un alt om de 
ştiinţă nu s-ar mai fi putut apleca asupra lor. Unde am fi acum? 

Dezastrele care sunt pe cale să se producă ne amintesc că suntem legaţi de mediul 
înconjurător. Guvernul australian tocmai a votat un credit de 15 miliarde de dolari pentru 
a reintroduce gândacul de balegar pe păşunile din Australia. Pe nimeni nu interesează 
această insectă care locuieşte în balegile dezgustătoare. Cu toate acestea, ea are un rol 
extrem de important: descompunând excrementele vacii, le pune la dispoziţia faunei 
solului. Dacă nu îndeplineşte această misiune, excrementele rămân intacte şi otravesc 
solul. Şi vedem crescând tufe de iarbă înaltă pe care animalele nu vor să le mănânce 
pentru că sunt acre. Aşadar, preeria se degradează şi bacteriile din sol dispar. Dar de ce au 
dispărut gândacii? Deoarece am găsit o formulă eficace şi rapidă pentru a curăța de 
paraziți animalele, care trăiesc pe câmpuri şi care suferă, în anumite perioade ale anului, 
de paraziți hepatici, de atacuri ale viermilor intestinali. Trebuie aşadar deparazitate în 

permanenţă, altfel animalele nu se vor mai dezvolta sau poate chiar vor muri. Altădată 
ţăranii deparazitau cu seminţe de dovleac sau cu alte substanţe naturale. Dar animalele au 
fost puse să înghită produse chimice noi, care au intoxicat balega şi au omorât gândacii. 
Abia acum se înţelege că ecologia şi economia sunt inseparabile, acum, când oamenii 
politici australieni sont obligaţi să voteze un buget de 15 miliarde de dolari pe 15 ani 
pentru a reintroduce gândacii... Iată un bun exemplu de absurditate a lumii în care trăim, 
de viziune parcelară, îngustă şi sectorială, pe care o vedem prea adesea. 

Nu mai există agronomie în Franţa. Agronomia este ştiinţa gratuitatii, a modului de a 
gestiona ecosistemele pentru a profita de funcţiile lor gratuite şi naturale. Or, am 
îndepărtat la maximum funcţiile naturale ale ecosistemelor pentru a le substitui artificiile 
costisitoare şi poluante ale petrochimiei şi ale industriei grele. Dar sistemul a ajuns la 
capăt. Am proicedat atât de absurd încât megamaşina nu are altceva de făcut decât să 
revină la statutul originar al agriculturii şi al ţăranului. Nu vom putea niciodată înlocui 
serviciile pe care ni le aduce ecosistemul. 

În 2005 s-a publicat un raport comandat de Ministerul Agriculturii şi de Ministerul 
Ecologiei, asupra viitorului agriculturii franceze în 2025. Rezultatul este uluitor. Trei 
soluţii se prezintă pentru viitor: agricultura poluantă, care este eliminată din start 
deoarece generează scandaluri care nu pot fi acceptate, o agricultură care ar diviza 
producţiile între regiunile europene — feta in Grecia, vinul în Italia, fructele şi legumele în 
Spania — care este de asemenea eliminată din cauza poluării masive produse de 
camioanele responsabile cu redistribuirea produselor şi, în fine, ultimul scenariu, care 
cred autorii că va fi modelul cel mai plauzibil în 2025, numit „agricultură de mare 
performanţă ecologică“, care nu este nici mai mult nici mai puţin decât agricultura 
biologică. În orice caz, petrolul care va deveni foarte scump, nu ne va mai permite să 
producem în masă. Oamenii vor fi obligaţi să revină la pământ şi să se relocalizeze. 
Raportul prevede că în 2025 această agricultură de mare performanţă ecologică va acoperi 
100% din suprafeţe şi va readuce un milion de ţărani înapoi la pământ. Harta care a luat 
naştere din amestecul între creşterea aimalelor şi creşterea plantelor este chipul Franţei la 
început de secol XX. 


Raportul FAO (Food and Agriculture Organization) din 2007 optează şi el pentru 
agricultura biologică. Este o adevărată revoluţie culturală! Politicienii încep să-şi dea 
seama că agricultura bio poate la fel de bine hrăni populaţia mondială ca şi agricultura 
convenţională, şi asta cu mult mai puţină dezordine şi stricăciuni pentru mediul 
înconjurător şi pentru sănătate. Alte ţări au înţeles deja asta, dar Franţa, aflată sub 
influența marilor sindicate agricole ca FNSEA (Federaţia Naţională a Sindicatelor 
Exploatărilor Agricole), a împiedicat dezvoltarea agriculturii biologice ani la rând. Sub 
acoperirea sindicalismului agricol, federatiile au servit petrochimia şi au încurajat 
dispariţia a mii de ţărani, în timp ce rolul lor era să-i menţină pe pământurile lor. 

ierre Rabhi este unul dintre pionierii agriculturii ecologice. Confruntat foarte 

devreme cu problematica agriculturii intensive şi convins de impactul negativ al 
acestei practici asupra solului, apei, sănătăţii publice şi ecosistemelor, decide, în anii '60, 
împreună cu soția sa, să experimenteze agricultura ecologică în Ardèche. 

Începând cu 1981, el îşi împărtăşeşte cunoştinţele peste tot în lume pentru a 
contribui la autonomia alimentară a populațiilor în general şi a celor mai sărace în 
particular, şi să le formeze pentru salvgardarea patrimoniului alimentar. În 1985, 
creează primul centru de formare în agroecologie în Burkina Faso, în parteneriat cu 
Point Mulhouse. Această inițiativă va fi susținută de către preşedintele Sankara. Prin 
multiplicare, se evaluează astăzi că peste 90.000 de țărani din Burkina practică tehnica 
pe care el o predă, iar cererile nu încetează să crească peste tot în lume. A iniţiat CIEPAD 
(Asociaţia Internaţională a Schimbului de Practici de Dezvoltare) în colaborare cu 
consiliul general din Herault şi cu sprijinul lui Edgar Pisani, pe care l-a prezidat până în 
1998. Cavaler al ordinului naţional al Legiunii de Onoare, este recunoscut ca expert 
internațional în siguranța alimentară şi a participat, în această calitate, la elaborarea 
Convenţiei Naţiunilor Unite pentru lupta împotriva deşertificării şi a emigrării. 

Conduce astăzi mişcarea Colibris (coproducător al filmului), care are drept scop 
încurajarea, valorizarea şi elaborarea de soluții pentru un viitor bazat pe logica viului. 
El a creat şi inspirat, de asemenea, mai multe structuri asociative cum ar fi Amanins, 
Prietenii lui Solan, Cătunul merisorilor, MAPIC (Mişcarea pentru insurecția 
constiintelor), Oaze peste tot, Pământ şi Umanism şi lucrează de asemenea in Maroc şi în 
România. 

La cererea unui public din ce în ce mai numeros şi dornic să-şi împărtăşească 
experienţele, tine conferințe, dă interviuri, scrie articole etc. A publicat numeroase cărți, 
printre care Offrande au crépuscule (Prinos amurgului), premiată de ministerul francez 
al Agriculturii, Graines de possibles (Semințele posibilului), convorbire cu Nicolas Hulot, 
La Part du colibri (Partea colibriului), Manifeste pour la terre et l'humanisme (Manifest 
pentru Pământ şi umanism). Ultima sa apariţie, Vers la sobriété heureuse (Fericirea 
cumpătării), a apărut în aprilie 2010 la editura Actes Sud. 

Născut într-o oază in desert, sunt produsul unei duble culturi, deoarece am fost crescut de 
foarte tânăr de europeni, dar am păstrat în permanenţă un picior în cultura tradiţională. 
Am fost, astfel, prins între tradiţie şi modernitate, Nord şi Sud, islam şi creştinism. Am 
părăsit Algeria din cauza violenţelor care deveneau insuportabile, găsindu-mă de fapt 
exclus din ambele culturi. Alegerea creştinismului m-a exclus din cultura originară, 
musulmană, iar tatăl meu francez m-a dat afară din cauza orientării mele politice. 


Am devenit interesat de istoria filozofiei, care m-a făcut să înţeleg modernitatea, 
această modernitate care obliga popoarele subdezvoltate să accepte o evoluţie pentru care 
nu le pregătise. Trebuia să sărim cu amândouă picioarele deodată de la un sistem care 
dura de milenii la ceva nou. Iar asta presupunea să renuntam la identitatea noastră. Am 
conştientizat atunci că ceea ce invatasem la şcoală era mai degrabă indoctrinare decât 
învăţătură. Şi că, vrând să fiu făcut să intru în civilizaţie, eram mai degrabă îndoctrinat. 
Deoarece acest termen de „civilizaţie“ era de fapt rezervat Occidentului, nu exista în afara 
acestuia. Îndoctrinarea mergea atât de departe încât am sfârşit prin a fi convinşi că eram 
nişte intarziati, şi am întors astfel spatele propriei noastre culturi. Pentru mine, asta 
înseamnă colonizarea. Nu însemană neapărat ocuparea unui loc. Înseamnă de fapt 
negarea fundamentelor culturale ale unui grup social, curăţarea individului de tot ceea ce 
i-a oferit structura lui, spunându-i: „De acum, trebuie să te civilizezi!“. 

Când am ajuns la Paris, nu mai apartineam niciunei comunităţi. Încercând să-mi 
găsesc un loc de muncă, mi-am dat seama că nu aveam nici un fel de calificare şi am 
devenit muncitor calificat. 

Şi exista atunci o ierarhie care începea de la PDG (Preşedinte Director General), 
practic reprezentantul lui Dumnezeu-Tatăl pe Pamânt, dacă nu chiar Dumnezeu-Tatăl 
Însuşi, apoi directorul general, cadrele superioare, cadrele medii, şi ierarhia cobora până 
la MC, muncitorii calificaţi. Fram numiţi muncitori calificaţi, mai mult pentru a ni se face 
pe plac, ar fi trebuit să ni se spună buni la toate. În sfârşit, era o dovadă de milă, in termeni 
semantici... dar, în realitate, eram primele trepte ale scării, cum ar spune Fernand 
Raynaud. Acest sistem era fundamentat pe putere, avere şi opresiune. 

Singurul lucru care ni se cerea era să producem. În lumea industrială, întrebarea fun- 
damentală „trăim pentru a munci sau muncim pentru a trăi?“ nu are sens. Trebuie să mun- 
cim, să muncim şi iar să muncim! De ce? Nimeni nu ştie. Pentru a acumula. Am putea 
rezolva toate problemele elementare ale vieţii (hrană, locuinţă, îmbrăcăminte), dar se merge 
mai departe pentru că ideologia împinge spre altceva decât simpla satisfacere a necesităţilor. 
Productivismul fără limite, legat de creşterea economică fără limite, care generează noţiuni 
precum dezvoltarea şi produsul national brut (PNB), transformă națiunea într-o natiune-in- 
treprindere. Şi progresul aşteptat de toţi este plătit prin alienarea fiinţei umane. O fiinţă 
umană nu mai există decît prin funcţia pe care o deţine şi prin salariul pe care îl primeşte. 
Dacă nu le mai are, este nulă din punct de vedere social, rănită în demnitatea ei. Insuficienta 
avutiei şi a materialului nu încetează să crească în ţările din Sud. Si, în ţările din nord, avem 
insuficienţa fiinţei umane, adică un individ din ce în ce mai puţin recunoscut, nefericit în 
mijlocul abujndentei, deoarece un om nu trăieşte doar din material. 

Când analizăm itinerariul unei ființe umane în timpurile moderne, ne dăm seama că 
aceasta trece de la o încarcerare la alta, deşi se pretinde că se eliberează. Dar de ce ne 
eliberează progresul, dacă suntem întodeauna închişi în apartamentele noastre, în metrou, 
în maşini, în uzine? Încă de la naştere omul este dus la creşă, este apoi închis de la 
grădiniţă până ajunge la facultate. Nu degeaba tinerii numesc liceul „puşcărie“. Vine, apoi, 
încarcerarea militară. Şi lucrăm apoi în colivii, mai mari sau mai mici, dar totuşi colivii. 
Chiar şi penru amuzament se închid tot în nişte colivii (baruri, discoteci etc.). Şi tot aşa 
până la ultima cutie, pe care toată lumea o banuieste... 

Viaţa oamenilor este furată de o ideologie care face din ei entităţi productive şi 
consumatoare. Graţie acestor două pârghii, productivitatea şi consumul, avansează 
ideologia lui mereu mai mult, care se traduce prin creşterea economică fără limite, care 
epuizează resursele planetei. 

Pentru a încerca să scap de acest sistem, m-am hotărât să devin muncitor agricol mai 
degrabă decât muncitor calificat. Instalându-mă la ţară, voiam să întorc spatele obsesiei 
productiviste, dar am găsit-o la fel de virulentă ca la oraş. În agricultură, productivitatea 
ocupa un loc foarte important, în parte pentru că trebuia, la ieşirea din război, să răspundă 
lipsurilor mari. S-a apelat astfel la ajutorul chimiei. Folosirea chimiei a fost posibilă în 
urma cercetărilor chimistului Liebig care a ars plante, le-a analizat cenuşa şi a observant 
prezenţa a patru elemente importante: nitrați, fosfor, potasiu şi calciu. Liebig a dedus ca 
dacă aceste substanţe se găsesc în plantă, înseamnă că aceasta le-a extras din solueifl pe 
care l-a sărăcit de acestea. După Liebig, era de ajuns ca ele să fie restituite solului pentru a 
restabili echilibrul. Experimente asemănătoare au confirmat că acolo unde se puneau 
nitrați şi fosfor şi se adăuga potasiu, plantele creşteau foarte bine. La început, nu am fost 
conştienţi de devierile agriculturii chimice, deoarece producţia creştea datorită acestor 
substanţe. Rudolf Steiner a pus-o sub semnul întrebării susţinând că solurile vor fi 
mineralizate şi că asta va provoca dezastre. 


Ca muncitor agricol, am descoperit foarte curând neplăcerile legate de folosirea 
masivă a îngrăşămintelor chimice şi a pesticidelor. În aceste practici agricole, producerea 
şi distrugerea erau concomitente. Patronul mă trimitea să tratez pomii cu un produs numit 
Metasystemox, care era responsabil de mai multe decese şi probleme de sănătate 
(paralizie, orbire etc.). Trebuia să ne protejăm împotriva produselor cu măşti, mănuşi şi 
chiar cu haine speciale. Când terminam, vedeam o mulţime de insecte moarte, şi 
folositoare, şi mai puţin folositoare. Era un mascru generalizat. Cu toate acestea, insecta 
sau parazitul nu ar fi trebuit considerate duşmani, ci ca revelator al situaţiilor şi 
carentelor, sau al faptului că o specie nu e adaptată mediului. 

În acea epocă a apărut cartea lui Rachel Carson, care fusese însărcinată de guvernul 
Kennedy să facă o anchetă despre impactul agriculturii asupra mediului. Purta titlul 
Primăvara liniştită, pentru a atrage atenţia asupra faptului că în curând nu vor mai exista 
păsări, care consumă insecte contaminate de agricultura chimizată. Şi, din aproape în 
aproape, tot lanţul trofic era atins: iepurele care mănâncă iarba, vulpea care mănâncă 
iepurele etc. De fapt, lumea vegetală se imbogateste cu substanţe nutritive din sol pentru a 

se dezvolta, apoi le transfera in stomacul nostru ca printr-un cordon ombilical. Asadar, tot 
ceea ce punem în pământ se regăseşte apoi în organismul nostru. Daca solul primeşte o 
substanţă negativă, aceasta se regăseşte în organismul nostru. Tocmai de aceea bolile şi 
cancerul se datorează în mare parte hranei noastre artificiale. Mai mult decât despre 
siguranță alimentară, ar trebui să vorbim de salubritate alimentară. Nu suntem în 
nesiguranţă alimentară în termeni cantitativi, ci în termeni de calitate. Când ne aşezăm la 
masă, în loc să ne urăm poftă bună, ar trebui să ne urăm succes, deoarece nu avem idee ce 
introducem în corpul nostru. 


Alegerea mea de a munci pământul nu se sprijinea pe dorinţa de a-l agresa. 
Dimpotrivă, venisem cu ideea de a fi în armonie cu mediul natural. M-am întrebat atunci 
dacă există o alternativă la agricultura care distruge şi produce în acelaşi timp. O practică 
care să ne permită să trăim şi să respectăm patrimoniul care ne hrăneşte, să-l punem în 
valoare şi să-l transmitem chiar mai bun decât l-am primit. Adică să revenim la o 
solidaritate cu generaţiile viitoare şi trecute care a fost întreruptă de lumea modernă. Când 
am ajuns la fermă, eram foarte recunoscător celor care plantaseră pomii pe care i-am găsit 
acolo. Nu cunosteam chipul celui care îi plantase, dar ştiam că o fiinţă umană plantase 
pomii ale căror fructe le recoltam. Şi eu voiam să plantez pentru ca alţii, care nici măcar nu 
se născuseră, să poată să beneficieze de ei. 

Am cunoscut o fată care a acceptat să trăiască în acord cu această concepţie despre 
viaţă, în alt raport cu natura. Într-un fel, am trăit Maiul 1968 în 1957! Când am găsit ferma 
în care trăim de mai bine de patruzeci de ani şi unde ne-am crescut cei cinci copii, exodul 
rural atingea apogeul în această regiune din Cévennes. Multe case şi pământuri erau 
abandonate. În faţa unui cumplit val de frig din 1956, mulţi oameni au rămas neputincioşi. 
Eram în timpul celor treizeci de ani glorioşi, dintre anii 1945-1973, iar şomajul nu era 
foarte ridicat. Ni se ascundea un singur lucru, că această prosperitate era plătită de săraci. 
Lumea a treia, în urma colonizării, livra aproape gratuit energia, materiile prime şi mâna 
de lucru ţărilor bogate. S-a produs o ruptură între Nord şi Sud, pentru că 1/5 din 
populaţie, dotată cu tehnologie, a început să consume 4/5 din resursele planetei. 1/5 din 
populaţie se bucură de bogății pe de o parte, iar pe de alta există o gradatie care merge de 
la sărăcie la mizerie. Sărăcia încă este sustenabilă. Nu am considerat-o niciodată ceva 
negativ. Am trăit-o de mic. Eram săraci, dar nu mizeri. Aveam, de bine, de rău, ce să 
mâncăm. Şi, atunci când se rezolva problema hranei şi a supravieţuirii, aveam un 
sentiment de triumf, de linişte, care se adresa ființei profunde. Banii aveau un impact 
relativ limitat. Dimpotrivă, aveam alte valori, care nu erau monetare, valori imateriale 
foarte importante, valorarea ale fiinţei. 

Oamenii consideră că Africa e săracă şi suprapopulată. Dar e fals. Africa este foarte 
bogată şi, comparată cu Asia, este subpopulată. Dacă suprafaţa Etiopiei ar fi cultivată 
corect ar putea hrăni toţi africanii. De ce, atunci, cu atâtea bogății, există atâta suferinţă, 
foamete şi lipsă de alimente? Acest lucru nu se datoreşte lipsei de resurse, ci acestui model 
de dezvoltare care dă banilor puterea supremă şi nu ţine cont decât de bogăţia finaciară, 
ascunzând bogăţiile proprii unei ţări — solidaritatea între indivizi, parcelele de pământ etc. 
— şi tot ce înseamnă economie informală, când în realitate economia formală se bazează pe 
cea informală. Imaginati-va că fiecare mamă ar trimite o factură la stat, spunând: am 
fabricat, hrănit şi întreţinut unul dintre cetăţenii voştri, l-am suprevegheat, l-am dus la 
scoala, îmi datorati atât! 

Ţările din G8 sunt bogate deoarece iau mai multe resurse decât altele din bunurile 
comune. Sistemul lor se bazează pe jaf. Au mers să caute resursele, materiile prime şi 
energia cu arma în mână, dar gratuit. Dacă toţi locuitorii planetei ar vrea să trăiască ca 
americanii, ar fi nevoie de 6 planete, precum un francez, de 3. Aşadar prelevarea este 
considerabilă şi nu priveşte decât o minoritate. Restul omenirii suportă excesele unei 
minorităţi. În plus, ţările în curs de dezvoltare sunt somate să urmeze acest grup din 
frunte, ceea ce nu face decât să acceleze epuizarea resurselor. Şi apoi există ţările 
subdezvoltate, care trebuie ajutate în toate felurile, ajutorul umanitar devenind soluţia 
lipsei de umanitate. Asta ne plasează în logica pompierului piroman. Nu mai punem în 
discuţie sistemul distrugător, ci pretindem să corectăm pagubele provocate de el. Jefuim 
planeta, confiscăm bunurile oamenilor, îi împiedicăm să evolueze şi, când ajung în nevoie, 
le aducem saci cu orez, dorind să trecem drept campioni ai generozităţii. Toate aceste 
ambiguitati sunt scandaloase. Nu există decât un singur ajutor umanitar acceptat, cel de 
urgenţă, atunci când are loc un cataclism — cutremur de pământ, tsunami sau ceva 
asemănător. Restul nu înseamnă decât justificarea unui sistem care se pretinde caritabil, 
când el este de fapt distructiv. La fel se întâmplă şi în ţările aşa-zis prospere. În Franţa, 
dacă statul nu introducea subsidii sub forma VSA (Venitul de Solidaritate Activă) şi 
paliative sociale, şi dacă organizaţiile de ajutor (Emmaiis, Ajutorul popular, Restos du 
Coeur...) şi-ar înceta activitatea, am vedea amploarea dezastrului. De fapt, Franţa este o 
tara mizerabila, dar mizeria este ascunsă. 

Când am cumpărat ferma, ne propuseserăm să trăim cumpătat, să ne adaptăm 
viaţa nevoilor reale. Nimeni nu voia această fermă. Costa 15.000 de franci, ceea ce nu era 
foarte mult nici măcar pentru începutul anilor '60, dar Crédit Agricole nu voia să ne 
împrumute, spunând că o să crăpăm de foame şi că nu doreau să ne ajute să ne 
sinucidem. Am rămas 13 ani fără curent electric, fără telefon. Drumul spre fermă era 
aproape impracticabil. Dar am decis să ne instalăm aici datorită abundenței bunurilor 
nemateriale. Peisajul, aerul curat şi liniştea sunt bunuri care nu apar niciodată într-un 
bilanţ. Nu spunem 10.000 de franci pentru aerul curat, chiar dacă, poate, ar trebui s-o 
facem. Lucrurile rare devin preţioase. În orice caz, prezenţa acestor valori imateriale ni 
se părea indispensabilă pentru viaţa noastră, deoarece erau necesare pentru fericirea 
noastră şi a copiilor noştri. 

Agricultura ecologica ne-a fost de mare ajutor pe acest pamant pietros. Din 5 hectare, 
doar 2 puteau fi lucrate, nu putem spune arabile. Existau mai multe principii. 
Autolimitarea, care constă în a nu depăşi anumite praguri dincolo de care se ajunge la 
logici de producţie diferite. Şi o repunere în discuţie a timpului definit de Occident ca 
„Time is money“. Dacă tot timpul înseamnă bani, în bani este investită întreaga viata a 
unui individ. Spunem adesea: nu mai pierde timpul, câştigă timp. De unde această 
activitate intensă, care de fapt nu este justificată. Ea nu este justificată decât de dorinţa 
continuă de a avea mai mult, nu de necesităţi concrete. Nevoile reale sunt ponderabile şi 
limitate. Inutilul, în schimb, nu are limite. Iar epuizarea planetei nu este un răspuns la 
nevoile legitime ale omenirii, din moment ce 10 miliarde de oameni ar putea foarte bine să 
se hrănească pe această planetă, ci se datoreşte dorinţei de inutil. 

Agricultura a suferit o pierdere foarte importantă din cauza specializării. Înainte, în 
ferme, totul era grupat: producţia vegetală, animalele, păsările. Apoi au venit viticultorii, 
pomicultorii, zarzavagiii, producătorii de carne, de lapte, de brânzeturi, totul a devenit 
specializare. Or, aceste specializări contrazic sistemul sistemul integrat, care dă putere 
deoarece nu punem toate ouăle în acelaşi coş. Dacă dăm greş într-o parte, alta ne poate 
salva. În timp ce, dacă o monocultură eşuează, suntem ruinati. O structură de de 
dimensiuni umane are în plus avantajul de a beneficia de o varietate de producţii care 
reconstituie ecosistemul pe care îl păstrăm viu prin muncă. Pun compost în pământ, care 
produce vegetale, care hrănesc animalele, care produc bälegar, care este pus pe un 
aşternut de paie, care este compostat, şi ciclul se reia. Dacă, pe parcurs, produc şi grâne, 
creez cu adevărat un sistem autonom. 

Autonomia este cuvântul de bază, singura care ne va permite să ieşim din impasul în 
care ne găsim, deoarece nu ne dăm seama că puterea noastră de a supravieţui prin noi 
înşine ne este confiscată în fiecare zi de către sisteme totalitare, de tirani economici. 

Şi singurul lucru care poate zdruncina multinationalele este să ne organizăm pentru 
a nu mai avea nevoie de ele. Ceea ce implică relocalizarea economiei şi ca fiecare teritoriu 
să-şi asume nevoile, ceea ce va limita transporturile, dependenţa, poluarea, degradarea... 
Cu câteva decenii în urmă, un membru al congresului american spunea că nu merită să 
cheltuim bani pentru a fabrica arme, e de ajuns să posedăm arma alimentară pentru a de- 
tine arma absolută. Dacă tirurile nu mai alimentează supermarketurile, oamenii vor muri 
de foame. De unde ideea de drept şi de datorie a popoarelor de a se hrăni ele însele. Există 
popoare cărora nu li s-a luat neapărat dreptul de a se hrăni dar care nu sunt conştiente că 
ar trebui să facă asta. Cum piaţa funcţionează după propriile legi, dacă supraviețuirea de- 
vine o problemă, legea pieţei nu se va simţi vinovată. Comerţul nu înseamnă altruism. 

A-ţi cultiva grădina atunci cînd ai posibilitatea devine, deci, un act politic, un act de 
rezistenţă. Nu toţi oamenii pot merge la ţară să cultive grădini, dar cei ce locuiesc la oraş 
se pot solidariza cu cei de la ţară, şi să creeze astfel o punte pe deasupra sferei afaceriste. 
Este principiul AMAP, care uneşte consumatorul de la oraş cu producătorul de la ţară. 

Ne aflăm într-o tranziţie care poate fi extrem de fertilă, între un sistem care e pe 
moarte şi altul care trebuie reconstruit. În această tranziţie imaginaţia şi utopiile ar trebui 

să înflorească. Există un admirabil şantier care se poate deschide pentru viitor. Pentru că 
să te încăpăţânezi să faci terapeutică pe un sistem muribund nu este foarte exaltant. Era 
„Petroliticului“, care va fi cea mai scurtă din istoria omenirii, e spre sfârşit. Suntem prinşi 
într-o cursă. Este de necrezut cum am construit o societate care îşi datorează existenţa 
exclusiv combustibililor. Cum această energie este pe cale să dispară, simţim cum sistemul 
nostru se fisurează. Am sprijinit totul pe o singură coloană, şi odată această coloană 
erodată, totul se prăbuşeşte. 

Europa a fost subordonată unei ideologii unice, bazată pe tehnică, ştiinţă, 
productivism şi societatea comercială. În acest context de frenezie tehnico-stiintifico- 
comercială, era nevoie de mână de lucru pentru industrie. Şi această populaţie vitează de 
ţărani era ideală. Prin urmare industria a organizat lucrurile pentru a trimite ţăranilor 
îngrăşăminte, maşini, astfel încât o singură persoană să poată hrăni 5, 6, 10 persoane. 
Aveam, aşadar, mai puţină nevoie de ţărani şi ei puteau pleca spre oraşe pentru a alimenta 
industria. Iar ţăranii au început să producă masiv, ceea ce a generat un surplus. S-a pus 
atunci întrebarea ce era de făcut cu acest surplus de proteine vegetale, cum să fie 
rentabilizate. Manipularea a constat în a inversa alimentaţia oamenilor, glorificând 
proteinele animale, când de fapt alimentaţia noastră se baza 70-80% pe proteine vegetale. 
Am trecut, astfel, de la a ne câştiga pâinea, la a ne câştiga friptura. 

Or, pentru a produce o proteină animală, e nevoie de aproape 10 proteine vegetale. 
Altfel spus, trebuie să dăm 10 kg de cereale unei vaci pentru 1 kg de carne. Si astfel ia 
naştere ceea ce numim creşterea industrială a animalelor: animalul nu mai este văzut ca o 
creatură ce trebuie respectată şi iubită, ci ca o masă de proteine. Plecăm de la ideea că 
trebuie să producem maximum de proteine animale într-un timp şi spaţiu minime, şi 
îndopăm animalul cu furaje concentrate, din care foarte rar lipseşte porumbul, or, pentru 
a produce un 1 kg de porumb, e nevoie de 400 litri de apă. Un taur va hrăni 1500 de 
persoane, dar hrana dată taurului ar putea hrăni 15.000 de oameni. Astfel, jumătate din 
teritoriul francez este consacrat producerii de proteine vegetale nedestinate hranei directe, 
ci hranei animalelor, pentru ca oamenii să poată consuma proteinele animale. Suntem 
chiar obligaţi să importăm suplimente nutritionale pentru animale, deşi tara noastră ar 
putea şi ar trebui să producă singură toate alimentele. 

Pe de altă parte, asta provoacă catastrofe în Africa, unde oamenii muncesc pentru a 
produce bunuri exportabile precum cacao, cafea, arahide sau bumbac. Iar ţăranul african 
este îndrumat spre această cultură de export după un scenariu bine cunoscut. 
Cooperativele încep prin a-i distribui gratuit îngrăşăminte. Iar el le testează. Într-adevăr, 
îngrăşămintele dopează solul şi producţia creşte. Pagubele vin apoi, începutul este 
spectaculos. Aşadar, ţăranul, convins, se întoarce la cooperativă pentru a cere mai multe 
îngrăşăminte, dar este anunţat ca nu mai sunt gratis. Țăranul nu are bani. I se spune, „nu e 
grav, iti dăm îngrăşăminte, pesticide, seminţe, treaba ta e să ne aduci recolta. Noi o vom 
vinde, vom deduce avansul pe care ti l-am dat şi iti vom plăti ce ti se cuvine“. Țăranul 
devine astfel dependent şi se găseşte conectat la mondializare. Doar că ne găsim într-o 
logică inegală deoarece noii veniţi depind în mod direct de petrol şi de dolar, iar pentru a 

produce o tonă de îngrăşăminte e nevoie de aproape 3 tone de petrol. Or, petrolul se 
raportează la preţul dolarului, care, chiar dacă fluctuează, se menţine la un anumit nivel. 
Pe de altă parte, tot ce produce ţăranul este supus legii pieţei, a ofertei şi a cererii. Dacă e 
un an bun, acesta reuşeşte să-şi achite datoriile, dar dacă anul este unul slab şi dacă anii 
slabi se repetă, nu mai ajunge să ramburseze avansul, intră în insolvenţă şi apoi în 
faliment. Şi nu doar îngrăşămintele l-au ruinat, el a distrus şi solul, deoarece pe acest sol 
devastat de pesticide şi îngrăşăminte nimic nu mai creşte ca înainte. Şi în acest punct, 
ţăranul, fără niciun ban, îşi împinge copiii să plece la oraş, dacă nu cumva pleacă si el. Si 
vedem, astfel, ţăranii naufragiati din oraşe înghesuindu-se în bindonviluri. 

În urma analizării acestui proces mi-a venit ideea de a le propune ţăranilor din Africa 
o abordare agroecologică, care să le permită să administreze mai bine solul, să-l hrănească 
mai bine, eliberându-se de dependenţa de dolar. Aşa am dezvoltat agroecologia mai ales în 
Burkina Faso. Astăzi, peste 10.000 de ţărani practică metodele pe care le-am introdus. 
Pentru mine este o mare victorie. Cu atât mai mult cu cât asta permite stabilizarea 
populațiilor si, prin urmare, tratarea în fază incipientă a migraţiilor. Agroecologia permite 
fertilizarea solurilor, eliberarea ţăranului de substanţele chimice şi în acelaşi timp 
intervenţia în mediul natural, replantându-l şi luptând împotriva eroziunii. Solurile din 
Africa suportă o insolatie foarte puternică, care le sterilizează până la 20 sau 30 de 
centimetri doar prin încălzire. Nicio bacterie nu supravieţuieşte, şi singurul mod de a 
creşte numărul lor este să repornim tot metabolismul solurilor, să-i aducem fermenti. Iar 
compostul bine făcut este drojdia bacteriilor. Datorită lui, am putut mări producţia de 3, 4 
sau de 5 ori fără investiţii şi obţinând produse de foarte bună calitate. 


Viaţa, de la origini, a construit un sistem în care tot ce moare generează viaţă. În pădu- 
re, după ce au căzut frunzele, pasiti pe un aşternut foşnitor. Dacă dati la o parte aşternutul de 
frunze de anul acesta, o să vedeţi că cel de anul trecut este în curs de transformare. Pe măsu- 
ra ce avansați, descoperiţi un amestec negru care se numeşte humus. Iar humusul este ele- 
mentul cheie în jurul căruia se naşte viaţa. Este în acelaşi timp începutul şi sfârşitul. Are o 
atât de mare valoare, încât, din punct de vedere etimologic, humus, umanitate, umilinţă, 
umiditate, totul vine de aici. Humusul permite pământului să respire, apei să se infiltreze 
mai bine şi este un ferment bacterian. Într-un gram de humus bun există unu până la două 
miliarde de bacterii, care vor constitui un ferment asemănător drojdiei. Tocmai de aceea se 
spune că un bun agricultor este cel care ştie să facă pământul să crească, aşa cum brutarul 
ştie să facă aluatul să dospească. Pământul trăieşte datorită humusului. Dacă acesta dispare 
se instalează deşertul. Cu toate acestea, humusul, este foarte delicat. Toată acest înveliş că- 
ruia îi datorăm viaţa este prezent pe aproape o treime din suprafaţa globului. Doar 10% din 
această trime este arabil şi poate hrăni. Când vedem acest pământ indispensabil vieţii noas- 
tre sub betoane, prost întreţinut, distrus de eroziunile accelerată de arat şi de despăduriri, şi 
când vedem deşertul instalându-se înţelegem că ne găsim în mijlocul unui proces care nu 
poate duce decât la foamete şi la sărăcie de proporţii. 

Şi tot ceea ce facem pământului, ne facem nouă. Tocmai asta nu am înţeles. Nu 
suntem prinți de viţă nobilă care domină totul. Suntem mamifere care fac parte din lume, 

cu conştiinţă şi cu putinţa de înţelegere. Nu vorbesc de inteligenţă, deoarece mă îndoiesc 
că avem, ci de conştiinţă şi de putinţă de înţelegere. Iar această conştiinţă nu mi-a fost 
dată ca să fiu cel mai rău de pe planetă, să fiu cel mai bun prădător şi să subordonez tot ce 
este viu capriciilor mele, ci ca să am grijă de ceea ce este. Iar agricultorul este primul 
responsabil de sănatatea umanităţii, chiar înaintea medicului. 

Printre oamenii săraci din imigrație sunt foarte multi fii de ţărani care consideră că a 
lucra pământul este o nefericire. Ei se considera deja desconsiderati in viata urbană si au 
impresia că ar fi o nouă degradare să li se propună să devină agricultori. Atâta timp cât 
mental ei nu au fost decolonizati, va fi foarte greu să mergem mai departe. Tocmai de 
aceea trebuie să restabilim buna reputaţie a ţăranului, un ţăran nou care ar fi în acelaşi 
timp un bun tehnician, un bun gestionar, un bun om de ştiinţă, dar şi un poet. Nu văd un 
viitor exclusiv urban. Nu văd un spaţiu rural desertificat şi milioane de oameni închişi în 
oraşe fără să participe la producerea propriei hrane. Ar fi o nebunie. 


Şi nu fac doar să vorbesc. Eu însumi îmi fac, îmi realizez, îmi cultiv grădina, mă ocup 
de pomi şi mă hrănesc. Şi nu o fac pentru că aş fi constrâns, ci de plăcere. Tocmai de aceea 
vreau să ne îndreptăm spre această cumpătare fericită. Revoluţia modernă este, poate, o 
civilizaţie agrară adaptată. În orice caz, legătura cu pământul mi se pare indispensabilă. Ar 
trebui ca politicienii să revizuiască politica funciară astfel încât să protejeze bunul comun 
şi să uşureze accesul la pământ al celor care doresc să îl lucreze în scop economic, dar şi ca 
o activitate de împlinire personală. Şi, dacă accesul la pământ ar fi uşurat, am avea mulţi 
candidaţi. Pentru că astăzi, chiar dacă vrei să trăieşti modest, trebuie să începi prin a 
deveni milionar, atât de greu a devenit accesul la pământ, iar asta nu este nici normal, nici 
drept. 

Laurent Marbot 


L aurent Marbot este zarzavagiul bio al AMAT-ului din Vanves si initiatorul acestuia. 
In 1996, dupa terminarea studiilor comerciale, se reconverteste la domeniul agricol, 
obținând o diplomă în agricultură. Initiat in agricultura bio de o rețea de cunoştinţe pe 
care şi-a constituit-o la şcoală, decide să se instaleze în asociere (informală) pe câteva 
hectare cu un coleg producător de cereale (150 de hectare, non-bio), şi acesta dornic să se 
îndrepte spre bio. 

Ajutati şi formati de către Freddy Letissier, fondator al Grădinilor fermecate, cei 
doi asociaţi se îndreaptă încetul cu încetul spre cultivarea bio a zarzavaturilor. În 
perioada în care activitatea să îi conferea o autonomie financiară completă, Laurent 
Marbot exersează cu jumătate de normă şi profesia de inspector fitosanitar la aeroportul 
Roissy. Experienţa îi întăreşte credinţa în agricultura biologică, pentru că are ocazia să 
descopere absurditatea politicii francezi în materie de gestionare a mărfurilor vii 
importate pentru consumul casnic, mai ales fructe şi legume: chimicale în exces, produse 
de-abia coapte, risipă etc. După lansarea AMAT-ului din Vanves se poate dedica în 
întregime produselor bio şi chiar merge mai departe în dorința de a promova o 
agricultură diferită, participând în 2009 la crearea, împreună cu Freddy Letissier şi 
rețeaua AMAT din Île-de-France, a unui incubator de activitati agricole şi rurale, 
asociaţia Câmpul posibilităţilor. Constatand deficitul cronic de instalari in scopuri 
agricole în Île-de-France, prin intermediul retelei AMAT locale, asociația a decis să 
acționeze concret pentru formarea practică şi asistarea initiatorilor de proiecte de 
agricultură biologică din regiune. Fruct al parteneriatului dinamic dintre producători şi 
consumatori, proiectul fermei-incubator doreşte să participe la re-crearea unei 
agriculturi de proximitate, creatoare de locuri de muncă şi de legături economice şi 
sociale la nivel local. 

Laurent Marbot lucrează astazi 6 hectare şi produce 75 de coşuri cu produse pe 
care le distribuie clienților. A primit deja 3 persoane spre formare. 

AMAT înseamnă Asociaţie pentru menţinerea agriculturii ţărăneşti. Principiul a apărut în 
Japonia. Fiind o insulă, există probleme legate de pesticide: tot ce se importă trebuie să fie 
tratat chimic, pentru a se ucide toate insectele care s-ar putea introduce. Iar după razboi 
totul se importa, căci japonezii au dezvoltat industria în detrimentul agriculturii. 
Alimentele erau cultivate folosind produse chimice, şi în plus retratate cele de import. 
AMAT-urile au luat fiintă atunci când mamele au dorit să-şi asigure o autonomie 
alimentara şi o alimentaţie sănătoasă. S-au dus să vada ultimii ţărani care mai rămăseseră 
şi le-au spus: „Nu mai produceti oricum, dezvoltati-va şi insuflati-le copiilor voştri dorinţa 
de a deveni agricultori“. Principiul e să se cumperere recolta în avans, la preţ de cost (şi la 
nu cel de piaţă), finantand veniturile şi cheltuielile ţăranului pentru ca acesta să nu mai 
rişte economic şi să poată trece la agricultura bio. Consumatorii s-au unit spre a finanta 
produse sănătoase, pentru că politica Japoniei pe vremea aceea nu favoriza o agricultură 
bio. Mişcarea AMAT (care acolo se numeşte Teikei) a introdus agricultura biologică în 
Japonia. Acum s-a dezvoltat, s-a emancipat şi a colonizat magazinele din marile oraşe. 

Pricipiul s-a răspândit din Japonia în Statele Unite, apoi în Anglia şi în Germania. În 
Franţa, acest tip de agricultură a prins în 2001, în Sud. Am fost întotdeauna putin in 
întârziere în ceea ce priveste aspectul bio. Doar de puţin timp ne preocupă calitatea 
legumelor, costul lor ecologic şi toxicitatea produselor. Un agricultor convenţional din 
Aubagne, care căuta o alternativă la sistemul pieţei, al angrosiştilor şi al producţiei la scară 
mare, a introdus AMAT-urile. 


Principiul de bază constă în a spune: politicile naţionale şi internaţionale nu merg 
într-un sens care să mi se pară benefic, astfel încât voi investi banii acolo unde doresc, 
adică voi finanța un ţăran, cerându-i în schimb să nu mai folosească produse chimice. 

Atunci când recolta este bună, am suficiente legume în schimbul banilor daţi şi, 
atunci când este slabă, am mai puţine. Dar, şi într-un caz, şi în celălalt, asigur venitul 
ţăranului, care va fi acolo şi la anul şi în anii viitori, şi sper că şi copiii lui vor continua să 
se ocupe de fermă. 

Practic, se prezintă un bilanţ în cifre. De exemplu, eu, ca agricultor, am nevoie de 
70.000 de euro pe an pentru ca afacerea mea să funcţioneze. Să spunem că 70 de persoane 
se unesc să platească această sumă. Toată recolta pe o săptămână va fi împărţită în 70 de 
coşuri. Preţul pieţei nu contează. Capitalul asociatilor este remunerat sub formă de 
legume. Acest sistem răspunde tuturor grijilor legate de comercializare: avem produse 
bune, toată lumea le doreşte, dar mai trebuie să le şi vindem. În AMAT, nu mai pierd timp 
şi bani cu comercializarea. Un legumicultor care vinde în piaţă cheltuieşte 1/5 şi 1/6 din 
cifra de afaceri cu ambalarea produselor, cheltuielile de comercializare, taraba din piaţă, 
costurile de transport etc. În AMAT, cheltuielile acestea aproape că nu mai există. Printr-o 
livrare săptămânală, produsele mele sunt vândute integral. În plus, plata s-a făcut în 
avans. Pentru că principiul în agricultură este tocmai de a se investi înainte de a recolta — 
pentru achiziţionarea seminţelor şi a materialului. La finele anului, practic nu mai avem de 
plătit decât propriul salariu. Asociaţii plătesc la începutul anului cea mai mare parte a 
banilor, apoi fac plăţi trimestriale, cu o valoare mai mică. Dar acest sistem presupune o 

conştientizare a ţăranilor. Țăranul mai spune: când e un an bun câştig mai mult iar când e 
un an slab câştig mai puţin. EI îşi spune: oricum ar fi anul, sunt asigurat din punct de 
vedere fianciar. 

Sistemul seamănă puţin cu cel al trocului. Există coproductie. Nu aduc legume spre 
vânzare, aduc legume care au fost produse împreună. Dacă m-aş duce la piaţă, aş petrece 
trei ore în plus spălând legumele ca să arate bine, aş îndepărta şi cea mai mica frunză 
galbena pentru a-i îmbia pe oameni să cumpere. Aici, nimic din toate astea. Fiecare se va 
ocupa să îndepărteze frunzele vestede sau va curăța cartofii de pământ. 

În AMAT mi se oferă spijin. Exista 75 de familii, deci mulţi oameni diferiţi, cu 
competenţe diferite. Unii mă pot ajuta la contabilitate, alţii la grădinărit (săptămâna 
trecută 10 persoane m-au ajutat să culeg morcovii), alţii în probleme mecanice şi alţii în 
cele informatice. Eu nu sunt producatorul, iar ei asociaţii. Şi eu sunt un asociat şi fiecare 
vine cu ceva. Specialitatea mea sunt legumele, deci eu furnizez legume. Altul ne furnizează 
păine, altul, mere. Imaginati-va câte servicii putem obţine în comun. Acesta recreează o 
comunitate de oameni care au interese comune, care fac ca lucrurile să meargă înainte fără 
ca fiecare să stea în colţul sau. Pentru mine, AMAT este o revoluţie! 

Am impresia ca rolul meu este de a crea o alternativă, de a le spune oamenilor: critic 
sistemul, supermarket-urile, dar am să vă propun şi ceva care merge. Vă propun un sistem 
de mutualizare care permit depăşirea a ceea ce denuntäm din producţia industrială. Este 
singurul mod pentru a reusi: ieşirea din agricultura specializată şi intensivă pentru a 
reveni la un sistem complet, global, de genul biodinamic, în care într-o fermă există 
animale, legumicultură, culturi mari, compost. Totul functtioneaza în circuit închis în loc 
să funcţioneze în flux continuu, cu produse care provin de la capătul lumii. 

Încep să cred că în Franţa ne vom confrunta curând cu foametea. Când le vorbim 
despre acest lucru politicienilor, în culise, ne dau dreptate, dar nu vor să ridice problema 
pentru că ar produce o panică totală. 

În Ile-de-France, sunt 11,5 milioane de locuitori cu o autonomie alimentară de 3-4 
zile. Functionam datorită fluxului continuu cu camioane care vin din sudul Spaniei, din 
Maroc, cu avioane care sosesc la aeroportul Roissy. 

Deci, iată, situaţia este înfricoşătoare. Am colegi care au plecat să se izoleze în sud 
deoarece se întreabă ce se va întâmpla mâine. Dacă va veni foamentea mâine, ne vom 
confrunta cu o masă de lăcuste care ne vor năpădi, parizieni în căutare de mâncare. 
Suntem 12 milioane de locuitori în regiunea pariziană, acum 5 ani erau 350- 400 de 
legumicultori în jurul Parisului, astăzi au mai ramas doar 150, majoritatea în jurul vârstei 
de 55 de ani, care în 5 ani se vor retrage... Cum să nu te temi? 

Bio nu este încă o alternativă adevarată pentru că jumătate din ceea ce se poate 
cumpară în Paris nu provine din Franţa. 

Adevăratele produse bio sunt cele locale. 

Statul ar trebui să instaleze agricultori bio şi o agricultură capabilă să hrănească 
populaţia locală. Dar ceea ce le displace politicienilor este aspectul colectiv. Ceea ce ar dori 
ei este să se instaleze trei legumicultori într-un loc, un crescător de animale într-altul şi un 

cultivator de cereale in altul. Noi refuzăm, pentru că acest sistem specializat a dus la 
situaţia actuală in care nu mai există ferme valabile. 

Problema este că nu mai există suficienţi producători în raport cu cererea. In Vanves, 
am creat grupul acum 3 ani. În primul an am invitat 50 de persoane să mi se alăture 
pentru a testa sistemul. În al doilea an am trecut la 60, cu 50 de persoane pe lista de 
aşteptare. Am creat alt AMAT, cu alt producător. Acum reînnoim contractul. Avem 75 de 
aderenti şi 90 pe lista de aşteptare. Am încetat să mai intocmim liste de aşteptare pentru 
că ştim că nu mai putem onora cererile. 

Există o adevărată cerere din partea consumatorilor, cetăţenii încep să devină 
conştienţi. 

Dar pentru moment producţia nu face faţă. Şi nici nu sunt semne de schimbare. S-a 
distrus ştiinţa de a face agricultură. Tinerii spun: vei ieşi orice dintr-o şcoală agricolă, mai 
puţin agricultor, nu eşti fiu de agricultor, nu ai bani puşi deoparte, nu vei putea să cumperi 
o ferma de 400 de ha. Pentru a trăi astăzi din agricultură trebuie să ai o fermă de 400 de 
ha sau să fii foarte specializat. E nevoie de 15 salariaţi din Maroc sau Polonia, pentru că 
sunt mai ieftini. Sincer, în sistemul actual nu sfătuiesc nici un tânăr să se instaleze ca 
fermier. 

Există un adevărat decalaj între realitate şi imaginea cetăţenilor despre cultura bio. 
Bio nu înseamnă 100% natural. Oamenii îmi vorbesc de permacultură, de BRF (bois 
raméal gragmenté — tehnica de recreare a unui sol sănătos, aerat şi bogat in 
microorganisme cu ajutorul unor ramuri verzi de copaci aşezat pe sol), de tracţiune 
animală. Dar nu suntem în stadiul în care să ne permitem asemenea lucruri. Aceste idei 
frumoase nu sunt viabile în competiţia actuală. Suntem, totuşi, obligaţi să avem tractoare, 
să cheltuim bani pe motrină, să cumpărăm ţevi de plastic. 

Penuria petrolului va face, poate, posibile celelalte metode. Dar atâta timp cât 
sistemul rămâne cel actual, nu le vom putea spune tinerilor că nu vor avea nevoie de 
tractoare sau de motorină. Este o realitate, totuşi. 

Când am început, am înţeles că dacă vreau să trăiesc din meseria de legumicultor, va 
trebui să devin „agricultor“, să mă adaptez cât de cât. Nu sunt în vârf de munte, ca să 
asigur doar hrana necesară pentru famila mea. Trebuie să scot o anumită cantitate de 
legume. Suntem tot timpul în competiţie cu sistemul tradiţional super-productivist. Nu ne 
permitem să scoatem căpşuni la 30 de euro, cum ar fi normal dacă n-ar costa preţul, nu ar 
corespunde pieţei. 

Suntem pe cale să creăm un grup care să mobilizeze ţăranii să intre în reţea. Culturile 
bio nu mai fac fata cererii. Cautam agricultori conventionali care doresc să treacă la bio. 
Dar există din ce în ce mai puţin legumicultori. Cât despre tineri, îi punem în legatură cu 
un grup înainte chiar de a se instala ca fermieri. Anumite aosciaţii precum Terre fertile 
(Pământ fertil) încearcă să implementeze altă soluţie. Ele fac demersuri pe lângă 
municipalități pentru a vedea dacă există terenuri agricole. Reunesc apoi consumatorii, 
care cumpără parcele de 100 de euro, pe care aduc apoi un producător. Dar, pentru un 
tânăr care abia se instalează, AMAT este practic cel mai greu lucru de făcut. Într-adevăr, e 

nevoie de o producţie eşalonată săptămânal, destul de regulat, pentru ca asociaţii să aibă 
ce mânca tot anul. Chiar la legumicultorii experimentați este o abilitate care s-a cam 
pierdut. Pentru început, tinerii pot face, de exemplu, contracte pe şase luni. Anul următor, 
adaugă două luni, iar celălalt, încă două luni. E practic singura soluţie. Dar e nevoie de 
oameni cu adevărat motivaţi, cu o gândire pe termen lung şi care nu îşi propun să-şi 
rentabilizeze investiţia într-un singur an. 


Pentru mine a fost mai usor, eram deja legumicultor, deja în domeniul bio şi căutam 
să am unde vinde tot anul. Şi, totuşi, abia în al treilea nostru an s-a închis cercul, am avut 
legume în fiecare săptămână, timp de cincizeci şi două de săptămâni. Fiecare a avut 
inițiativa de a crea un AMAT în zona lui, iar acum avem o reţea care încearcă să integreze 
totul într-o structură. Vom începe mutualizarea diferitelor asteptări ale AMAT-urilor, 
organizând zile profesionale ale producătorilor, mergând să-i învăţăm pe tineri să producă 
legume. În asociaţia mea oamenii mă ajută, oferindu-mi astfel posibilitatea de a folosi 
timpul degrevat ca să merg să sfătuiesc colegi mai tineri cu mai puţină experienţă. 
Organizăm de asemenea întâlniri pentru a discuta cum trebuie gestionat raportul dintre 
ţăranul singur şi asociaţi, pentru a crea un grup si nu o relaţie client-consumatori. 


În Île-de-France am votat principiul potrivit căruia pentru a deveni parte dintr-un 
AMAT trebuie ca producătorul să înceteze în doi ani să folosească produse chimice. Să 
spunem că în primul an legumicultorul testează relaţia din AMAT, vede dacă poate să aibă 
încredere în oamenii cu care intră în parteneriat. În al doilea an, îşi pune întrebarea dacă 
să se orienteze spre bio, să-şi achizitioneze utilajele necesare, să renunţe la metodele non- 
bio. În al treilea an, nu mai foloseşte produse chimice. Aceasta se poate discuta, dar 
încercam să înlocuim certificarea bio cu o relaţie de încredere. Pentru a trece de la 
convenţional la biologic trebuie învăţat cum se face asta. Este, de fapt, aceeaşi meserie, 
diferă modul de folosire şi gestionarea diferită a riscurilor. În primii ani pot apărea 
probleme de ajustare. Dar principiul AMAT spune: va ajutăm să încetaţi să mai 
achizitionati produse chimice finanţându-vă. E benefic atât pentru voi cât şi pentru noi, 
deci impartim riscurile. Trebuie să reuşim să creăm o legătură trainică pentru ca 
producătorul să aibă încredere şi să nu se teamă că, dacă vor exista gângănii în salată, 
oamenii o vor refuza. Pentru că acesta este motivul care îi împinge pe producători să 
recurgă la chimicale. Nu o fac de plăcere, ci fiindcă noi cerem produse perfecte, şi, dacă au 
o frunză veştedă sau o insectă, le refuzăm. 

Mulțumită AMAT-urilor, producţia locală redevine atractivă. Se reînnoadă un dialog 
cu consumatorii. Se revine la produse curate. Savoarea alimentelor este cea care ţese 
relaţia dintre consumator şi producător. 

Emmanuel Bailly 


D upă o activitate de microtehnician în industria aeronautică, Emmanuel Bailly 
părăseşte Parisul in 1994 pentru a deveni țăran bio in Berry, ținutul 
strămoşilor săi. 

În timp ce îşi cristalizează viziunea despre lumea ideală precum şi îşi maturează 
brânzeturile, se scurg câţiva ani până ca Emmanuel Bailly să se decidă să reia drumul 
marilor şcoli pentru a participa mai activ la lupta pentru apărarea mediului 
înconjurător la scară europeană. 

Devenit inginer în protecţia mediului la Şcoala superioară de inginerie din 
Limoges, concepe în aprilie 2005 amenajarea teritoriului sintetizată într-o formuld-soc, 
conceptul de „ecoregiune“, şi creează diverse insrumente, printre care mai ales „indicele 
de suveranitate alimentară“, un indicator care permite evaluarea stării de dependență 
alimentară a unui teritoriu. Astfel, conceptul de „ecoregiune“, rodul unei experiente 
profesionale bogate şi atipice ale cărui principii de bază sunt evocate în cartea Terres 
d'avenir: pour un mode de vie durable (Pământurile viitorului: pentru un mod de viata 
durabil), apărută la editura Alphee în 2007, contribuie la emergenta unei inteligente 
teritoriale şi oferă chei pentru a acţiona imediat în mod rational şi cu bun-simt. 

Convins că lupta împotriva schimbării climatice este o prioritate de ordin planetar, 
fondează în noiembrie 2007 societatea Ecoregiunea Concept Teritorii, întreprindere 
inovatoare agreată de Ministerul Cercetării pentru a asigura promovarea conceptului 
de „ecoregiune“ la nivel european. 


De la crearea ei, societatea ECT îşi propune serviciile şi sfaturile colectivitätilor 
teritoriale, ca şi aleşilor şi decidentilor din toată tara. 


Am calculat pentru locuitorii din Limousin un echivalent locuitor/ consum alimentar care 
măsoară cantităţile consumate pe locuitor şi pe an: 100 de kg de carne, 115 kg de legume şi 
60 de kg de pâine, şi le compară cu producţia declarată de agricultorii din Limousin. Mi- 
am dat seama atunci că Limousin-ul nu producea de mâncare decât boi ingrasati cu OMG- 
uri, programati pentru export în Spania, dar sacrificați în Limousin deoarece s-au 
subventionat abatoarele. Am mai aflat că, din 7400 de ha destinate odinioară culturii 

cartofilor, nu au mai ramas decat 300, iar din 1300 de ha destinat culturii legumelor 
proaspete, tot 300. Aceasta reprezinta 8% din cererea alimentara. Altfel spus, 92% din 
alimentatia locuitorilor din Limousin provine din import. Toate regiunile franceze sunt la 
fel de fragilizate. Regiunea Franche-Compté nu-si produce decat 1% din produsele 
alimentare, Corsica se situeaza sub 1%, primind in schimb milioane de persoane anual. Un 
embargou minim de 15 zile aplicat Corsicii ar face să nu mai exista nimic de mâncare. La 
fel şi în Île-de-France. Aceasta nu fabrică decât 1 până la 2% din produsele necesare celor 
11,5 milioane de locuitori. Specializarea regiunilor creează dependenţa unora de altele. Se 
asigură în schimb docilitatea acestora şi îmbogățirea celor aflaţi la intersecțiile 
schimburilor şi care le gestionează, anume Organizaţia Mondială a Comerţului (OMC). 
OMC înseamnă orice mai puţin democraţie, pentru că negustorii dictează legile statelor, 
care îi ascultă. Cât de amortiti pot fi oamenii ca să considere acest lucru normal? 


PHILIPPE DESBROSSES: 


Nu trebuie să ne excludem din actul de a produce şi să-l lăsăm în grija unora care apoi au 
şi sarcina de a le repartiza, chipurile echitabil, bunurile acestui pământ. Problema 
foametei nu este de ordin tehnic, nici măcar economic, ci politic. Ea priveşte repartizarea 
echitabilă a bunurilor pământului. 


Or, rolul oamenilor politici ar fi acela de regulatori ai societăţii. Dar nu-l mai 
îndeplinesc, deoarece sunt la cheremul puterii economice, fie că sunt de dreapta ori de 
stânga. Atunci, de ce mai votăm pentru oamenii politici? Să votăm pentru bancheri! 


EMMANUEL BAILLY: 


Vorbim despre problema suveranităţii alimentare cu referire la ţările din Sud, dar 
suveranitatea alimentară în Franta este inexistentă şi, în cazul unei catastrophe cimatice, 
sanitare sau energetice, am fi incapabili să ne aprovizionăm ţara. Obiectivul PAC (Politica 
agricolă comună) era de a garanta suverantitatea alimentară a Europei. El a fost atins, dar 
numai la nivel global, adica un teritoriu produce doar grâu iar altul doar carne de pui. 
Stăm bine în ceea ce priveşte cantităţile, dar ecosistemele fiecărui teritoriu au fost 
dezorganizate specializând şi divizând producţia. Atunci m-am întrebat cum am putea 
restaura ceea ce am numit „agro-imunitatea“ regiunilor, adică un sistem viabil, durabil, 
instaurând perimetre de suveranitate alimentară în agrobiologie, care vor crea milioane de 
locuri de muncă, garantând că nu va fi foamete în cazul în care îngrăşămintele, tractoarele 
şi petrolul vor dispărea, dacă acest sistem tehnologic se prăbuşeşte, şi să ofere oamenilor 
şansa de a-şi recăpăta libertatea, demnitatea şi viata. 

Crizele energetică şi climatică vor obliga cetățeanul să conştientizeze necesitatea 
cultivării pământului. Va trebui să alegem între a conduce şi a mânca. Este bine ştiut 
faptul că, şi dacă toate terenurile cultivate s-ar destina biocarburantilor, tot nu ar fi 
suficient pentru a face să ruleze toate maşinile Franţei. Prin urmare, va trebui dezvoltat alt 
imaginar, care să treacă neapărat prin alt mod de a munci. Poate că vom avea mai multe 
meserii, ţărani, informaticieni, electricieni, dar în orice caz va exista aceasta dimensiune 

agircolă în fiecare dintre noi. A existat o deconectare între intelectual şi manual, iar 
această relaţie va trebui restabilită. Țăranul de mâine, omul de mâine va fi şi intelectual şi 
lucrător cu braţele. De altfel, sunt pe cale de a fi create grădini în oraşe. În Brooklyn, de 
exemplu, cartierele sărace au fost reabilitate de oameni care amenajează grădini în 
balcoane, pe ruine, pe terenuri lăsate în paragină. Lumea aceasta a înflorit şi nu mai este 
un loc al suferinţei. E o bucurie. Când am epuizat totul şi nu mai există alte soluţii, ne 
întoarcem la glie, la bază. Nu mai ştim să plantăm un păr, un cartof, nu mai ştim cand se 
recoltează fânul. Nici măcar nu mai ştim că, pentru a face brânză, capra trebuie să fi 
născut un ied. Suntem dezarmati şi suferim de handicapul de a fi pierdut gesturile 
esenţiale care ne permiteau obţinerea hranei, care ne acopereau nevoile. Sunt activităţi de 
care nu ar fi trebuit să ne despartim niciodată, pentru că depindem de natură prin toţi 
porii fiinţei noastre. Ar trebui re-sanctuarizat pământul, care este bunul nostru comun. 
Dacă guvernul ar dori să facă ceva pentru suburbii, ar trebui să reinstituie suveranitatea 
alimentară. În zonele rezidenţiale, este interzis să se cultive legume, sunt smulse. Totuşi, 
populaţia ar putea foarte bine să-şi producă hrana pe câţiva metri pătrați şi să nu mai 
depindă de marii agricultori. AMAT-urile (Asociaţia pentru menţinerea agriculturii 
ţărăneşti) sunt un exemplu de reacţie pozitivă a unor populaţii întregi care descoperă 
necesitatea salvării ultimilor ţărani. Prin aceste asociaţii, oamenii au coşul săptămânal de 
produse de sezon şi locale, fără risipă de energie şi fără poluare. Transporturile 
interminabile în jurul planetei pentru a ne aduce produse din celalalt aăpăt al lumii nu pot 
continua la nesfârşit. 


Dacă se doreşte cu adevărat evitarea crizei energetice şi a riscurilor pe care ea le 
creează, dacă se doreşte protejarea individului şi recrearea unei alimentatii locale şi de 
calitate, ar trebui creat ceea ce eu numesc un serviciu public agricol. Sănătatea individului 
ar trece prin sănătatea colectivă. Dacă nu muncim prioritar în scopul bunastării grupului 
vom continua să creăm dezastre ale caror victime vom fi. Nu există nicăieri pe pământ un 
refugiu care să ne protejeze de penuria generalizată de hrana şi de apă. Alimentatia este o 
luptă, e chiar lupta secolului. Este pactul propus de Nicolas Hulot: de a nu mai acorda 
subvenţii unor persoane privilegiate care şi le înşusesc, ci de a le acorda colectivitatilor 
locale pentru ca acestea să poată să cumpere şi să producă pentru populaţia lor o produse 
alimentare de calitate, locale şi de sezon. Mi se pare mult mai drept decât să se acorde, ca 
acum, 80 % din subventiile agricole unei minorităţi de 15-20 % dintre agricultori. 


PHILIPPE DESBROSSES: 

Este problema efectului Pareto. Pareto e un economist italian care a realizat că 20% din 
populaţie posedă 80% din resurse. E structural. Dacă aşezăm 6 persoane în jurul unei 
mese de Monopoly, toţi oameni cinstiţi, virtuoşi, tot ce vrem, două ore mai târziu va fi o 
persoană care a câştigat totul iar restul nu mai au nimic. Explicaţia este că, atunci când 
căpătăm un anumit avantaj fata de ceilalalti jucători, nu încetăm să-l consolidăm: avem 
mai multe bunuri pentru a cumpăra altele, deci mai multe căştiguri, şi în cele din urmă ne 
însuşim totul. Nu este vorba de înşelaciune, sistemul însuşi o impune. Societăţile vechi 

găsiseră o modalitate pentru a regla acest lucru: darul. Darul înseamnă într-un fel 
restituirea bunurilor pentru ca oamenii să poata continua să funcţioneze. Impozitul este 
un dar forţat. Statul preia surplusul de la cei care au avut şansa să câştige mult şi îl 
redistribuie celorlalţi ca să poată trăi. Dacă cel care a căştigat totul la Monopoly nu are 
inteligenţa să redistribuie câştigurile, jocul se opreşte. Şi exact acest lucru se întâmplă cu 
economia noastră nereglementată, deoarece politicile nu îşi mai îndeplinesc rolul iar banul 
provenit din redistribuire nu mai ajunge la cei în nevoie ci la cei care au deja prea mult. 
Cea mai scandaloasă este situaţia din 2007. Toate culturile intensive şi-au multiplicat de 
100 de ori câştigurile în urma exploziei cursului cerealelor, al plantelor oleaginoase etc. În 
acelaşi timp aceşti agricultori au continuat să primească banii contribuabililor, adică 
subventiile de la Bruxelles, destinate să compenseze lipsa de câştig pentru că preţurile 
mondiale sunt inferioare costului de producţie din Europa. 


EMMANUEL BAILLY: 


S-a permis ca marii agricultori să facă avere. Ar fi normal acum ca aceştia să afecteze o 
cotă minimă de 10 sau chiar 15% din terenurile lor culturilor care hrănesc populaţia locală. 
Nu se mai poate să se primească subvenţii plătite de populaţia franceză şi europeană şi în 
acelaşi timp să se refuze participarea la hrănirea acestei populaţii. Orice producător, orice 
agricultor trebuie să participe la agricultura care hrăneşte populaţia din perimetrul său de 
proximitate şi de securitate. 

I s-au luat populațiilor orice mijloace legitime de a se hrăni ea însăşi. Sunt private de 
pământ, de seminţe, şi curând de utilaje. Şocul psihologic va fi important atunci când, nu 
peste multă vreme, se va vorbi de penurie alimentară în Franţa. Oamenii cred că penuria 
este pentru alţii, că suntem feriti de pricol, că putem fi liniștiți. Dar nu e aşa. Există o 
degradare fenomenală a stării ecologice a resurselor hidrice, cu un supraconsum al apei 
pentru cultură însetate precum porumbul. În regiunea Champagne berrichonne situaţia 
este aberantă. În timp ce se propune interzicerea apei pentru populatie din teamă de 
penurie, sunt lăsate deschise în plină amiază circuitele de irigare a porumbului care va 
hrăni vacile din Limousin şi din alte regiuni. În plus, nimeni nu mai supraveghează 
puturile. Care comunitate a Franţei mai supraveghează puturile? Stropim cu pesticide 
grădinile pentru a stârpi buruienile, fără să ne îngrijim de contaminarea apei. Nu există 
nici o strategie în caz de secetă. Asta înseamnă că puturile, seminţele şi pământurile au 
fost confiscate de catre multinationale, bineînţeles si din cauza indiferentei şi lipsei 
cunoştinţelor ecologice ale populaţiei şi aleşilor. Poulaţia franceză, europeană şi 
internaţională trebuie să devină conştientă că singura bogăţie pe care o are, singura ei 
putere este să regăsească o economie locală de supravieţuire. 

Dominique Guillet 


reşedinte fondator al Kokopelli, asociație care militează pentru salvarea 

biodiversitatii seminţelor, Dominique Guillet a înțeles dintotdeauna că sănătatea 
umanităţii începe cu respectarea pământului. 

La sfârşitul anilor '80, cofondează societatea Deva, care produce şi comercializează 
elixiruri florale Bach. 

Ia atunci decizia de a lupta, prezervând seminţele străvechi, contra confiscării 
semințelor de către industrie. Acest angajament dă naştere grădinii botanice din Mhotte 
şi apoi Tărâmului seminţelor (Terre de semences), care propun spre vânzare sute de 
soiuri de legume savuroase şi reproductibile. 

Acest nou proiect deranjează, deoarece producţia seminţelor este „domeniul 
rezervat“ unei mâini de multinationale ce beneficiază de bunăvoința statului francez. 

Sub atacurile acestuia, Dominique Guillet decide în 1999 să închidă Tărâmul 
semințelor şi să creeze Kokopelli, asociaţie recunoscută acum drept un instrument 
esențial pentru salvgardarea biodiversitatii. Asociaţia Kokopelli revendică şi apără 
dreptul generaţiilor viitoare de a-şi alege alimentaţia, „eliberând“ sămânţa si 
promovând practici agroecologice. 

Ea are ca obiectiv să prezerve agricultura ţărănească şi existența seminţelor 
nemodificate genetic. Ea recreează în ţările europene o colecție planetară de soiuri 
străvechi pentru livezi şi grădini şi le pune din nou la dispoziţia grădinarilor. Această 
colecție este prezentată în cartea Semences de Kokopelli (Seminte de la Kokopelli). 

Stabilită la Ales, in Gard, Kokopelli număra, în 2009, 5190 de aderenti şi propunea 
grădinarilor peste 2000 de varietăţi de semințe (plante şi legume) dintre care 550 de 
soiuri de roşii, 300 soiuri de ardei dulci şi iuți, 130 de soiuri de salată, 150 de soiuri de 
dovlecei, 50 soiuri de vinete etc. 

Asociaţia Kokopelli şi filiala ei din Belgia distribuie comercial seminţe bio în toată 
Europa. Aceste seminţe sunt, în schimb, distribuite gratuit în ţările Lumii a Treia, pentru 
a favoriza crearea băncilor comunitare de seminţe şi propagarea tehnicilor de 

agroecologie. Sute de comunități rurale din întreaga lume au beneficiat de aceste donații 
de seminţe dintre care o parte sunt produse in mod convivial în grădinile familiale ale 
aderentilor la Kokopelli. În 2000, Dominique Guillet şi-a extins activitatea în India. La 
Auroville, a creat centrul Annadana de producere a seminţelor. Astăzi, această grădină 
furnizează seminţe pentru mii de familii. 


Timp de câţiva ani, am dezvoltat sistemul de flori Bach, adică elixiruri florale. Apoi, mi-am 
spus că nu avea rost să trudesc pentru medicamente alternative dacă, în viaţa de zi cu zi, 
oamenii mâncau te miri ce. 

Prin urmare, m-am întors la ideea că alimentul este primul remediu pentru om. 
Acum cincisprezece ani, reunind asociaţii şi laboratoare precum Weleda, am cumpărat un 
domeniu de 57 de hectare pentru a elibera pământurile de sub dominaţia agriculturii 
chimizate. Am luat 20 de hectare pentru a crea această grădină botanică. Cum eram foarte 
umanişti (poate prea umanişti!), am făcut reintegrare socială. La apogeul activităţilor 
noastre, 45 de persoane reintegrate munceau în grădină. Erau persoane fără domiciliu fix 
sau oameni care ieşeau din închisoare uneori după cincisprezece ani de pedeapsă. Veneau 
din când in când cu o puşcă sau cu pumnale în portbagaj şi erau completi beti la 8 
dimineaţa. Am făcut asta ani în şir şi era foarte greu. Departamentul din Allier ne dădea în 
grijă toate „rebuturile“ regiunii, dar refuza să ne ajute pentru că eram prea aproape de 
Scoala Steiner-Waldorf, considerată la acea vreme a fi o sectă. În concluzie, nu aveam bani 
pentru a sprijini reintegrarea socială şi aşa s-a scufundat grădina botanică din Mhotte. Eu 
eram preşedintele asociaţiei. Luaserăm împrumuturi de la bancă. Am pierdut totul, 
inclusiv casa. Dar nu contează, astea nu sunt decât bunuri imobiliare ... 

Apoi, am început să dezvoltăm Tărâmul seminţelor, o structură care producea 
seminţe bio şi biodinamice şi pe care le distribuia în Franţa şi în Europa. În 1999, după doi 
ani de hartuiala cu puterile publice pentru că distribuiam varietăţi ce nu erau înscrise in 
catalogul naţional, am închis Tărâmul seminţelor. Şi atunci am creeat asociaţia Kokopelli. 
Mi-am spus: dacă trecem la modul asociativ, poate că ne va fi mai uşor să ne sustragem 
legii franceze, care e atât de scelerată. 

Asociaţia noastră s-a dezvoltat în Europa, dar mai ales în Lumea a Treia, unde s-au 
stabilit mişcări de solidaritate foarte puternice. Începând cu anul 1999, Kokopelli 
distribuie gratuit cantităţi incredibile de seminţe la sute de asociaţii sau comunităţi rurale 
de pe toate continentele. În această expediere a seminţelor spre Lumea a Treia practic nu 
sunt implicaţi banii. Mai mult decât atât, îi educăm pe fermieri şi pe agronomi cu privire la 
autonomia în materie de seminţe, invatandu-i să reproducă seminţe bio din soiuri vechi. 

Până în 1961, multinationalele din agrochimie începuseră să preia controlul asupra 
lanţului alimentar, dar nu şi controlul asupra seminţelor. Or, sămânţa este capătul lanţului 
alimentar. Cel care controlează sămânţa controlează totalitatea lanţului alimentar, 
controlează umanitatea. Prin urmare, în 1961 şi-au creat cu un cadru juridic care se 
numeşte UIPOV (Uniunea internaţională pentru protecţia soiurilor de plante). Din acel 
moment, a existat o ofensivă în toate direcţiile: au cumpărat o mie de seminţe în decurs de 

treizeci de ani şi astăzi 5 multinationale controlează 75% din seminţele de legume, 
numărul unu fiind Monsanto. Odată ce seminţele au fost cumpărate, au eradicat vechile 
soiuri care se reproduceau în fiecare an, şi le-au înlocuit cu hibrizi F1, care generează ceea 
ce se numeşte o piaţă captivă, adică fermierul e obligat să cumpere seminţe an de an, 
deoarece o sămânță hibridă F1 este fie sterilă, fie degenerativa în anii următori. Aşa ca 
astăzi, în catalogul naţional francez al GNIS (Grupul naţional interprofesional al 
seminţelor), la secţiunea tomate, hibrizii F1 totalizează 99,5 % din catalog, la pagina 
pepeni, dovlecei, broccoli sau varză se ajunge uneori la 100% hibrizi F1. 

Şi este interzisă comercializarea, cultivarea sau distribuţia de seminţe din orice soi 
care nu figurează în această listă naţională. 


Iar puterea publică spune: acest catalog de seminţe există pentru a proteja 
consumatorii. Prima noastră întrebare este: de ce nu există un catalog cu brânzeturi, 
şosete sau frigidere? A doua întrebare: catalogul nu există mai degrabă pentru a proteja 
multinationalele, care au confiscat totalitatea vieţii din Europa? 


Trebuie subliniat că GNIS-ul a fost creat de maresalul Pétain in 1941 sub Ocupaţie. 
Pétain a mai creat şi CTPS (Comitetul tehnic permanent al selecţiei) care taie şi spânzură 
în domeniul seminţelor. Şi, dacă tot vorbim de mareşal, să adăugăm că tot el a creat 
ordinul medicilor, al farmaciştilor şi veterinarilor şi că a suprimat diploma de medic 
erborist şi de medicului homeopat. 

A oferit, astfel, o autostradă teroriştilor care sunt multinationalele petrochimiei şi 
agrochimiei, permițându-le să confişte viata şi să preia puterea asupra populaţiei, pur si 
simplu. E înspăimântător. La ieşirea din război nici regimul de Gaulle, nici comuniştii nu 
au schimbat nimic din toate aceste organisme stabilite de mareşalul Pétain. Încă suntem 
sub controlul acestor pseudoinstitute create de un colaborationist şi ne întrebăm care e 
constitutionalitatea, legalitatea lor. Au drepturi absolute, sunt autoproclamate. De asta ne 
hartuiesc de câţiva ani prin tribunale: pentru că distribuim soiuri care nu sunt înscrise în 
lista naţională. Am fost atacați de GNIS, deci de Ministerul Agriculturii, şi de FNPSP 
(Federaţia naţională a profesioniştilor în seminţe de legume şi flori), lobby-ul creatorilor 
de seminţe industriale. La început am câştigat, dar GNIS şi lobby-ul au reatacat în apel. 
Acolo, procurorul Republicii a cerut eliberarea mea şi preşedinta s-a întors împotriva 
procurorului său şi a condamnat Kokopelli la 24.000 de euro amendă. 

În decurs de doi ani, avem aproape 90.000 euro taxe juridice. 

În ciuda acestui fapt, ei bine, printre clienţii Kokopelli din ultimii opt sau zece ani se 
numără: primăria Bordeaux, primăria Poitiers, primăria Paris, Muzeul de istorie naturală, 
parcul din Lubéron. Ei ne cumpără o mulţime de seminţe. Anul trecut am avut o comandă 
din partea consiliului general din Guadalupe, roşii şi seminţe „ilegale“ de 5000 de euro. 
Deci, este o farsă. Cele mai mari restaurante din Paris, în care mănâncă toată burghezia de 
dreapta, de stânga sau de centru, nu servesc decât soiuri vechi de roşii, furnizate de 
grădinarii care se aprovizionează cu seminţe de la Kokopelli. 

Credeţi că oamenii care au gustat vechile noastre soiuri de roşii mai au chef să se în- 
toarcă la hibrizii din agronomie? Nu. Pentru că roşiile noastre sunt roşii adevărate, cu gust. 

Anul trecut am lansat o campanie care se numeşte „Robin Hood al seminţelor“, 
pentru că ne-am dat seama că supermarketurile franceze distribuie cu bucurie soiuri de 
roşii şi de dovlecei strict rezervate uzului amator. Dar supermarketurile le vând pentru că 
grădinarii profesionişti le produc, iar asta înseamnă că aceşti grădinari au acces la seminţe 
în mari cantităţi şi varietăţi rezervate strict uzului amator. Carrefour, Auchan şi Leclerc 
sunt mai presus de legea franceză, în timp ce Kokopelli e hărțuit în tribunale...? 


Revenind la anul 1961, este un an cheie şi pentru că marchează debutul revoluţiei 
verzi. Şi revoluţia verde era verde mai ales datorită culorii dolarului. Au scos mulţi dolari 
din revoluţia verde. 

Dar, pentru oamenii din Lumea a Treia, a fost înspăimântător! Pentru că revoluţia 
verde a distrus solurile, apa, aerul, biodiversitatea. În India, mii de varietăţi de orez au 
dispărut. Structura socială a Indiei a fost distrusă. Agricultura indiană era o agricultură 
feminină, destinată înainte de toate hrănirii familiei, şi s-a transformat într-o agricultură 
masculină cu recolte devenite mărfuri vândute pe piaţa regională, naţională sau 
internaţională. Înainte, în orezării, femeile adunau broaşte, peşti, aşa numitele „buruieni“ 
care erau de fapt pline de oligoelemente şi proteine. Cu toate acestea, sub impactul 
revoluţiei verzi agrochimice, peştii, broaştele şi buruienile au fost în totalitate eradicate. 
Prin urmare, au dispărut toate sursele de proteine, oligoelemente şi vitamine care erau 
prezente in mod natural în orezării. În plus, fluctuațiile de pret de pe piaţa internaţională 
pot ruina rapid un agricultor. Astfel, un număr considerabil de mici fermieri din India, 
captivi ai sistemului, au dat faliment. Şi, uneori, ei s-au sinucis, fie individual, fie colectiv. 
Ori s-au îngrămădit în bidonviluri, ori au devenit muncitori cu ziua pe propriul pământ, pe 
care l-au vândut la Cargill sau la bănci pentru a rambursa împrumuturile pe care le 
contractaseră pentru a cumpăra produsele agrochimice şi seminţele modificate genetic sau 
hibrizii F1 care costă scump. Înainte, ţăranii îşi refăceau propria sămânţa an de an. 

Deci, aceasta revolutie verde este, de fapt, o farsä uriasä, un dezastru total pentru 
toate tärile Lumii a Treia. 

1961 a fost cu adevarat un an cheie deoarece vedem ca s-a produs o concentrare pe 
plan international astfel încât marele capital să preia controlul, institutional, asupra 
circuitelor alimentare ale planetei. Iar acum mafia seminţelor îşi dă seama că e un eşec 
total şi spune „Nu vă îngrijoraţi, venim cu a doua revoluţie verde. Este revoluţia 
organismelor modificate genetic, a transgenicelor“. 

Cazul porumbului e fantastic. La origine, este o plantă rezistentă la secetă. Vechile 
soiuri au fost eradicate pentru a impune monştri care au nevoie de până la 120 1 de apă per 
plantă. Dar, cum nu mai există apă, industria de seminţe se prezintă ca un salvator 
spunând că va crea soiuri transgenice de porumb care vor fi rezistente la secetă. Or, am fi 
putut păstra vechile noastre soiuri de seminţe, care erau în mod intrinsec şi natural puţin 
consumatoare de apă. 

Când aud de biocraburanti, văd roşu in fata ochilor. E nevoie de aproximativ 2000 de 
litri de apă pentru a produce un kg de porumb uscat şi 2,5 kg de porumb pentru a produce 
un litru de etanol. Asta înseamnă că pentru un litru de etanol e nevoie de 5000 de litri de 

apă. Aşadar, am scris un articol care se intitulează „Puneţi sânge in motorul vostru: tirania 
necro-carburanţilor“. În Statele Unite, 40% din porumb este transformat în etanol. Prin 
urmare, preţurile la alimente sunt în creştere. Tsunami-urile alimentare nu se vor 
întâmpla în viitor, se întâmplă azi şi mâine. Săracii Lumii a Treia vor fi pe primul front. 
Însă, în curând, oamenii săraci din ţările vestice vor fi şi ei afectaţi, dacă nu sunt deja. Vom 
asista la o creştere a precaritatii, cu oameni incapabili să îşi cumpere coşul alimentar pe 
care îl cumpărau înainte. Pentru că atunci când grâul şi porumbul se scumpesc, puiul şi 
produsele lactate urmează această creştere, întrucât 40% din preţul puiului este indexat cu 
prețul porumbului cu care e hrănit. 


Atâta timp cât bogatii vor avea bani să îi jefuiască pe săraci de alimentele lor, 
sistemul poate funcţiona în continuare. Dar, la un anumit moment, ţările Lumii a Treia 
nici nu vor mai avea suficientă hrană pentru vânzare, mai ales dacă li se impune o 
despădurire care duce la deşertificarea pământurile supraexploatate, sau utilizarea 
pământurilor pentru ,necro-carburanti*. În Indonezia, de exemplu, se doreşte 
despădurirea a douăzeci de milioane de hectare pentru a planta palmier transgetic pentru 
biodiesel. 


Trebuie înţeles motivul pentru care mafia pune mâna pe seminţe. De fapt, natura 
seminţelor genereaza un anumit tip de agricultură. O sămânță modificată genetic sau un 
hibrid Fi reclamă un „pachet“ tehnologic, anume pesticide, erbicide, fungicide şi 
îngrăşăminte făcute din petrol. S-a creat mitul productivităţii hibrizilor F1, dar e fals! 

Hibrizii F1 sunt productivi deoarece se pun multe chimicale în pământ, invers fata 
de vechile seminţe. 


Kokopelli e atacat pentru că distribuie vechi soiuri neinscrise, dar mai ales pentru că 
vine cu o viziune liberală asupra vieţii şi doreşte să promoveze autonomia grădinarilor în 
privinţa seminţelor. Deoarece companiile multinationale, cum ar fi Monsanto, Limagrain 
şi Syngenta, au confiscat totalitatea vieţii. Syngenta, de exemplu, este unul dintre regii 
chimiei, această întreprindere s-a născut din fuziunea Novartis şi Astra Zeneca — Novartis, 
care înseamnă în latină „noua artă“, fiind ea însăşi o fuziune a Ciba-Geigy şi Sandoz, cei 
mai mari doi poluatori ai Rinului. Aşadar se ascund, se transformă, se concentrează, îşi 
dau nume dragute în latină, dar realitatea este putredă. 65% din apele freatice franceze şi 
95% din cursurile de apă sunt poluate de 240 de substanţe care sunt mai ales produse ale 
agriculturii. Bandiţii sunt condamnaţi la închisoare, dar otrăvitorii publici când vor fi 
condamnaţi? 

Rachel Carson era o femeie genială, profetică. Ea nu s-a înşelat când, în Primăvara 
tăcută, a denunţat impactul DDT-ului şi al agrochimiei. Cu toate acestea, reputaţia ei a 
fost distrusă. De cine? De Monstanto, evident. Monstanto guvernează planeta în acest 
moment. Semințele ei sunt peste tot, în Cambodgia, în Thailanda, în India sau în Bolivia. E 
la fel ca îndulcitorul aspartam, care pare a fi în mare parte responsabil pentru maladia 
Alzheimer. Monstanto a încercat de şaisprezece ori să-şi treacă aspartamul de FDA (Food 
and Drug Administration — Administraţia pentru Alimente şi Medicamente), şi de 
şaisprezece ori directorul FDA a spus nu. Când Reagan a devenit preşedinte al Statelor 

Unite l-a concediat pe directorul FDA, pe care l-a înlocuit cu unul din prietenii săi, iar 
aspartamul a trecut. 

Pentru noi, soluţiile la toate acestea sunt foarte simple. Dar nu se doreşte punerea lor 
în practică. S-a calculat că în Statele Unite, dacă s-ar recicla totalitatea suprafeţei agricole, 
adică 200 de milioane de hectare, spre agricultură biologică, s-ar anula emisiile de CO2 ale 
unei jumătăţi din parcul auto al SUA, şi acelaşi lucru e valabil pentru Franţa. Deci aceasta 
ar rezolva o mare parte din faimoasa încălzire asociată cu CO2, iar pentru cealaltă 
jumătate ar fi suficient să scadă consumul de carne pentru a diminua emisiile de metan. În 
plus, dacă s-ar diminua consumul de carne, s-ar reduce dimensiunea defrişărilor din 
America Latină, unul din factorii majori ai aşa-numitei încălziri globale. Aşadar, există 
soluţii, dar nimeni nu vrea să le pună în aplicare. Când am văzut că FAO, anul trecut, la 
congresul din aprilie-mai 2007, a anunţat cu mândrie că agricultura biologică ar putea 
hrăni întreaga planetă fără a dăuna mediului, noi ştiam bine asta, dar oamenii de la FAO 
ar fi trebuit să o spună acum douăzeci de ani. De altfel, am interpelat-o pe doamna 
Lagarde, ministrul Agriculturii, spunând: „Dacă FAO are dreptate, trebuie să trecem la 
agricultură bio, iar dacă FAO greşeşte, atunci să oprim finanţarea acestor iluminati care 
îndrăznesc să pretindă că planeta ar putea fi hrănită numai de agricultură organică!“ 

De doi ani, în Statele Unite, Canada sau în majoritatea ţărilor europene, albinele 
dispar. Dintr-o dată, stupul este gol, şi nu mai rămâne decât regina cu ceva puiet şi fără 
albine moarte. E un mister total. Anul trecut, apicultorii au pierdut 30% din stupinele 
lor de pe coasta de est a Statelor Unite, 30% din sud si 70% de pe coasta de vest. În 
Spania, Italia, Polonia, Austria, Germania şi Elveţia, unii apicultori au pierdut până la 
60-80% din coloniile lor. În cazul în care ne vom confrunta în continuare cu acest 
sindrom, nu vor mai exista albine. Or, albinele polenizează 40% din producţia mondială. 
Nu albine înseamnă nu livezi, migdale, mere, cireşe, piersici, bostani, castraveți, lucernă, 
rapita... Cauza acestei eradicări a albinelor este fără îndoială multifactorială: pesticidele 
(Gaucho, Regent şi Cruiser, care tocmai a intrat pe piaţă) şi OMG-urile pe de o parte, 
dar, de asemenea, în Statele Unite, s-a constatat că majoritatea substanţelor cu care sunt 
hrănite albinele provin din plante transgenice. În plus, la fel ca în Statele Unite, în 
Europa albinele sunt transportate. Evident, în Statele Unite fenomenul este mai 
accentuat deoarece agricultorii au nevoie de 1.300.000 de stupi timp de cinci săptămâni 
pentru a poleniza migdalii din California, deci stupii vin din toate statele. La cele de mai 
sus s-ar putea adăuga poluarea electromagnetică. Actualele turnuri de telefonie mobilă 
sunt de trei ori mai puternice decât cele din prima generaţie. În sfârşit, la toate acestea 
se adaugă şi un parametru genetic. În mod normal, într-un stup, în timpul zborului 
nuptial, regina se împerechează cu patruzeci de bondari în trei zile. Dar acum, s-a 
sfârşit. Reginele sunt inseminate artificial în laboratoare. Iar în Statele Unite, potrivit 
experţilor Ministerului Agriculturii, genetica albinelor ar fi circumscrisa la 100 sau 200 
de regine mamă pornind de la care se creează toate reginele care vor fi utilizate în 
stupinele ţării. Deci baza genetică a reginelor devine de o sărăcie cutremurătoare! 
Sentimentul meu este că albinele sunt pe cale să abandoneze umanitatea. Dar albina este 

totul: polenizarea, mierea, polenul, propolisul... Dacă umanitatea ar pierde albina, dupa 
patru ani ar dispărea de pe planetă. 

În mod similar, baza genetică a alimentaţiei umane se îngustează deoarece pe 
întreaga planetă sunt douăzeci de specii care furnizează 95% din calorii, printre care grâul, 
porumbul, maniocul, cartofii şi bananele. Deşi există potenţial mii de specii de plante cu 
care am putea să ne hrănim. Dar sunt interzise sau eradicate de chimie, urbanizare sau 
autostrăzi. Iar cei care înveninează umanitatea cu pesticide şi cu alimentaţia lor alterată 
sunt chiar cei care vând suplimente alimentare şi aşa-numite medicamente. 

După părerea mea, nu există o soluţie globală. Oamenii vor muri pentru că nu există 
suficientă hrană pentru toată lumea. De aceea, de la început, asociaţia Kokopelli promite 
grădinăritul familial. Ne luptăm pentru autonomia seminţelor şi autonomia legumelor. 
Dintr-o grădină se pot obţine legume tot timpul anului. În timpul iernii, poţi să ai praz, 
ridichi, brocoli, varză, salate şi cicori care rezistă la -250 C. Dar acum oamenii împing 
cărucioare în supermarketuri. Suntem o civilizaţie de împingători de cărucioare. 

Acestea fiind spuse, consumatorii s-au cam săturat să mănânce rahat. 

Agricultura bio ar putea hrăni multă lume şi Pierre Rabhi spune adeseori că o Etiopie 
bine gestionată poate hrăni toată Africa, un continent subpopulat. În India, sunt hrănite 
20 de persoane per hectar. 

Sunt zile în care îmi spun: ne pot distruge asociaţia, dar nu vor distruge spiritul 
Kokopelli. Timp de cincisprezece ani, ne-am răspândit seminţele în toată Europa. Mii si 
mii de grădinari îşi produc acum seminţele lor. Suntem la a opta ediţie a cărţii mele, adică 
35.000 de exemplare se plimbă prin natură. Şi e înainte de toate un manual de producere 
a seminţelor, în care explic cum să fii autonom pentru a putea spune nu mafiei. Deoarece 
metoda cea mai bună de a lupta contra agrochimiei este să te lipseşti de ea. Cea mai bună 
modalitate de a lupta contra societăţii este să nu mai consumi şi să nu mai mergi la 
supermarket. În patruzeci şi opt de ore de boicot, sistemul se prăbuşeşte. E atât de 
simplu... Totuşi, eu cred că neconsumul nu va veni din inima individului, ci din sărăcie. Şi 
nu suntem departe de asta. 

PENTRU ACASA SAU PE CAMP, 
EXPERIENTE DIN INDIA 


Stéphane Fayon 


R esponsabil al antenei Kokopelli din India (Annadana) de zece ani. Stéphane Fayon 
a ajuns in oraşul international Auroville* la vârsta de 25 ani, atras de idealul de 
unitate umană, stilul de viata eco-alternativ şi „yoga muncii“, noțiune dezvoltată de 
către yoghinul şi vizionarul hindus Sri Aurobindo. De zece ani, Annadana, situată în 
grădina botanică din Auroville, a dezvoltat două linii de expertiză, selectarea si 
producerea de semințe legumicole favorizând autonomia ţăranilor din punctul de vedere 
al seminţelor, ca şi sistemele şi tehnicile agroecologice. Annadana pune în aplicare 
numeroase programe, distribuie 15.000 de säculeti de seminţe pe an, formează sute de 
țărani şi tehnicieni şi oferă servicii de consultanţă tehnică altor instituţii. În particular, 
în 2005, Stephane a condus un program de reabilitare biologică a orezăriilor afectate de 
tsunami (200 de hectare), finanţate de Crucea Roşie franceză şi administrate de ONG-ul 
Enfants du Monde (Copiii Lumiijin 2006, Annadana a stabilit un proiect-pilot de 
producere a seminţelor pentru o fermă de cercetare a guvernului indian; în 2008, 
Annadana a efectuat trei misiuni pentru Crucea Roşie franceză, într-un program de 
urgenţă în Laos (1.000 de hectare de orezării); în 2009, Annadana a condus o misiune de 
evaluare în Nepal, pentru crearea antenei Kokopelli din Nepal (Kokopelli Himalaya). 

Astăzi, Stéphane încearcă să extindă activitatea in Asia, în beneficiul ultimelor 
populaţii autonome şi a minorităţilor etnice şi tribale, ale căror sisteme de subzistență 
durabile şi ancestrale, de o valoare inestimabilă, sunt amenințate de agricultura 
modernă, chimizată şi reductionistà. 


* Fundația Auroville este încurajată de Ministerul indian al Resurselor Umane şi Dezvoltării şi de către Unesco, şi 
reuneşte peste 2000 de persoane de 45 de naţionalităţi diferite şi este recunoscută mai ales pentru inovațiile sale, 
cercetările sale aplicate, tehnologiile alternative, durabile, integratoare ale omului şi mediului. - TEI 

Eu sunt directorul antenei Kokopelli din India. Am petrecut mult timp pentru a dezvolta 
tehnici de agroecologie durabile şi de înalt randament, spre folosul populaţiei defavorizate. 
Mai ales pentru culturile de orez şi legume, facem o cultură de biomasă, adică 
îngrăşăminte verzi. Pe terenurile argiloase ale orezăriilor, se ajunge la o producţie de 10 
sau 12 tone de biomasă în 45 de zile, ceea ce este enorm. Apoi, o tăiem şi o ducem pe câmp. 
În câteva săptămâni, toate rădăcinile care afânaseră solul în profunzime se descompun. 
Ele sunt digerate de către sol, care începe să fie mai negru, mai bogat în materii organice, 
şi care aduc un procentaj de 40 până la 50% nutrimenti necesari viitoarei culturi. Atunci 
stropim câmpul cu preparate pe bază de microbi, care vor accelera descompunerea 
îngrăşămintelor verzi şi pe care nu le cumpărăm de la companii ci le preparăm noi înşine. 


Promovăm înainte de toate panchakavia, care înseamnă „cele cinci produse ale vacii“ 
în limbaj local. Este un preparat foarte simplu pe bază de baligă de vacă, urină, unt 
degresat, lapte, iaurt, de asemenea lapte de cocos, banane şi zahăr — elemente pe care toţi 
fermierii le au. Această reţetă provine din texte sanscrite străvechi şi a fost regăsită acum 8 
ani. Trebuie mai întâi amestecată baliga de vacă cu untul degresat. Apoi, se adaugă urină 
de vacă, iaurt, lapte, apoi melasă de trestie de zahar. Mai adăugăm şi zahăr de banane şi 
nucă de cocos, pe care le amestecăm cu totul. Şi, gata! În reţeta originară, nu se utilizează 
decât cinci produse ale vacii. Am adăugat ingrediente dulci deoarece zahărul accelerează 
multiplicarea microbilor. Trebuie să se aştepte trei săptămâni pentru a vărsa panchakavia 
pe plante. Se agită un minut dimineaţa şi un minut seara. Pot fi păstrate până la şase luni. 
Apoi, pentru culturi, se diluează de la 3 la 10%, 10% cirespunzând unei aplicări pe sol. 

Se foloseşte de asemenea mult compost şi îngrăşământ verde. Importantă este 
înainte de toate sănătatea solurilor. Dacă un sol este sănătos şi bogat, plantele evoluează 
bine, au destule îngrăşăminte pentru a creşte şi sunt atacate mai puţin de insecte. În afară 
de asta, s-a dezvoltat totuşi un adevărat arsenal de pesticide naturale, şi pentru a-i linişti 
pe fermierii care adoră să ude culturile lor. Noi le fabricăm pornind de la plante locale. 
Contrar pesticidelor convenţionale, rezultatul nu este imediat. Agrotoxicele sunt otrăvuri 
şi aduc imediat moartea a mii de insecte. Biopesticidele acţionează pe termen mai lung, 

mai blând, reglând populaţia în exces şi intervenind asupra sistemului de reproducere. 
Avem, de exemplu, un preparat pe bază de ardei iute, ghimbir şi usturoi, care este foarte 
puternic şi trebuie folosit în doze mici. Acest preparat acţionează rapid asupra insectelor 
care mănâncă frunzele. Soluţiile pentru o agricultură biologică durabilă se află chiar în 
plante. Există sute de soluţii, sute de reţete. Iar nu spun asta din idealism. Lucrez cu 
fermieri care trăiesc sub pragul sărăciei, care au într-adevăr nevoie de un bun randament 
pentru a câştiga câteva zeci de euro pe lună. Cu ei, nu ne putem permite să fim idealisti. 

Folosim, de asemenea, stimulatori organici de creştere, care ajută îngrăşămintele 
verzi şi composturile să se descompună. Ei sunt parte integrantă din sistemul nostru de-a 
lungul întregii perioade de creştere a plantei. La fel cum în agricultura convenţională 
fermierii adaugă NPK (azot, fosfor, potasiu), tot aşa, când răsadurile de legume sau de orez 
cresc, stropim culturile la fiecare 15-20 de zile cu stimulatori de creştere, adică populaţii 
de microbi. 


Răzoarele sunt şi ele o sursă de biomasă esenţială. În toate proiectele noastre, 
plantăm sistematic răzoare pe care le cosim o dată sau de două ori pe an. Aceste frunze se 
reintorc în straturile de plantație. Este vorba despre o compostare in situ, nu mai este 
nevoie să facem compostul în exterior, să-l adunăm şi să-l amestecăm. Asta se întâmplă de 
la sine. Se creşte mult frunziş diferit. De exemplu, Pongamia pinnata sau Vitex negundo, 
doi copaci cu valoare insecticidă, sau Morinda coriera, cu frunzele bogate în proteine. Noi 
chiar hrănim solurile noastre. 


Ceea ce descopăr pe măsură ce trec anii, este că agricultura biologică poate fi 
calificată drept agricultură de înalt randament. Ea poate atinge randamente superioare 
agriculturii convenţionale. După primul nostru an de cultură, am notat o creştere de 20% a 
randamentului. În al doilea an, am mai înregistrat o creştere de 20% faţă de primul an. 
Fermierilor nu le vine să creadă. Am crescut, în medie, de la 13-15 saci de orez pe acru la 
27-28 de saci. Unii fermieri au crescut chiar până la 35 de saci. Se apropie de media 
naţională, cu terenuri mai puţin fertile. 


De 10 sau 15 ani, pe toată planeta, randamentele scad, în ciuda fertilizatorilor şi a 
organsmelor modificate genetic. De ce? Deoarece, după cincizeci de ani de agricultură 
chimizată, solurile sunt moarte. Nu mai există microbi, nici biomasă. Plantele sunt slăbite. 
Nu mai suntem capabili să creştem randamentele mondiale, dar umilul nostru proiect, 
chiar din primul an, a reuşit acest lucru. Ar cam fi timpul să ne schimbăm modul de 
gândire... 

Obiectivul nu este de a predica noutatea, ci de a aduce soluţii concrete pentru 
fermieri. Nu le putem cere fermierilor aflaţi sub pragul sărăciei şi cu patruzeci de ani de 
agricultură chimizată în spate să treacă la agricultura biologică pentru că este mai bine 
pentru consumatori, pentru apă şi pentru mediu. Nici nu li se mai poate cere fermierilor, 
după agricultura convenţională subventionata, să treacă la agricultura biologică prin 
mijloace proprii. Trebuie să îi ajutăm. Asta şi facem, furnizându-le înainte de toate 
seminţe. În acest an, în grădinile noastre, cultivăm 22 de soiuri de roşii, roşii, portocalii, 
câteva negre, roşii cireşele. Producem 6 soiuri de porumb, alb, roşu, multicolor, purpuriu. 

Scoatem 8 sau 9 soiuri de vinete, sa fie aproximativ 85 de varietati din 14 specii, cu care 
noi producem 15.000 saculeti de seminţe conţinând între 200 şi 2000 de granule pe 
säculet, în funcţie de seminţe, pe care le distribuim gratuit fermierilor, asociaţiilor, ONG- 
urilor sau institutelor de cercetare. Obiectivul nostru este de a le oferi fermierilor seminţe 
pe care să le poată reproduce pe câmpurile lor şi care să aibă suficient randament pentru a 
înlocui hibrizii. 

În afară de seminţe, le îi învăţăm tehnicile cu îngrăşăminte verzi, compostul şi 
preparate de microbi. Subventionäm, de asemenea, transplantarea, care ameliorează 
randamentele. Biopesticidele sunt făcute din plante locale. 2400 de specii de plante din 
India au proprietăţi de insecticide naturale. Extragem aceste elemente active simplu, prin 
pisare, macerare, decantare sau fermentare, după caz. Obtinem, aşadar, aceste rezultate 
fără tehnologie importată din Occident, prin bun simţ şi intuiţie şi prin înţelegerea forțelor 
naturii prezente la orice fermier apropiat de mediul său. 

Vandana Shiva 


izician şi epistemolog, diplomată în filosofia stiintelor, Vandana Shiva este unul 

dintre liderii ecologistilor de teren şi ai altermondialiştilor la nivel mondial. Ea 
militează mai ales pentru apărarea agriculturii ţărăneşti şi biologice împotriva politicii 
de expansiune fără limite a multinationalelor agroalimentare şi a efectelor perverse ale 
geniului genetic. Luptă împotriva brevetării viului şi a biopirateriei, adică împotriva 
însuşirii de către firmele agrochimice transnationale a resurselor universale, mai ales a 
seminţelor. 

Din anul 1980, a fost foarte activă în Narmada Bachao Andolan (mişcarea Salvaţi 
Narmada) care se opune construirii de baraje pe râul Narmada fiindcă bulversează 
ecosistemele şi obligă milioane de ţărani săraci să-şi părăsească terenurile. Vanadana 
Shiva a fondat Navdanya, asociaţie care activează pentru conservarea biodiversitätit şi 
pentru protecţia drepturilor fermierilor. Ferma din Navdanya este o bancă de seminţe 
model, care a permis ca peste 10.000 de fermieri din India, Pakistan, Tibet, Nepal şi 
Bangladesh să descopere din nou agricultura „organică“. 

Astăzi ea este în fruntea Comisiei internaţionale pentru viitorul alimentației şi 
agriculturii. 

Uneori calificată drept „Jose Bové în sari“, ea se regăseşte cu acesta pe aceleaşi 
baricade şi a mărturisit în numeroase dati în favoarea sa, mai ales în timpul procesului 
de la Millau. 

Pentru a-şi explicita angajamentul, a publicat numeroase lucrări, precum Ethique 
et agro-industrie: main basse sur la vie (Etica şi agro-industria: jos mâinile de pe viaţă), Le 
terrorisme alimentaire (Terorismul alimentar), La Biopiraterie ou le Pillage de la nature et 
de la connaissance (Biopirateria sau Jaful asupra naturii şi al cunoaşterii) şi abordează 
preocupanta întrebare despre apă în La Guerre de l’eau: privatisation, pollution et profit 
(Războiul apei: privatizare, poluare şi profit) în 2003. Anul următor, reia lupta cu La Vie 
n'est pas une marchandise: les dérivés des droits de propriété intellectuelle (Viaţa nu este 
un produs: derivatele drepturilor de proprietate intelectuala). 

În 1993, Vandana Shiva a primit „Premiul pentru o Viaţă mai Bună“ (Right 
Livelihood Award), cunoscut ca „Nobelul alternativ“.În 1993, Vandana Shiva a primit 
„Premiul pentru o Viaţă mai Bună“ (Right Livelihood Award), cunoscut ca „Nobelul 
alternativ“. În 1993, Vandana Shiva a primit „Premiul pentru o Viaţă mai Bună“ (Right 
Livelihood Award), cunoscut ca „Nobelul alternativ“. 


„Revoluţia verde“ a primit premiul Nobel pentru pace sub pretextul că noile tehnologii ale 
chimiei urma să aducă prosperitatea, şi că prosperitatea ar aduce pacea. Era ceea ce s-a 
numit „revoluţia verde“, prin opoziţie cu revoluţia roşie care se răspândea venind din 
China. lar americanii şi-au spus: ,Distribuiti produse chimice şi veţi evita comunismul“. 
Era literalmente imaginea lor: produse chimice împotriva comunismului. Din păcate, 
aceste produse erau scumpe şi dăunau mediului înconjurător. Toate acestea s-au dovedit 
după zece ani, astfel încât în loc să fie pace şi să profite de prosperitate, tinerii au cunoscut 
o nouă perioadă de sărăcie şi şi-au manifestat noi nemulțumiri, o nouă furie şi au pus 
mâna pe arme. Un eveniment de o extremă violenţă a avut loc în oraşul Bhopal: o scurgere 
la uzina de pesticide Union Carbide a provocat moartea a 30.000 persoane, dintre care 
3.000 într-o singură noapte. Pesticide care ucid, îngrăşăminte chimice care îndatorează 
oamenii, care se înfurie şi vor să omoare la rândul lor. Este o economie a morţii. Şi de 
atunci a devenit o adevărată economie a suicidului, pentru că după represiunea foarte 
violentă de către forţele militare a insurgenților din Punjab, nu se mai putea lua pusca si 
trage asupra lumii exterioare, atunci agricultorii au început să bea pesticide şi să-şi pună 
capăt zilelor. Violenţa nu s-a oprit, furia nu s-a risipit, eşecul nu s-a transformat în succes 
iar în prezent furia s-a întors împotriva agricultorilor. 

În ultimul deceniu, din cauza acestei forme de agricultură, am pierdut 200.000 de 
agricultori care s-au sinucis. Eu numesc asta o economie sinucigaşă. Ea este sinucigaşă 
pentru specia umană: suntem pe cale să distrugem planeta pe care trăim. Este sinucigaşă 
pentru că agricultura chimizată, industrială şi globalizată dă naştere la 25% din emisiile 
de gaze cu efect de seră care perturbă climatul. Este sinucigaşă deoarece distruge reţelele 
de apă. Agricultura chimizată necesită de 10 ori mai multă apă decât agricultura 
ecologică. Suntem pe cale să distrugem biodiversitatea. Agricultura industrială a redus 
alimentaţia noastră de bază la 5 sau 6 plante, în timp ce înainte consumam 1.500 de 
plante diferite. Agricultorul mediu în India cultiva 250 de specii. Aceasta este noua 
sărăcie. Solurile devin sterpe şi apoi agricultorii se sinucid. La toate nivelele este aşadar 
o agricultură sinucigaşă. 

Nici o altă specie n-a fost aşa de neghioabă ca specia umană care şi-a diminuat cu 
bună ştiinţă propriile resurse alimentare gândind că dădea dovadă de inteligenţă. Era o 
inteligenţă falsă, o inteligenţă pe care aş califica-o drept machistă, care decurge din idealul 
de dominare a naturii, care vrea să şteargă toată ştiinţa noastră ancestrală sub pretextul că 
ne vine de la mamele şi bunicile noastre, şi care determină oamenii să acţioneze ca nişte 
cretini crezându-se extraordinar de răi pentru că fac contrariul a ceea ce au făcut ele 
mereu. Agricultura nu este un fenomen modern, ea vine din noaptea timpurilor, şi 

dintotdeauna femeile au fost cele care au creat inovațiile permiţând fiinţelor umane să se 
hrănească. Toată această ştiinţă este pusă în pericol. 

Pesticidele şi îngrăşămintele vin din război. Concepţia agriculturii ca război 
împotriva planetei vine din război. Toate acestea trebuie respins ca o aberaţie a secolului 
trecut. Trebuie să începem acest secol revenind la vechea înţelepciune care ne învăţa cum 
să trăim în armonie cu pământul. 

Trebuie să trecem de la monocultură la biodiversitate, un sistem în care multe specii 
cresc în acelaşi timp şi se integrează în mediul copacilor şi al animalelor. 


Diversitatea reprezintă soluţia şi ea merge mână în mână cu învăţăturile indigene. 
Puteţi să aduceţi din laborator cel mai întelept om de ştiinţă, el nu va cunoaşte decât 
celulele unei plante sau alteia, nu şi planta însăşi. Avem nevoie de cunoştinţele bunicilor 
noastre care cunoşteau fiecare plantă şi toate proprietăţile şi caracteristicile ei. De aceea eu 
am fondat, la ferma noastră, o universitate a bunicutelor pentru ca aceste cunoştinţe, 
această tradiţie să nu se piardă. 

Randamentul policulturii este mult mai bun decât al monoculturii industriale şi 
totuşi continuă să fie răspândit mitul că monocultura produce mai mult. Monocultura 
produce mai multe produse şi mai mulţi bani. Dar hrana nu este o marfă. Hrana este cea 
care menţine în viaţă corpul uman şi pământul. 

Altă absurditate a sistemului contemporan este dezvoltarea excesivă a producţiei de 
marfă. De fapt, cu cât producem mai multe mărfuri, cu atât mai mulţi oameni mor de 
foame. Un miliard de persoane suferă în lume de foamete deoarece mărfurile alimentează 
fermele-uzine şi pentru că în cea mai mare parte cerealele sunt direcționate acum către 
animale. Acum vom vedea din ce în ce mai mult cereale alimentând maşinile, fiindcă se 
răspândesc biocarburantii şi agrocarburantii. Desigur, pe scara valorilor pieţei de mărfuri, 
maşina este în vârf, ferma-uzină este pe locul doi şi oamenii pe ultimul loc. Atunci când 
alimentaţia este administrată ca şi cum ar fi vorba despre o marfă, oamenii mor de foame 
şi maşinile circulă cu alimente în motorul lor. 

Prin urmare, nu ne putem permite să considerăm alimentaţia o marfă. Trebuie 
considerată hrană, atât şi nimic mai mult. Cea mai frumoasă dintre activităţi pentru a duce 
o viaţă frumoasă este aceea de a produce şi a oferi o hrană sănătoasă oamenilor. Trebuie să 
facem distincţie între hrana bună şi cea rea. Piaţa nu face distincţie şi de aceea ne sunt 
vândute alimente modificate genetic, zahăr sintetic de exemplu, precum siropul de 
porumb cu un înalt conţinut de fructoză şi tot felul de alimente sintetice de pe cărora 
corpurile noastre se resimt tocmai pentru că sunt denaturate. Astfel, apar noi maladii 
precum obezitatea sau diabetul. Noi, fiinţele umane, nu mai suntem capabili să facem 
distincţie între hrana bună şi cea rea. De altfel, este pe cale de dispariţie hrana cea bună. 
Această legătură dintre câmp şi farfurie, care permite ca alimentele bune să ajungă în toate 
bucătăriile, reprezintă reinventarea democraţiei. Cât timp nu vom avea această legătură, 
nu vom şti ce mâncăm şi vom fi obligaţi să mâncăm ceea ce fiinţele umane nu ar trebui să 
mănânce, ceea ce nici o specie inteligentă nu ar trebui să mănânce. Apropo de organismele 
modificate genetic, am citit şi recitit rapoarte care spuneau că am putea forţa oamenii să 

mănânce alimente modificate genetic, dar că vitele nu le-ar paşte niciodată şi, dacă ar face- 
o din greşeală, ar muri, ca în cazul din Andhra Pradesh, unde 1800 de oi şi capre au murit 
după ce au păscut pe un câmp de bumbac BT (bumbacul modificat genetic). 


Sistemul agricol actual a vrut să ne facă să credem că se poate face agricultură fără 
fermieri, că ultimul agricultor poate fi alungat de pe pământurile sale, că agricultura 
familială poate fi strivită şi că agro-business-ul poate să acapareze totul. Agro-business-ul 
nu face agricultura, el plăteşte maşini şi produse chimice pentru a face culturile să crească, 
agresează pământul şi planeta şi, în plus, acest sistem extrem de costisitor nu funcţionează 
decât pentru că fură 400 de miliarde de dolari sub formă de subvenţii din buzunarele 
contribuabililor. De fapt, această agricultură pune hrana sub controlul celor cărora nu le 
pasă de planetă şi se interesează doar de profitul propriu. Ei nu pot lucra decât cu o 
agricultură frauduloasă al cărei cost de producţie este foarte ridicat şi care vinde produsele 
la preţuri foarte mici. Vă puteţi imagina un sistem care cheltuieşte 10.000 de dolari pentru 
a produce o maşină care se vinde apoi cu 4.000 de dolari? Aşa ceva nu există, n-ar putea să 
funcţioneze! Şi totuşi astfel funcţionează agricultura, deoarece banii noştri servesc pentru 
a falsifica sistemul alimentar. Avem nevoie de un sistem alimentar onest, care să reflecte 
adevărul şi niciodată nu-l vom avea dacă întreprinderile vor păstra controlul asupra 
alimentaţiei. Trebuie să recăpătăm controlul asupra hranei. De aceea vorbesc despre 
suveranitatea alimentară şi despre democraţia alimentară ca ultima democraţie pe care 
trebuie să o inventăm. Dacă eşuăm, nu numai că nu vom avea libertate, dar nu vom aveam 
nici pâine. 

Cei care sunt pe cale de a pune în aplicare fiecare dintre etapele controlului asupra 
lanţului alimentar ştiu foarte bine ce fac. Pentru ei, eliminarea micilor agricultori este o 
sarcină intentionta. Naţiunile Unite au definit genocidul ca „voinţa deliberată de a răni 
fizic sau de a extermina un grup de persoane“. Ceea ce li s-a făcut agricultorilor din 
întreaga lume este într-adevăr o voinţă deliberată de a-i răni şi de a-i face să dispară. Este 
cel mai mare genocid din istoria umanităţii! Şi, bineînţeles, este de asemenea un genocid 
al femeilor pentru că alimentaţia era ultimul domeniu în care femeile deţineau puterea. 
Femeile depozitau seminţele, pregăteau masa, împărțeau hrana şi, când femeile au 
puterea, societatea este liberă, protejată. 

Violenţa împotriva femeilor a crescut enorm. Comercializarea societăţii a generat o 
nouă violență împotriva femeilor, evaluate actualmente ca nişte mărfuri, or ca mărfuri ele 
nu au nici o valoare! Ca piloni ai societăţii ele au valoare. Cele mai rele forme de violenţă 
au loc în statele cele mai prospere, ceea ce dovedeşte că modul de dezvoltare modernă nu 
garantează cu nimic emanciparea femeilor. În realitate, acest mod de dezvoltare se sprijină 
pe cele mai rele forme ale patriarhatului, iar formele actuale ale patriarhatului, când sunt 
asociate formelor vechi de patriarhat produc un virus patriarhal extraordinar a cărui cea 
mai oribilă exprimare este moartea fiicelor înainte de naşterea lor. Feticidul feminin în 
India a dus la dispariţia a 35 de milioane de fete, este extrem de răspândit în capitală, 
Delhi, în Punjab, capitala revoluţiei verzi, în Haryana, în statele cele mai prospere pe plan 
financiar. Când o specie nu este considerată specie, ci ca un corpus în care „totul are un 

preţ“, este logic să se ajungă la un slogan de genul următor în favoarea feticidului feminin: 
»Cheltuiti 5.000 de rupii astăzi pentru o ecografie care vă va arăta sexul copilului vostru, 
ceea ce vă va economisi 500.000 de rupii pentru zestrea de mâine“. Astfel, o nouă maladie 
legată de comercializarea societăţii împinge oamenii să jinduiască la televizor, un frigider, 
o maşină, chiar dacă veniturile lor nu le permit aşa ceva. Un nou ideal consumerist 
conduce societatea şi acest consumism a devenit inamicul femeilor. Obiceiul zestrei aşa 
cum este practicat astăzi nu exista în India de altădată. Într-o mare parte a ţării zestrea nu 
exista deloc, ba chiar dimpotrivă: se dădeau bani tinerei care se căsătorea. De exemplu în 
regiunea din care provin, la munte, exista un „preţ al miresei“. Mireasa primea bani, 
deoarece se recunoştea că femeile erau stâlpii societăţii şi trebuia arătată gratitudine celor 
care îşi dădeau fiica altei familii. Ceea ce i se dădea femeii atunci când părăsea casa natală 
era de obicei o vacă, veselă din cupru care dura toată viaţa şi bijuterii din aur pe care le 
putea vinde în momente dificile. Acestea erau bunurile femeii, îi aparţineau la propriu. În 
zilele noastre, zestrea serveşte pentru consum, pentru cumpărarea unei maşini, a unui 
televizor, a unui frigider. Consumul este o boală socială şi violenţa pe care o generează este 
de asemenea o maladie socială. Astăzi, când cineva îşi cumpără o maşină nouă, se 
sărbătoreşte, când ar trebui, dimpotrivă, să fie condamnat şi tratat ca infractor şi în loc să i 
se arate respect pentru această achiziţie, ar trebui să fim indignati pentru că va polua si 
mai mult atmosfera, va ocupa spaţiu în oraş şi va omori oameni pe şosele. 

Aceste atacuri împotriva sistemului alimentar, împotriva femeilor şi a ţăranilor sunt 
ultimele asalturi ale puterii pentru a controla destinul umanităţii, planetei şi a resurselor 
sale, inclusiv celor ale solului. 

Guvernul nostru a fost abil manipulat de companiile multinationale pentru a distruge 
micii fermieri, la fel ca guvernul SUA, care este în totalitate înfeudat acestor grupuri. 

Anul trecut, sătulă de dezinteresul guvernului, am iniţiat o campanie în regiunile în 
care sinuciderile erau numeroase. Am început cu lucruri simple care permit agricultorilor 
să supravieţuiască: le-am dat seminţe, i-am informat despre agricultura biologică şi le-am 
garantat un preţ corect pentru ceea ce produceau. Timp de un sezon, 5 sate au putut astfel 
renunţa la seminţele modificate genetic de la Monsanto. De ce guvernele nu fac acelaşi 
lucru, în loc să lase să moară 200.000 de fermieri? De fapt ele sunt complicii acestui 
genocid şi cheltuiesc mai mulţi bani pentru a asigura distribuirea produselor chimice şi a 
seminţelor şi a pune fermierii într-o stare de disperare profundă decât să împiedice aceste 
crime. Alt domeniu în care guvernul este complice al genocidului este exproprierea forţată 
a terenurilor de la agricultori pentru a construi uzine, autostrăzi, spaţii comerciale. Acest 
genocid a creat deja numeroase conflicte în această ţară şi se întrevăd războaie pe pământ. 

Revoluţia culturală de care avem nevoie este reactivarea eticii pământului fiindcă, 
atunci când ne gândim la pământ, ne gândim la limite. Pământul oferă o mulţime de 
lucruri, îi suntem recunoscători, dar nu ne putem imagina că poate produce nelimitat. 

Fie avem o societate de consum în care doar se consumă fără a găsi satisfacţie, fie ne 
limităm consumul material, în acord cu bunăstarea noastră, pentru o celebrare a vieţii în 
sensul larg, prin cultură, celebrări, comunitate. Eu cred că această revoluţie este în curs, 

chiar daca nu este încă vizibilă. Mass media şi guvernele sunt sub influenţa culturii de 
consum, dar populaţia îşi dă seama foarte bine că ceva nu e în regulă în organizarea 
actuală a economiei şi a societăţii. Trebuie să continue formarea mişcării bazate pe această 
nemulţumire şi prin mijloacele cotidiene, prin alimentaţie. 

Boicotul este crucial. Fără boicot, nu am fi cunoscut niciodată libertatea. Trebuie să 
boicotăm şi în acelaşi timp să prezentăm alternative. De aceea, prin asociaţia mea 
Navdanya, am organizat boicotul seminţelor modificate genetic şi al produselor chimice în 
aproximativ 7.000 de sate care lucrau cu noi. În aceste sate, marile întreprinderi nu mai 
au dreptul să intre, e un boicot total. 


În ceea ce priveşte mişcarea oficială în favoarea produselor biologice, dacă aceasta 
devine o piaţă bio, nu există nici o diferenţă între comerţul produselor biologice şi 
industria agroalimentară clasică. Sistemele ofiaciale de certificare bio presupun o 
birocratie greoaie şi costisitoare. Ecologia nu are nevoie de birocratie. Mişcarea biologică 
trebuie să fie o mişcare de comercializare directă, la nivel local. Astfel cunoaştem mai bine, 
personal, agricultorul, aflăm de unde provin produsele şi putem să le cumpărăm fără frică, 
aşa cum se întâmplă în AMAt-urile din Franţa. 

Eu cred că mişcarea de prezervare a seminţelor, a agriculturii ecologice, care plasează 
ţăranii în inima agriculturii şi care apără dreptul lor la pământ este o mişcare ce trebuie să 
capete amploare, să devină mult mai puternică. Sämânta a fost întotdeauna pentru mine o 
sursă de inspiraţie, un exemplu: ea este foarte mică şi deodată se inmulteste în milioane de 
exemplare. Singurul lucru pe care-l putem face este să o protejăm, să o salvgardăm, să o 
impartim. Astfel se dezvoltă această mişcare, astfel se va extinde. Dacă această mişcare nu 
se dezvoltă, India este moartă! 


FERMA LUI DERADOUN NAVDANYA 


Semințele pe care industria le oferă agricultorilor sunt foarte periculoase. Cultivatorii de 
bumbac BT au probleme de piele atunci când smulg bălăriile sau le cosesc. Au până şi 
copiii. lar aceste seminţe poluează şi apele subterane, omoară insectele şi 
microorganismele care contribuie la fertilizarea solului. Asistăm în fiecare zi în India la 
ceea ce nu am văzut nici în copilăria şi nici în tinereţea mea: crize cardiace şi boli de cancer 
datorate alimentaţiei şi poluării. 

De aceea încercăm să introducem în agricultură seminţe bune. Începem prin a le 
spune agricultorilor: „Pământul nu este infertil, este suficient să alegeţi tipul de cultură 
care corespunde pământului vostru şi condiţiilor climatice“. Sub copaci, puteţi cultiva mai 
multe plante, ghimbir şi plante medicinale utile. Vânzându-le, câştigaţi câţiva bani în plus. 
Astfel ne multiplicăm noi înşine seminţele. Când agricultorii vin să ne vadă, ei îşi aleg 
culturile, comandă seminţe pe care le selectăm pentru anul următor şi pe care le inmultim 
pe suprafeţe vaste pentru a putea furniza boabele. Sectiunile de stocare şi multiplicare 
sunt separate. 


Câmpul acesta are mai putin de 4.000 de m? şi acesta este de o mărime similară. Aici 
cultivăm soiuri variate, este „ferma model“ şi acolo realizăm monocultură, o singură 

varietate de grâu, orez, sau orice altceva. Vrem ca agricultorii să priceapă că, dacă au o 
familie cu 6 membri, îi pot hrăni de pe mai putin de 200 de m? cu condiţia să cultive soiuri 
variate. Cu monocultura nu se obţine decât un singur produs. Cultivând doar grâu cu un 
randament de 400 kg, nu câştigăm decât 4.000 de rupii. În schimb, aici, în această fermă, 
se cultivă mazăre, ridichi, năut, muştar, ovăz, legume, ceapă, usturoi, şofran, linte... 
Această fermă diversificată produce mai puţin grâu dar, cu aceste culturi suplimentare se 
scot din acelaşi teren între 16.000 şi 17.000 de rupii. 

Şi nu există problema preţului de pe piaţa mondială, pentru că aceste produse se pot 
vinde local în cantităţi mici, nu este nevoie să le expediem în altă parte. Comercializarea 
nu pune nici o problemă pentru ceea ce cultivăm, de pildă ceapa. În bucătăria indiană se 
mănâncă ceapă la toate mesele, deci toţi vecinii vor veni să cumpere. În ceea ce priveşte 
năutul, se pot vinde atât proaspăt cât şi uscat. Se examinează toate datele: cât produce 
acest teren, cât câştigăm, ce sumă investim pentru această muncă, ce volum de apă 
utilizăm la monocultură, deoarece aici nu avem nevoie de apă. În această fermă model, 
principalele noastre culturi sunt culturi de teren uscat. Asta îi învăţăm şi pe agricultori. În 
general, agricultorii ard biomasa. Le spunem: „Nu ardeti biomasa, răspândiţi-o pe câmp. 
Daca nu vreţi să faceţi compost, imprastiati-o pe câmp. Veţi conserva umiditatea mai mult 
timp, veţi reduce balariile pentru cultura viitoare şi veţi obţine îngrăşăminte naturale fără 
a face nimic“. 

Există în regiune 400 de varietăţi de orez. În banca noastră de seminţe, toate denu- 
mirile sunt scrise în hindi pentru ca agricultorii să poată citi denumirile şi să aleagă varie- 
tatile care le convin. Punem seminţele în sticle pentru ca vizitatorii să poată să le vada în 
hol. Nu deschidem prea des depozitul de stocare a seminţelor deoarece în fiecare zi avem 
vizitatori la banca noastră de seminţe sau la fermă şi, dacă am deschide tot timpul, semin- 
tele ar mucegăi sau ar fi invadate de boli. Varietăţile selecţionate sunt păstrate în locuri 
foarte speciale, în ambalaje pe care nu le deschidem decât la semănat. Deschidem pache- 
tele o dată la trei luni pentru a vedea dacă seminţele sunt bune sau nu şi pentru a le usca 
timp de o zi la soare înainte de a le aşeza din nou. În acest moment, avem 60 de varietăţi 
de grâu. Încercăm să păstrăm seminţele în coşuri de bambus pentru a le păstra cât mai 
mult timp. Altfel, putem pierde într-un an de la 20% până la 30% din cauza germinării. 
Dar, cum folosim seminţele în fiecare an, nu avem pierderi din cauza germinării. Dacă nu 
aveţi bambus, faceţi coşuri din lemn şi folositi-le pentru depozitare. Şi, pentru cele mai 
mici seminţe, se poate folosi o sticlă. Anumite seminţe nu sunt depozitate nicăieri, ne 
mulțumim să le păstrăm la rece. Trebuie să alegem cea mai bună formă de a proteja se- 
mintele. Nu toate seminţele trebuie să fie puse în cutii, bidoane sau coşuri. Fiecare este di- 
ferită. Natura este cea care ne învaţă. Ea este un profesor bun. Pământul este excelent 
pentru păstrarea savorii anumitor seminţe. În general, încercăm să ne construim banca de 
seminţe cu o tencuială de pământ. Cimentul este periculos. Cu cât banca de seminţe este 
mai rece şi întunecată, cu atât mai mult se evită insectele şi problemele. 

Nu cerem bani pentru seminţe, sămânţa este un dar. Nimeni nu ştie care este 
originea semintei. Trebuie distribuită gratuit, cum facem noi. Când agricultorul vine să 

caute seminţe la noi, să zicem 1 kg, îi cerem sa le aducă înapoi sau să distribuie mai 
departe la doi agricultori care vor deveni membri ai Navdanya. Astfel ele sunt transmise de 
la agricultor la agricultor. Aceasta reprezintă o bancă de seminţe comunitară, deoarece un 
agricultor nu poate păstra 400 de varietăţi de seminţe la el, dar 400 de agricultori, fiecare 
în ferma sa, da. Întregul sistem are la bază relaţia dintre agricultori: dând unuia, el va 
transmite altor 2, care vor transmite altor 4, cei 4 altor 8, cei 8 altor 16, cei 16 altor 32. Şi 
ei ne vor da seminţe pe care noi nu le avem în regiune. Adunăm 100 de grame de seminţe, 
le inmultim şi le redistribuim agricultorilor care au nevoie de ele. 

D evinder Sharma este inginer agronom, analist de politici alimentare şi comerciale, 
ziarist şi scriitor. Expert în domeniul alimentar, îşi dedică viaţa profesională 
demascării miturilor agriculturii industriale. 

După părerea sa, sistemul agricol actual, aplicat pe scară largă, constrânge ţăranii 
să îşi părăsească pământurile spre a face loc industriei şi îi obligă să migreze spre 
metropolele indiene. El dezvăluie disfunctiile unui sistem susținut de OMC (Organizaţia 
Mondială a Comerţului), care recomandă atât deschiderea pieţelor, cât şi o agricultură 
subvenţionată, care acordă unei vaci europene subvenţii de 3 ori mai ridicate decât 
venitul unui mic fermier din India! 

El se pronunţă de asemenea contra dezvoltării biocombustibililor în India, care se 
presupune că nu ar utiliza decât terenuri necultivate, demonstrând că acestea sunt 
necesare pentru asigurarea subzistentei fermierilor. 

Analiza îl conduce la anticiparea fenomenelor migratoare, preconizând că 400 de 
milioane de persoane din India vor deveni refugiaţi ai agriculturii. El prezice că 
procentul de 23% din populația mondială, care deţine 76% din terenuri, nu va depăşi 2% 
în 2020, şi că cei 600 de milioane de agricultori care există actualmente în lume vor 
dispărea. El foloseşte exemplul celor 27 de milioane de agricultori americani de la 
începutul secolului XX, care au scăzut în zilele noastre la 700.000. 

Recunoscut şi răsplătit pentru lucrările sale, Devinder Sharma este adesea asociat 
cu organizaţii internaționale: este, printre altele, membru fondator al Fundaţiei 
Chakriyer Vikas şi face parte din conducerea Fundaţiei Asia Rice. De asemenea, este 
preşedintele unui colectiv independent din New Delhi numit Forumul pentru 
Biotehnologie şi Securitate Alimentară. Recent, a scris trei lucrări: GATT and India: The 
Politics of Agriculture (GATT** şi India: politica agriculturii), GATT to WTO: Seeds of 


*  Corectitudinea politică descrie strategiile de înlocuire a expresiilor şi termenilor din limba curentă, care pot jigni anumite 
categorii de persoane, aşadar incorectitudinea politică ar presupune evitarea strategiilor mai sus menţionate - TEI 


** Acordul General pentru Tarife şi Comerţ — TEI 


85 


Coline Serreau - Solutii locale pentru o dezordine globală 


Despair (GATT către OMC* Semințele Disperării) şi In the Famine Trap (În capcana 
foametei). El organizează numeroase dezbateri, conferințe şi seminarii de agricultură 
sustenabilă, pentru diverse auditorii, în India şi în străinătate. 


India trece printr-o perioadă foarte interesantă. Pe de o parte, lumea o priveşte ca pe o 
tara care se dezvoltă într-un ritm fenomenal. Pe de altă parte, cunoaşte o dezvoltare 
negativă, în sensul că numărul oamenilor care cad sub pragul sărăciei şi abandonează 
agricultura creşte de asemenea cu viteză maximă. Conform unui raport guvernamental 
recent, 836 de milioane de persoane, adică 77% din populaţia indiană, trăieşte în prezent 
cu mai puţin de 20 de rupii pe zi, ceea ce înseamnă o jumătate de dolar. În plus, la nivel 
mondial, 852 de milioane de persoane merg la culcare flamânde, or, 852 de milioane ar 
reprezenta a treia populaţie a lumii, în ordinea mărimii, după India şi China. Numai în 
India, se estimează că există 320 de milioane de persoane care suferă de foame, dar, după 
părerea mea, această cifră este subevaluată, deoarece, dacă 836 de milioane de oameni nu 
câştigă decât o jumătate de dolar pe zi, ei nu-şi pot cumpera două mese pe zi şi, în 
consecinţă, suferă de foame. Este dureros să vedem cum această ţară, considerată un 
model de dezvoltare şi de succes, ascunde o altă Indie, majoritară, în care nivelul de trai 
este situat sub jumătatea pragului de sărăcie definit de către Naţiunile Unite şi Banca 
Mondială. Este elocvent pentru situaţia paradoxală în care ne găsim. Din păcate, în India 
am urmat o cale care se dovedise deja catastrofală în alte părţi, un model de dezvoltare 
împrumutat din America sau din Europa, bazat pe creşterea PIB-ului (produsului intern 
brut). Or, creşterea PIB-ului nu reflectă bogăţia reală. Ea nu reflectă decât creşterea 
consumului. Dar volumul schimburilor de pe piaţă nu reflectă deloc bogăţia populaţiei. 
Acest model a creat inegalitatile pe care le cunoaştem. De exemplu, cel mai bogat indian 
câştigă de 9 milioane de ori mai mult decât agricultorul mediu. Şi când vorbesc despre 
agricultorul mediu, este vorba de aproximativ 60% din populaţie. Nu cred că vom mai 
putea fi mândri cu acest model de dezvoltare în pas alergător, din moment ce este un 
model care exacerbează criza pe care o traversează India, o ţară altfel foarte bogată în 
resurse naturale. 

Acum 60 de ani, în epoca independenţei din 1947, India număra intre 320 şi 330 de 
milioane de locuitori, dintre care 80% erau agricultori. Astăzi, acest procentaj a scăzut la 
aproximativ 57%, chiar dacă, în cifre absolute, numărul agricultorilor a crescut. India are 
în prezent în jur de 600 de milioane de agricultori. 

Alt fenomen legat de dezvoltare, rata uciderii fetuşilor feminini a devenit 
extraordinar de mare. Este ceea ce eu numesc „rata creşterii indiene“. De ce ne bucurăm 
atât de mult de rata noastră de creştere de 9,2%? Să privim mai degrabă câte fetiţe sunt 
asasinate în India şi vom vedea unde este adevărata creştere. Am fost învăţaţi să credem că 
o fată sau o femeie sunt o povară pentru societate. Ce tristă oglindire a modului nostru de 
viaţă! Genocidul, uciderea fetuşilor, hegemonia masculină decurg din modelul nostru de 


* Organizația Mondială a Comerţului — TEI 

dezvoltare. Doar creşterea contează... Cum putem sa fim mândri de 8 sau 9 puncte 
procentuale de creştere, când aceste atrocitati se perpetuează la nesfârşit? 

Peste tot în lume, studenţii învaţă că dezvoltarea economică suprimă sărăcia şi atrage 
o creştere durabilă. De fiecare dată când predau sau ţin conferinţe în universităţile 
occidentale, pun întrebarea: Ce este creşterea? 90% din aceşti studenţi nu ştiu ce este. 
Auzim zilnic vorbindu-se despre creştere în presă, fără să ştim ce reprezintă. Ce este PIB- 
ul, de exemplu? Într-adevăr, există o definiţie a PIB-ului: este suma banilor care trec dintr- 
un buzunar în altul. Este foarte interesant. Dacă aveţi un copac viu, PIB-ul nu se schimbă. 
Dacă tăiaţi copacul, PIB-ul creşte. Dacă există un râu curat, PIB-ul nu creşte. Dar dacă râul 
este poluat, PIB-ul creşte, nu o dată, ci de trei ori. De ce? Mai întâi, din moment ce 
deşeurile au fost aruncate în râu, aceasta înseamnă că se face schimb de bani, deci PIB-ul a 
crescut. Apoi, când râul este poluat şi riveranii beau din apa lui, aceştia se îmbolnăvesc, 
merg, la doctor şi, din nou, se face schimb de bani. Şi, în sfârşit, dacă aduceţi o tehnologie 
pentru curăţarea râului, banii îşi schimbă din nou proprietarii şi PIB-ul creşte şi mai mult. 
Ce modalitate magnifica de dezvoltare! Astăzi ni se spune că motorul creşterii este 
consumul, dar, dacă clasa mijlocie indiană ar trebui să adopte acelaşi stil de viaţă ca şi 
Europa, ne-ar trebui 50 de planete! Oare chiar avem nevoie de acest model de creştere? 
Un bun proces de dezvoltare ar trebui să respecte mediul, ecologia şi oamenii, şi să nu să 
distrugă resursele naturale. Dar modelul occidental de dezvoltare, pe care l-am urmat, este 
bazat pe distrugerea resurselor naturale. Şi, când am mâncat capitalul, este foarte greu să-l 
reconstruim. 

Acum patruzeci de ani, am optat pentru „revoluţia verde“, care a introdus seminţele 
hibride, îngrăşăminte şi pesticide chimice, culturi cu cerinţe foarte mari de apă etc. Atunci 
s-a schimbat însuşi modul nostru de a cultiva pământul. În acel moment al istoriei, acest 
lucru a fost poate necesar, pentru că exista o penurie de alimente şi trebuia să importăm 
hrană care trecea din vapoare, direct în gurile flamande. Era nevoie de o solutie-miracol, 
iar revoluţia verde a adus-o. India a devenit autosuficientă. Dar ce constatăm acum, după 
patruzeci de ani? De fapt, acest tip de tehnologie şi de agricultură a distrus resursele 
naturale şi a dus agricultorii la faliment: astăzi ne confruntăm cu cea mai mare rată din 
lume de sinucidere a fermierilor. În India, la fiecare oră, 2 agricultori se sinucid. Iar acest 
lucru nu înseamnă că cei care nu se sinucid sunt fericiţi. Asta ne arată starea precară în 
care se află lumea agricolă. Studii recente relevă că 40% dintre ţăranii indieni şi-ar dori să 
părăsească agricultura dacă ar avea posibilitatea. Moartea a 2 persoane la fiecare oră nu 
poate fi catalogată drept drept pagube colaterale, este o veritabilă dramă umană, trebuie ca 
lumea să se trezească şi să se gândească la un mijloc de a limita această situaţie sau de a o 
face să înceteze imediat, ceea ce nu va fi posibil decât prin revenirea la un sistem agricol 
holistic. 

De ce? Pentru că modelul actual de agricultură necesită din ce în ce mai multe 
produse industriale, ale căror costuri de producţie cresc, şi cum ne dorim să pastrăm 
produsele alimentare la preţuri mic, pentru a rămâne competitivi în raport cu importurile 
din ţările bogate, preţurile produselor alimentare au rămas foarte mici. Dar ţările bogate 

îşi subvenţionează enorm agricultura, pentru că ştiu că agricultorii nu ar putea să 
supraviețuiască altfel. Platiti pentru a vă ajuta agricultorii să supravieţuiască, dar, din 
păcate, nu este şi cazul Indiei, unde ţăranii sunt lăsaţi la voia Domnului... 

Şi, dacă vom continua să îndemnăm ţăranii să îşi părăsească fermele, ce vom face cu 
aceste 600 de milioane de persoane? 

Economiştii ne spun că ar trebui să transformăm New Delhi in New York, sau 
Bombay-ul în Shanghai, ceea ce înseamnă că nu se doreşte ca săracii să fie vizibili, că ar 
trebui să îi expulzăm... Deci, pe de o parte, îi alungăm pe oameni din fermele lor, şi pe de 
altă parte îi alungăm din centrele urbane. Spuneti-mi, vă rog, unde vor merge aceşti 600 
de milioane de săraci! Nicăieri în lume, nici o ţară bogată, fie europeană, fie americană, nu 
ar putea să le dea de lucru acestor 600 de milioane de persoane. Aşadar, ar trebui să găsim 
un sistem care să le permită să se integreze în societate, în loc să ascundem gunoiul sub 
preş. Ne-ar trebui un nou sistem de creştere, indian. Să nu ne fie ruşine, este, într-adevăr, 
incorect din punct de vedere politic, deoarece trebuie să întoarcem spatele modelului de 
dezvoltare occidental, dar să fim puternici şi incredintati că este modelul de care avem 
nevoie. Dacă nu, lumea se va întoarce cu susul în jos în ziua în care cei 600 de milioane de 
femei şi bărbaţi se vor ridica şi îşi vor cere drepturile. 

Dacă vrem să revitalizăm agricultura indiană, acest lucru ar privi nu doar 
comunitatea agricolă, ci şi pe toţi cei care depind de agricultori, adică încă 200 de milioane 
de oameni, ceea ce înseamnă că între 800 şi 900 de milioane de persoane ar putea ieşi din 
criză, pentru a regăsi calea stabilităţii. De acest lucru are nevoie ţara. Şi se poate face, dar 
avem nevoie de câteva lucruri. Care ar fi acestea? 

Mai întâi, ca lumea occidentală să ne lase în pace. De fiecare dată când occidentalii 
sunt amabili cu noi, ne scufundăm în criză. Ultima dată când au venit să ne ajute a fost 
atunci când a sosit Compania Engleză a Indiillor Orientale (East India Company), după 
care, aşa cum ştiţi, a urmat colonizarea Indiei timp de două sute de ani. Acum, vor să ne 
ajute cu poluarea, cu încălzirea climei, cu criza agricolă etc., şi investiţiile sosesc în India 
pentru a exploata bogăţiile miniere — fier, oţel şi chiar diamante —, ceea ce nu înseamnă 

dezvoltare, ci din contră, înseamnă încălzire planetară, poluare, criză agrară. Se pretinde 
că, dacă încălzirea planetară continuă în acelaşi ritm, ţările în curs de dezvoltare se vor 
confrunta cu probleme grave, şi, când se doreşte să ni se vândă arme, ni se spune că aceste 
state în curs de dezvoltare au nevoie de ele pentru a lupta împotriva terorismului. 

Nu înţeleg de ce ţările occidentale ne poartă de grijă. În realitate, nu ne rezolvă 
problemele, ci şi le rezolvă pe ale lor, pe seama noastră. 

Dar, dacă lumea occidentală ne-ar lăsa în pace, am şti foarte bine ce să facem. Să nu 
uităm că, înainte de sosirea în India a Companiei Indiilor Orientale, acum aproximativ 
patru sute de ani, India era bogată. 

În 1833, britanicii l-au trimis în India pe un anume Lord McCauley. Lordul 
McCauley a călătorit în toată tara, apoi a revenit in Anglia şi a întocmit un raport către 
Parlamentul britanic, care spunea următoarele: „Am parcurs toată India şi nu am 
întâlnit nici măcar un singur cerşetor. Am văzut oameni care au o cultură foarte bogată, 
mândri şi inteligenţi. Dacă doriţi să îi colonizați, va trebui să le schimbaţi felul de a 
gândi, adică să le schimbaţi sistemul de educaţie“. Începând de atunci, sistemul nostru 
de educaţie îl copiază pe cel din Occident, iar cei care ne guvernează astăzi sunt sincer 
convinşi că fac ceea ce e bine pentru ţară. Dar, dacă nu schimbăm acest sistem de 
educaţie, nu vom putea alege direcţia bună. 


În momentul în care am devenit o colonie, am sărăcit. Pe atunci ştiam foarte bine ce 
ne avantaja. Atâta timp cât vom fi incapabili să ne eliberăm de acest proces de globalizare, 
nu vom înceta să fim pauperizati şi să suferim de pe urma crizei. 

Trebuie să redăm societăţii indiene stăpânirea propriilor ei resurse. Ţara cuprinde 
600.000 de sate, iar multe dintre ele au dat faliment sau sunt în criză. Dar există la noi şi 
ţărani care au instalat la intrarea în satul lor un panou pe care scrie: „Dacă sunteţi director 
al unei întreprinderi sau angajat al guvernului, mergeţi mai departe, nu avem nevoie de 
dumneavoastră“. La ora actuală, avem 1.500 de sate în care locuitorii nu mai doresc să 
vină nimeni să le explice cum să se dezvolte. Sunt sate pe care Gandhi le-ar fi numit 
autonome, autosuficiente. 


Două conferinţe internaţionale au avut loc în acelaşi timp: una legată de protocolul 
de la Kyoto şi încălzirea climatică, iar cealaltă legată de liberul schimb şi Organizaţia 
Mondială a Comerţului. Nu-i aşa că este ciudat şi regretabil faptul că ele se bat cap în cap? 
Pe de o parte, experţii internaţionali în probleme de mediu ne spun că planeta mai are un 
răgaz de opt până la zece ani să ne organizăm, deoarece încălzirea are loc cu o viteză 
fenomenală, pe de altă parte, OMC vrea să dezvolte comerţul. Dar comerţul nu se face cu 
carul cu boi, avionul sau vaporul consumă combustibili fosili. Ceea ce înseamnă că pe 
măsură ce se va extinde comerţul va creşte şi temperatura planetei. Cu toate acestea, 
nimeni nu spune că aceste două tratate sunt contradictorii. Trebuie să existe un model de 
dezvoltare durabilă, şi trebuie să începem prin a reduce comerţul international, comerțul 
trebuie să fie local. Să gândim global, dar să facem comerţ local. Nu văd de ce o ţară ca 
India, primul producator mondial de fructe şi legume, trebuie să importe fructe şi legume. 
Merele americane din Washington, pe care nimeni nu le mai cumpără în America, pentru 

că acum americanii îşi cumpără merele din China, sunt exportate către India! În ultimii 
patru ani, ne-am triplat importurile de mere. Nu avem nevoie de ele! 


Am văzut filmul lui Al Gore şi am înţeles bine ceea ce spune lumea, dar consider că se 
refuză confruntarea cu adevărata ameninţare. Ei rămân corecti din punct de vedere politic 
şi nu vor să spună că lumea are nevoie de o nouă formă de comerţ şi de o nouă paradigmă. 

Ni se repetă că al treilea război mondial va avea drept miză apa. Am participat la o 
reuniune unde agricultorii asiatici erau acuzaţi că ususcă planeta, pentru că este nevoie de 
5.000 de litri de apă pentru a produce 1 kilogram de orez, şi, cum 97% din orez este culti- 
vat în Asia, se spune că agricultorii asiatici sunt cei care seacă planeta. Ţăranii din Asia 
pompează apa, sunt de acord, dar n-au făcut-o oare mereu de-a lungul timpului? Se ştie că 
orezul există din timpuri imemoriale... Şi vitele? Nimeni nu o spune, dar pentru 1 kilogram 
de carne de vită este nevoie de 70.000 de litri de apă. Dacă am fi nevoiţi să oprim cultiva- 
rea orezului, agricultorii şi populaţia asiatică ar muri pur şi simplu de foame, dar, dimpo- 
trivă, scăderea consumului de carne de vită nu ar sta în calea supravieţuirii producătorilor 
şi consumatorilor occidentali. Problema este că, Occidentul nu vrea să îşi schimbe stilul de 
viata, iată de ce occidentalii invinuiesc ţările in curs de dezvoltare de toate relele. 


Unul dintre lucrurile pe care încerc să le fac este să le redau crescătorilor încrederea 
în propriile lor animale. India are 27 de rase de bovine. Fiecare rasă aparţine unei anumite 
regiuni şi deţine calităţi remarcabile care se potrivesc caracteristicilor locale. M-am 
întrebat dintotdeauna de ce nu mai avem încredere în vacile noastre. Ni se spune că vacile 
indiene produc puţin lapte. Dar, dacă citim istoria agriculturii indiene, vom afla că existau 
pe vremuri rase venerate de către regi pentru capacităţile lor de producţie. De ce, dintr-o 
dată, totul a început să meargă prost? Există o rasă numită Thar par kar, ceea ce înseamnă 
„rasă capabilă să traverseze deşertul Rajasthan“ în limba hindi. Este genul de vaci care se 
potrivesc perfect acelei zone. Luaţi o vacă Jersey şi încercaţi să o faceţi să meargă 1 
kilometru şi o să aveţi ce-mi povesti! Dar noi cumpărăm vaci din exterior. Importăm chiar 
şi materialul genetic, pentru a-l încrucişa cu cel autohton, chipurile, pentru a-l îmbunătăţi. 
Astfel, 80% din şeptelul nostru nu mai are un patrimoniu genetic distinct, nici măcar nu 
mai ştim cărei rase îi aparţine, iar jumătate din rasele noastre tradiţionale au dispărut 
complet. Recent, am înţeles ce se întâmplă, când am citit un raport FAO care spunea că 
Brazilia, aflată la mii de kilomentri de India, a devenit cel mai mare exportator de rase 
bovine indiene şi că aceste rase produc tot atâta lapte cât rasele Jersey şi Holstein. De fapt, 
una dintre rasele indiene din Brazilia dă chiar mai mult lapte decât rasa Jersey. Brazilia 
este cea care a înţeles potenţialul vacilor indiene şi nu as fi surprins să aflu că India îşi va 
importa propriile rase, de provenienţă braziliană! Noi nu dorim această aberaţie, iată de ce 
spunem poporului nostru: lucraţi cu propriile voastre vaci, care sunt excelente şi 
imbunatatiti-va voi înşivă rasele bovine. 

De asemenea, le spunem ţăranilor: să aveţi propriile voastre seminţe. Când deţineţi 
seminţele, controlati tot lanţul alimentar. Apoi reveniti la agricultura care exista pe 
vremuri în această ţară. Acest lucru nu înseamnă că vă aduc înapoi la era cavernelor, dar 
măcar fac ceva, şi anume vă feresc de o moarte sigură, sinuciderea. 

Eu cred ca, in aceasta tara, din ce in ce mai multi oameni revin la acest mod de 
cultivare si doresc sa se elibereze din capcana pe care o reprezinta sistemul industrial. 
Totuşi, să nu uităm că există un lobby imens, foarte puternic, care continuă să îşi dorească 
să măture agricultura tradiţională şi să controleze totul, prin culturile modificate genetic, 
pentru că acest lobby are o tehnologie de vândut. 

Cred că oamenii nu sunt mulţumiţi de ceea ce se întâmplă. Totuşi, ei au impresia, 
într-un fel sau altul, în urma a tot ce văd sau aud în mass-media, că este singura cale. Şi-au 
pierdut încrederea în ceea ce aveau altădată. Cu toate acestea, tot mai mulţi oameni devin 
conştienţi, ceea ce îmi dă o speranţă extraordinară. 

Acum cincisprezece ani, când tineam conferinţe sau vorbeam despre agricultură şi 
dezvoltare durabilă, dacă 10 până la 20 de persoane veneau să mă asculte, era un „succes“. 
Astăzi, mi se întâmplă să iau cuvântul în fata a 100.000 sau 200.000 de persoane. Am 
vorbit chiar şi în cadrul unor adunări ale agricultorilor şi muncitorilor rurali care reuneau 
1.400.000 de persoane. Mulţi oameni mă întreabă: „Nu cumva sunteţi pe cale de a duce o 
bătălie pierdută?“ Si le răspund mereu: Imaginaţi-vă lumea acum cincizeci de ani, când 
soarele nu apunea în Imperiul britanic, care era nemilos şi foarte puternic. Nu exista nici 
libertatea presei, nici grupuri de apărare a drepturilor omului. Şi cu toate acestea, pentru 
miile de oameni care încercau să lupte cu Imperiul britanic, un om s-a ridicat şi a luat 
conducerea mişcării. Restul lumii l-a urmat, iar Imperiul britanic s-a prăbuşit. 

Astăzi, soarele nu apune în imperiul multinationalelor. Dacă nu avem un Gandhi, 
putem avea 100 de Gandhi, şi cred că împreună putem crea o schimbare. Sunt foarte 
încrezător, pentru că India deţine o istorie bogată în oameni care şi-au realizat visele cele 
mai nebunesti. 

Constiinta este pe cale să se nască în societate. În asta se află speranţa. 

Muhammad Yunus 


M uhammad Yunus (născut pe 28 iunie 1940) este un bancher şi economist din 
Bangladesh. Initial profesor de economie, a dezvoltat conceptul de microcredit, 
în cadrul căruia sunt acordate credite întreprinzătorilor care sunt prea săraci pentru a 
avea acces la creditele bancare tradiţionale. De asemenea, Yunus este fondatorul 
Grameen Bank. În 2006, el a fost, împreună cu această bancă, răsplătit cu Premiul 
Nobel pentru pace „pentru eforturile lor în sprijinul unei dezvoltări economice şi sociale 
de la firul ierbii“. Yunus a primit multe alte distincţii naționale şi internaţionale. Este 
autorul lucrării Banker to the Poor (Bancherul săracilor) şi membru al comitetului 
fondator al Grameen America şi al Fundaţiei Grameen. Este unul dintre fondatorii 
grupului Global Elders. Yunus lucrează şi în cadrul comitetului de conducere al Fundaţiei 
Naţiunilor Unite, asociaţie caritabilă, creată în 1998, grație donatiei excepționale de 1 
miliard de dolari, din partea filantropului Ted Turner, pentru a susține cauza Naţiunilor 
Unite. Fundaţia Naţiunilor Unite stabileşte parteneriate şi finanţează proiecte cu 
organisme publice şi private, pentru a răspunde urgentelor care apar în lume. 


Ceea ce fac eu, ceea ce se este cunoscut sub numele de Grameen Bank a început din 
întâmplare. Nu îmi imaginam că voi crea o bancă, nu ştiam nimic despre activităţile 
bancare. Circumstantele m-au condus la asta. Situaţia era îngrozitoare în Bangladesh-ul 
anului 1974, exista foamete. Mii, sute de mii de persoane mureau de foame, iar eu predam 
atunci economia, teorii frumoase, minunate, dar când ieşeam din sala de curs, vedeam 
oamenii murind şi nu aveam nimic să le ofer. Te simteai gol, complet inutil, şi tot ce 
invatasem nu-i ajuta pe oameni cu nimic. Atunci mi-am spus că trebuia să uit tot ce 
invatasem şi să mă mulţumesc să fiu o fiinţă umană alături de alte fiinţe umane. Eram 
sigur că, în calitate de fiinţă umană, puteam face ceva. 

Aşadar m-am dus în satul vecin, nu aveam mult drum de făcut, pentru că exista unul 
chiar lângă campus. Şi mi-am spus că, dacă voi putea să mă fac util unei persoane, fie şi 

pentru o zi, aş fi fericit să o fac. Am mers acolo în fiecare zi după cursuri pentru a vorbi cu 
oamenii, pentru a mă aşeza şi petrece câteva clipe cu ei, şi le-am făcut multe mici servicii. 
Apoi am remarcat traficul cu împrumuturi în sat: oamenii se împrumutau cu mici sume de 
la rechini, care ulterior îi aveau la mână, preluau controlul asupra vieților lor şi terminau 
prin a-i ruina pentru împrumuturi minuscule. Atunci m-am apucat să fac o listă cu 
împrumutaţii, iar când lista mea a fost completă, cuprindea patruzeci şi două de nume. 
Suma totală a împrumuturilor lor se ridica la 27 de dolari, şi asta a fost un şoc. Cum 
puteau oamenii să sufere atât de mult pentru atât de puţini bani? Mi-am spus atunci că 
trebuie să fac ceva. Dacă le-aş da acesi bani pentru a-i rambursa rechinilor creditului, ei ar 
fi liberi şi nu ar mai fi persecutați. Am făcut-o imediat şi îmi spuneam că era doar un lucru 
pe care îl faceam, printre altele, şi eram foarte fericit că am ajutat patruzeci şi două de 
persoane. 


Dar nu mi-am dat seama de amploarea entuziasmului şi emotiei provocate acelor 
persoane şi vecinilor lor. Atunci mi-am spus că, în loc să o fac o singură dată, ar trebui 
probabil să continui şi să găsesc mijlocul prin care, atunci când cineva vrea să împrumute 
bani, să îi dau suma necesară. Am mers aşadar la banca locală, pentru a o convinge să 
împrumute bani oamenilor şi să îi ajute să evite să recurgă la rechini. Dar banca mi-a 
răspuns scurt: „Nici vorbă, nu împrumutăm săracilor“. Mi se părea o prostie, i-am întrebat 
de ce nu puteau împrumuta bani săracilor. 


Iar explicaţiile lor îmi păreau prosteşti. Mi-am spus că trebuia să vorbesc cu şefii 
băncii, ceea ce am şi făcut, dar răspunsul era mereu acelaşi, nu se dau împrumuturi 
săracilor. O situaţie fără ieşire. Atunci le-am spus: „Dacă devin girantul lor, acceptaţi? Îmi 
daţi banii şi eu sunt cel care îşi asumă riscul. Voi nu veţi avea nicio problemă“. De această 
dată au reacţionat pozitiv, spunând, OK, vom analiza dosarul. Analiza dosarului a mai 
durat două luni, dar în cele din urmă au acceptat. 

Aşa am început să iau bani de la bancă pentru a-i da oamenilor. Am creat nişte reguli 
simple, pentru ca săracii să poată rambursa uşor împrumuturile. De exemplu, am instituit 
plăţile săptămânale, ca să aibă sume mici de restituit. Şi a mers, toată lumea rambursa, 
eram foarte mulţumit. Dar nu şi banca. Cu cât operaţiunea lua amploare, cu atât opunea 
mai multă rezistenţă. Aunci m-am gândit: „Poate ar trebui să am o bancă independentă, 
pentru a putea continua, acum că ştiu că funcţionează“. Aşadar, am început demersurile 
pentru o autorizaţie guvernamentală, în vederea creării unei bănci. Nu mi-am făcut 
sarcina deloc uşoară, căci tineam neapărat ca banca să aparţină săracilor... A devenit 
foarte complicat, deoarece autorităţile gândeau: „Este oricum greu să ai o bancă pentru 
săraci, dar dacă spuneţi că, în plus, ea trebuie să le şi aparţină, este de două ori mai 
iritant...“ Dar am insistat timp de trei ani şi în cele din urmă, în 1983, am obţinut 
autorizaţia şi am creat o bancă, pe care am numit-o „Grameen Bank“, ceea ce înseamnă 
„banca satului“. 

Am continuat să ne dezvoltăm şi am devenit foarte rapid o bancă mare cu o mulţime 
de clienţi. Astăzi, în Bangladesh, avem 7.500.000 de imprumutati, din care 97% sunt 
femei, iar banca le aparţine. Rata rambursării creditelor este foarte ridicată, între 98 şi 

99%. Iar banca obţine profit, care le revine clienţilor sub formă de dividende. Toate sunt 
femei analfabete, noi le-am încurajat să îşi trimită la şcoală copiii şi am reuşit, toţi copiii 
lor merg, la şcoală. Am văzut că mulţi dintre aceşti copii învaţă foarte bine la şcoală, deci 
am început să le alocăm burse, pentru a-i recompensa. Anul trecut am acordat 16.000 de 
burse liceenilor, şi numărul burselor creşte an de an. Având în vedere această creştere, am 
înfiinţat un credit educaţional, pentru ca elevii să îşi poată continua studiile. Astăzi, graţie 
acestor împrumuturi, 32.000 de studenţi învaţă în şcoli de comerţ, de medicină sau de 
ingineri. 

Prin urmare, acum apare o a doua generaţie, complet diferită de părinţii lor 
analfabeți. Iar oamenii mă întreabă: „De ce aveţi atâtea femei in această banca?“ Am 
încercat să le explic, dar fără succes. Însă acum eu sunt cel care le pune întrebarea inversă: 
„Aţi întrebat celelale bănci de ce ele nu au decât clienţi bărbaţi?“ Când banca este a 
bărbaţilor, totul este normal. Dar când se face o bancă împreună cu femeile, toată lumea 
începe să se crispeze, să întrebe: „Dar de ce cu femei?“ Însă motivul este foare simplu. 
Când am început să critic băncile, nu mă plângeam doar de faptul că nu împrumutau bani 
săracilor, ci şi că nu împrumutau femeilor. Le-am arătat statisticile şi le-am spus: „În toate 
băncile, luate împreună, nu există nici măcar 1% femei creditate. Aceasta înseamnă că 
trebuie să existe o problemă, un mecanism de respingere a femeilor“. 

Când mi-am început proiectul, doream să fiu sigur că jumătate din imprumutati vor 
fi femei. Dar, când mergeam la ele, îmi spuneau: „Nu, nu îmi daţi mie banii, nu ştiu să îi 
gestionez! Daţi-i soţului meu!“. Vedeam bine că nu aceasta era adevărata problemă. Iar 
studenţii cu care lucram la dezvoltarea băncii erau foarte enervati de încăpăţânarea mea 
de a dori ca 50% dintre clienţii noştri să fie femei. Nu reuşeau să găsească femei care să 
accepte să fie creditate. În cele din urmă, mi-au spus: „Să abandonăm această idee de a 
credita 50% femei şi să ne concentrăm pe cei care cer împrumuturile. Din moment ce 
femeile par a gândi că ele nu ştiu nimic despre bani, de ce să ne înverşunăm să vrem să le 
credităm?“ Atunci am încercat să le explic că în momentul în care o femeie spune: „Nu ştiu 
să mă ocup de bani“, nu ea este cea care vorbeşte. Prin ea, o altă voce vorbeşte, este vocea 
istoriei, care i-a imprimat atât de multe temeri, atâtea respingeri, încât acum ea a uitat să 
mai aibă initiative. Iar această frică nu va dispărea într-o singură zi sau într-o singură 
discuţie... Va trebui să revenim, din nou şi din nou, să încercăm să o încurajăm să îşi 
înfrunte temerile, una câte una, până când într-o zi, o femeie va spune: „Poate ar trebui să 
încerc“. Şi aceasta va fi o zi mare, pentru că dacă ea încearcă şi reuşeşte, va trezi 
curiozitatea vecinelor. Iar printre vecinele sale, va fi una care îşi va spune: „Dacă ea a 
reuşit, de ce nu şi eu?“ Şi va veni şi ea la bancă, apoi alta, şi încă una, şi se va forma un 
bulgăre de zăpadă. 

Exact asta s-a întâmplat, dar ne-au trebuit 6 ani ca să ajungem la acest procent de 
50% femei. Apoi, ne-am dat seama că banii imprumutati de femei aduceau mult mai multe 
beneficii familiei decât cei imprumutati de bărbaţi. Caz după caz, acest fapt era dovedit. 
Aşadar, am început să reconsiderăm principiul 50%/50% barbati-femei. Ce este atât de 
grozav în acest 50%/50%? De ce trebuie să ne blocăm aici? Ce-ar fi dacă am uita de asta? 

Ce-ar fi dacă ne-am concentra numai asupra femeilor, pentru că prin ele facem cu 
adevărat bine familiei? Şi asta am şi făcut, şi iată de ce am trecut de la 50% la 60, 80, 90 şi 
97% femei. Aşa am ajuns la acest procent. Astăzi, Grameen Bank nu doar creditează 
femeile sărace, ci şi aparţine femeilor sărace. Ele hotărăsc politica băncii, stabilesc regulile 
etc. Iar copiii lor merg la şcoală şi apoi la facultate. 

Începând cu momentul în care femeia deţine putere economică, toate poveştile de 
genul „tu trebuie să faci cutare lucru, tu trebuie să te supui“ se risipesc. Atâta timp cât hra- 
na depinde de o persoană căreia trebuie să îi satisfaci dorinţele, înseamnă că eşti o sclavă. 
Începând din clipa în care nu mai depinzi de el, deoarece câştigi suficient sau mai mult de- 
cât suficient pentru a mânca, relaţia se schimbă complet, şi chiar dacă religia îţi ordonă să 
faci cutare sau cutare lucru, nu-ţi mai pasă. Nu o să mergi la mollah pentru a afla ce să faci 
cu banii, ai banii, îi foloseşti, şi asta-i tot. Iar când copiii sunt educați, nu mai ascultă de 
mollah. Iată cum se poate introduce subversiunea care schimbă radical obiceiurile. Atâta 
timp cât eşti la închisoare, eşti neputincios. Din momentul în care distrugi închisoarea, to- 
tul funcţionează diferit. Dacă, de exemplu, ai fost căsătorită forţat la 12, 13 sau 14 ani, eşti 
ignorantä şi spui „mama mi-a spus, tata mi-a spus“, ai fost măritată şi asta-i viata. Însă 
acum, ia încearcă să îi spui fiicei tale în vârstă de 12 ani că o vei mărita. Ea va sări: „Ce? Să 
mă mărit la 12 ani? Asta nu!“ Această revoltă este cauzată de deschiderea minţii, de educa- 
tie, nu de legislaţie. Legislaţia este buna pentru politicieni, pentru a scrie legile în cărţi, în- 
să adevărata lege care contează se face între oameni, în viata reală. 

Cred că întregul concept de comerţ trebuie revizuit. În zilele noastre, nu există decât o 
singură concepţie despre comerţ, care presupune a face bani, a maximiza profiturile. În nici 
una dintre teoriile economice ale capitalismului nu e loc pentru alt gen de comerţ. Ceea ce res- 
trânge mult perspectiva pe care o avem despre natura umană, redusă la o singură dimensiune 
unică, aceea de a face bani. Însă nu e adevărat. În realitate, oamenii sunt multidimensionali. 
Gasesc plăcere în activităţi foarte diverse. Da, le place să câştige bani, dar le place de asemenea 
să şi dea, sau să îi ajute pe alţii, sau să influenţeze mersul lumii. Toate acestea nu sunt nicioda- 
tă luate în considerare de către teoriile economice. Dar oamenii nu sunt maşini care fac bani, 
adevărații oameni trebuie să remodeleze spaţiul comerţului şi să înlocuiască roboții. Oamenii 
sunt egoisti, dar şi generosi, au aceste două dimensiuni în interiorul lor, fiecare cu o forţă la fel 
de mare. Economia recunoaşte egoismul, dar ignoră şi alungă generozitatea. Dacă vrem să ne 
exprimăm altruismul, suntem obligaţi să ieşim din câmpul economiei şi să dăm bani, în pier- 
dere. Mii de oameni fac acest lucru, donează zeci, sute, milioane de dolari, în mod individual, 
pentru caritate. Eu le spun: „Dacă faceţi caritate, banul pleacă şi nu mai revine niciodată. Sunt 
bani folosiţi o singură dată. Dar dacă transformați această filantropie în comerţ social, banii 
voştri se vor recicla, vor continua să trăiască, şi odată acest proces început, nu se va mai opri“. 
Este o utilizare mult mai puternică a banilor decât prin caritate. Dacă transformăm caritatea în 
comerţ social, ea devine un comerţ creativ. 

În acel moment, profitul nu mai este decât mijlocul, comerţul social fiind adevăratul 
scop. Acest lucru funcţionează, pentru că toţi oamenii îşi doresc să aibă un impact asupra 
lumii. Ne aflăm pe această planetă pentru un timp foarte scrurt, şi noi toţi vrem să lăsăm o 

urmă, o semnătură, să spunem că am fost diferiţi, că am făcut cutare lucru, sau că am 
schimbat măcar ceva şi toată lumea ar trebui să aibă această oportunitate de a transforma 
un pic lumea. Comerţul social le permite oamenilor să îşi pună amprenta, iar dacă putem 
dezvolta o singură sămânță de comerţ social, imaginati-va impactul pe care l-ar avea daca 
s-ar răspândi la scară mondială. 

Azi, ne confruntăm cu o criză financiară gigantică, de o amploare istorică fără 
precedent. Nu ştim dacă se va perpetua, sperăm că nu, dar trebuie să rezolvăm această 
problemă. Cea mai mare criză reprezintă întotdeauna şi cea mai mare oportunitate. Este o 
oportunitate, pentru că dacă întregul sistem se prăbuşteşte, va trebui să îl reconstruim, dar 
nu ca înainte, ci mai bine. Va trebui să eliminăm ce ne stă în cale şi să creăm o nouă 
societate. Iar în spatele acestei crize financiare se profilează altă criză, mult mai gravă, este 
vorba despre criza mediului. 

Există azi o oportunitate formidabilă pentru a crea un nou model de societate, una 
care ia în considerare toate problemele, nu doar pe cele economice. Există soluţii pentru 
aceste dificultăţi, este o chestiune de voinţă politică. Toate partidele din lume trebuie să 
gândească la aceasta împreună, deoarece datorită globalizării, dacă vaporul se scufundă, 
vom pieri în acelaşi naufragiu. Nu mai putem spune: „Totul este bine pentru noi, vom ieşi 
din încurcătură, ceilalţi n-au decât să se descurce“. Această criză financiară a început într- 
o ţară şi a atras apoi şi restul lumii în furtună. Însă săracii sunt totdeauna primii care 
suferă din cauza acestor mari crize. 


Noul sistem va trebui să abordeze toate problemele pe care le-am creat şi în mod 
special să studieze ceea cea a provocat această prăbuşire. Unii au identificat cauzele: pofta 
de câştig, transformarea instituţiilor financiare în cazinouri, capitalismul iresponsabil. 
Pierderile au fost plătite de către societate, în timp ce câştigurile au fost privatizate. 
Trebuie să terminăm cu toate astea. Pofta de câştig şi capitalismul iresponsabil nu îşi mai 
au locul. Dacă vrea să supravieţuiască, capitalismul trebuie să înveţe să îşi asume 
responsabilitatea pentru societate, pentru lume şi pentru planetă. Finanţele ignoră 
majoritatea ființelor umane. Două treimi din locuitorii planetei sunt în afara sectorului 
financiar. De ce să îi excludem? Chiar şi omul cel mai sărac al planetei ar trebui să poată să 
se implice în domeniul economic. 

Am vorbit despre autorizarea creditului ca despre un drept al omului. Toată lumea 
trebuie să aibă acces la serviciile financiare. Iată de ce a trebuit să creăm o entitate 
specială, numită microcredit, care funcţionează diferit de sistemul bancar curent. 
Microcreditul nu face încă parte din sistemul financiar, nu este încă decât un apendice 
minuscul al acestuia. De ce să nu reducem distanţele dintre oameni introducând în piaţă 
partea altruistă a fiinţei umane? De ce să nu realizăm un comerţ social, să îl recunoaştem, 
să-i dăm locul cuvenit, să creăm instituţiile care să îl susțină? Să creăm o altă piaţă 
bursieră, o piaţă bursieră socială, în cadrul căreia vă veţi putea încredința banii unei 
întreprinderi care va schimba mersul lumii, şi nu doar cu scopul de a obţine profit, ci 
pentru a satisface dorinţa voastră de a participa la transformarea lumii. 

Banii au şi puterea de a schimba lumea! 

PAMANT PENTRU TOTI 
Joao Pedro Stedile 


E conomist si activist social brazilian, Joao Pedro Stedile este membru al comitetului 
national de coordonare al Mişcării lucrătorilor rurali fără pământ (MST), 
numărându-se de asemenea şi printre fondatorii acesteia. 

Gaucho (cioban), de formare marxistă, este unul dintre principalii susținători ai 
unei reforme agrare în Brazilia. Fiu al unor mici agricultori originari din provincia 
Trentino din Italia, el locuieşte în prezent în Sao Paulo. Este licențiat în economie al 
Universităţii catolice pontificale din Rio Grande do Sul şi al Universităţii naţionale 
autonome din Mexic. Este membru activ al Comisiei producătorilor de struguri şi al 
Sindicatului lucrătorilor rurali din Grande do Sul, în regiunea Bento Gonçalves. 
Consilier al Comisiei pastorale a pământului (CPT) din Rio Grande do Sul, a lucrat de 
asemenea şi în cadrul secretariatului Agriculturii din Rio Grande do Sul. Din 1979, 
participă la activităţi de luptă pentru reforma agrară, în cadrul MST şi al mişcării Via 
Campesina din Brazilia. 


Generaţia noastră trăieşte o mare dilemă deoarece capitalismul, în faza sa actuală în care 
capitalul financiar şi multinationalele domină totul, a impus o agricultură al cărei scop nu 
este producţia de alimente ci producţia de mărfuri pentru a câştiga bani. 

Functionand astfel, fără a măsura consecinţele faptelor lor, aceşti producători 
capitalişti s-au transformat în jefuitori ai naturii. Iau din natură tot ceea ce le poate aduce 
profit. Exploatează apa şi solul, aplică tehnicile productiviste ale industriilor care au un 
singur scop, acela de a vinde agricultorilor cantităţi industriale de fertilizanti şi pesticide, 
de maşini din ce în ce mai mari care elimină mâna de lucru, epuizând resursele de apă 
potabilă pentru irigaţii masive. 

Acest model de revoluţie verde, de capitalism industrial aplicat agriculturii nu are 
viitor. Mai rău decât atât, pune în pericol viata planetei pentru că distruge 
microorganismele solului şi otrăveşte alimentele. Otrăvurile pe care le împrăştiem peste 
culturi nu se distrug. Ele ajung in sol, în apă sau în stomcacul nostru şi provoacă 
dezechilibre tot mai nocive. Aplicarea intensivă a otrăvurilor în agricultura fondată pe 
monocultură distruge biodiversitatea. 


99 


Coline Serreau - Solutii locale pentru o dezordine globală 


Acesta este cel mai mare pericol care ne ameninţă aici, în emisfera sudică, pentru că 
multinationalele s-au asociat cu marii proprietari de teren pentru a impune monocultura 
care le aduce profituri mirifice: monocultura de trestie de zahăr, soia, porumb, bumbac. 

Într-o o practică intensivă distrugem nu doar toate celelalte forme de viaţă vegetală 
dar şi toate microorganismele solului care îi garantează fertilitatea. 

Fertilizantii şi pesticidele nu trebuie căutaţi în chimie, trebuie căutaţi în resursele pe 
care natura ni le oferă. 

Putem face îngrăşăminte verzi, rotirea culturilor şi asocieri de plante, putem 
descoperi otrăvuri naturale pe care plantele le secretă şi putem produce astfel alimente 
sănătoase fără substanţe agrotoxice. 

Descoperim că umanitatea a supravieţuit de-a lungul a milioane de ani datorită tarani- 
lor care au dezvoltat tot timpul aceste tehnici care constau în a produce respectând natura. 

Din păcate, după cel de-al Doilea Război Mondial până astăzi, ni s-a impus o 
ideologie destinată facilitării vănzării de substanţe chimice. Ca şi cum agricultura n-ar 
putea produce decât prin aplicarea de tehnici chimice! 

MST şi Via Campesina depun un efort enorm aici în Brazilia şi în toată America 
Latină pentru a aduna cunoaşterea populară a ţăranilor, şi pentru a recupera cunoştinţele 
ştiinţifice ale universităţilor şi a construi o nouă matrice de tehnici agricole care respectă 
mediul şi produce alimente sănătoase. 

Suntem acum într-o etapă de rezistenţă pentru a conserva aceste cunoştinţe şi a le 
disemina în universităţi şi printre ţărani. Suntem gardienii unui principiu care provine de 
acum milioane de ani şi avem certitudinea că propunerile noastre sunt viabile pentru că 
datorită acestora existăm astăzi. 

Modelul agriculturii industriale ne conduce către o tragedie a umanităţii. 

Acum se râde de noi, suntem trataţi ca Don Quijote care se luptă cu morile de vânt, 
dar în viitor vom demonstra că singura manieră de a produce alimente care garantează 
sănătatea populaţiei şi conservă mediul este folosirea tehnicilor agriculturii familiale mai 
curând decât cele ale agriculturii industriale. 

Următoarea generaţie ne va mulţumi pentru curajul nostru de a ne revolta şi de a 
lupta împotriva curentului modelului dominant. 

În cadrul mişcării Via Campesina, apărăm conceptul de suveranitate alimentară, 
ideea că fiecare comunitate trebuie să-şi producă propriile alimente. Şi asta nu doar 
pentru a fi independenţi din punct de vedere politic dar şi pentru a învăţa să trăim 
împreună cu celelalte vietati cu care impartim această planetă. 

Iar aceasta nu se poate realiza decât prin intermediul unei agriculturi ţărăneşti, 
familiale, cu pluriculturi, contrariul agriculturii industriale. 

Bineînţeles, guvernele nu îşi doresc asta pentru că sunt vândute companiilor. Au 
devenit simpli gestionari ai dorințelor acestora. 

Marile companii risipesc sume enorme de bani în campaniile electorale doar pentru a 
tranforma decindentii in marionetele lor. 

Mentalitatile se vor schimba doar atunci când oamenii vor realiza că alimentele 
otrăvite provoacă din ce în ce mai multe boli. 

Cea mai mare minciună este a ne face să credem că a consuma bunuri materiale este 
sinonim cu bunăstarea. Trebuie să regândim modelele noastre de viaţă pentru a putea trăi 
sănătos, cu un nivel cultural ridicat şi multă plăcere, fără a fi obligaţi să consumăm bunuri 
materiale. Trebuie să încetăm a mai confunda dezvoltarea cu productivismul, bunăstarea 
cu cumpăratul. 

Mediile rurale au fost întotdeauna sexiste, vehiculând o tradiţie culturală machistă. 
Ne dăm seama însă că pământul este feminin şi că practicile agricole ne cer să adoptăm 
perspectiva feminină — să observăm natura, să fim mai grijulii cu ea şi să producem 
alimentele cu dragoste. 

Noi, bărbaţii, suntem educați cu un simţ al vieţii total opus, suntem învăţaţi să 
devenim productivisti, jefuitori. 

Femeile au avut o percepţie avangardistă asupra societăţii, ele au înţeles că seminţele 
nu pot deveni mărfuri şi că este extrem de important ca fiecare comunitate să aibă grijă de 
ele pentru a-şi păstra suveranitatea alimentară. 

La Via Campesina ele ne-au ajutat să ne corectăm percepţia. Ele sunt primele care au 
înţeles importanţa seminţelor. 

Dialogăm cu mişcările ţărăneşti din alte ţări şi constatăm că organizaţiile ţărăneşti 
care sunt încă machiste au nevoie de mai mult timp pentru a înţelege rolul seminţelor şi 
necesitatea de a produce într-o manieră diferită. Profit de această ocazie pentru a aduce un 
omagiu mişcărilor iniţiate de femeile din zonele rurale din Chile, Bolovia şi Guatemala. 
Sunt fantastice şi le suntem în mod particular recunoscători acestor femei care s-au 
organizat primele şi care ne-au inspirat cu ideile, experienţa şi modul lor de a privi lumea. 

LUCRATORILOR RURALI 
FARA PAMANT 
M ST (Mişcarea lucrătorilor rurali fără pământ) este o mişcare socială din Brazilia 
apărută în anii 1970, care s-a format în jurul a trei obiective principale: lupta 
pentru pământ, reforma agrară şi o societate mai justă şi mai solidară. 

Organizati în 23 de state braziliene, lucrătorii MST susţin intiativele care caută so- 
lutii pentru gravele probleme strcuturale ale Braziliei precum inegalitatea socială şi ine- 
galitatea veniturilor, discriminările etnice şi de gen, exploatarea lucrătorilor urbani etc. 
Ei consideră că rezolvarea acestor probleme nu va fi posibilă decât printr-un proiect po- 
pular pentru Brazilia, rezultat al organizării şi mobilizării muncitorilor şi muncitoarelor 
şi că cea mai eficace contribuţie a MST la acest proiect rezidă în lupta pentru înfăptuirea 
reformei agrare, prin democratizarea accesului la pământ şi la producția de alimente. 

MST este o mişcare care numără 1,5 milioane de membrii în toată Brazilia, şi care, 
în plus faţă de ocupările de terenuri, a fondat universităţi, spitale şi centre de formare 
agricolă frecventate de studenţi din toată America Latină şi din lumea întreagă. 

MST este de asemenea alături de reţele care încearcă să facă situaţia actuală să 
evolueze şi să garanteze drepturile sociale, precum Foumul naţional al reformei agrare, 
Coordonarea mişcărilor sociale (CMS) şi alte campanii permanente sau punctuale. La 
nivel internaţional, MST face parte din mişcarea Via Campesina, care cuprinde mişcări 
sociale ţărăneşti de pe cinci continente. 

MST este acum foarte combătută de regimul lui Lula care pare a vrea să trădeze 
toți micii agricultorii spre profitul marilor intreprinderi de agricultură industrială in- 
tensivă, al căror singur scop pare a fi rentabilitatea financiară. 

Producţia MST este o producţie ecologică, fără pesticide, fără îngrăşăminte chimice şi 
fără OMG-uri, favorizând diversificarea culturilor, reîmpădurirea, cultura plantelor medici- 
nale, hrana pentru familiile aparținând MST şi comercializarea surplusurilor la preţuri acce- 
sibile celor mai dezavantaje categorii. Raporturile de producţie sunt cooperative şi solidare. 
Terenurile sunt întotdeauna date spre folosinţă cuplurilor pentru că teoria MST este că nu 


poate exista agricultură fără un echilibru între bărbați şi femei. Latifundiile din Brazilia au 
uneori dimensiunea a trei departamente din Franța şi sunt proprietatea unei singure familii. 

VALMIR STRONZAKE 


Brazilia este o ţară foarte mare. Multe familii depind de pământ 
pe care însă nu îl deţin pentru a-l lucra, în timp ce există există 
multe terenuri pe care nimeni nu le ocupă. MST îşi propune să 
găsească terenuri pentru aceste familii, în plus faţă de lupta pe 
care o duce pentru o societate mai justă, mai egalitară şi mai 
socialistă. Assentamento-ul în care locuiesc este rezultatul 
acestei lupte a MST, care l-a ocupat în 1993. Astăzi, suntem 23 de 
familii (77 de persoane) care trăiesc pe 256 de hectare. 


Partidul preşedintelui Lula a susţinut întotdeauna lupta pentru reforma agrară. Dar, 
în practică, observăm că dorinţa de a aduce devize în ţară prin exportul de materii prime 
face ca guvernul să-i susţină mai mult pe marii fermieri, latifundidrios, care produc soia şi 
trestie de zahăr pentru export, în defavoarea agriculturii familiale, a assentamento-urilor 
care produc hrana consumată de poporul brazilian. 


Atunci când am recuperat acest assentamento, era un teren abandonat. Nu exista 
decât o plantație de trestie de zahăr care producea etanol pentru export. Prima noastră 
acţiune a fost să organizăm familiile care trăiesc aici într-un colectiv. Contrar a ceea ce se 
face de obicei în alte assentamento-uri ale MST, noi nu am împărţit pământul între 
familii. Oamenii de aici doreau ca pământul să aparţină în totalitate tuturor familiile. Este 
aşadar un assentamento colectiv. 


Cooperativa noastră este autogestionată de către familii în mod participativ. Fiecare 
persoană îşi expune părerea şi face o muncă specifică. Cineva este responsabil de mulsul 
vacilor, altcineva de recoltatul sfeclei de zahăr, altcineva se ocupă de producţia de legume, 
de vânzări, de birou. Fiecare persoană are o sarcină în interiorul assentamento-ului şi nu o 
bucată de pământ. Planificarea a ceea ce urmează să producem, a activităţilor sau a 
investiţiilor pe care urmează să le facem este discutată în colectiv. 


Am optat pentru o organizare colectivă din mai multe motive. În primul rând, pentru 
că ne-am spus că o familie nu poate supravieţui cu un petic de pământ, având în vedere 
starea de degradare şi de fertilitate scăzută a solului din această zonă. În plus, această 
abordare corespundea ideologiei noastre. Voiam să demonstrăm că este posibil să 
producem în aşa fel încât persoanele să nu se exploateze unele pe altele, că există o formă 
mai socialistă a muncii. Am avut grijă de asemenea să respectăm mediul, să conservăm şi 
să reconstituim pădurea originară şi asta este mai uşor de făcut în colectiv decât 
individual. 

Am început prin a înlocui producţia de sfeclă de zahăr cu culturi destinate 
alimentaţiei, adică legume şi cereale. Încă din primii ani am practicat o agricultură 
ecologică. A durat foarte mult să recuperăm aceste pământuri, pentru că erau total 
degradate după mulţi ani de agricultură agresivă, care utilizase multe produse agrotoxice 
şi care arsese sfecla de zahăr pe tot parcursul anului. Am investit ani şi ani şi un volum 
enorm de muncă dar am reuşit să reînviem pământul, în special datorită îngrăşămintelor 
verzi, şi să obținem o creştere considerabilă a productivităţii lui. 

În primii şase ani am folosit pentru consum doar 50% din pământ. Restul de 50% 
trebuia făcut să revină la viata prin tratare cu îngrăşăminte verzi. Această perioadă de 
tranziţie a fost foarte critică. Viaţa a fost teribil de grea şi mai multe familii ne-au părăsit. 
Actualmente, anumite parti din assentamento sunt în repaos sau în recuperare de 
productivitate. Nu plantăm pentru a recolta, plantăm pentru a recupera pământul. Însă 
zonele de recuperare nu ocupă decât 10% din pământul nostru. 

Astăzi producem manioc, fasole, legume, salată verde, cicoare. Avem o brutărie, cu o 
maşină de făcut pâine, unde vindem excesul de producţie. Avem un restaurant comunitar 
unde se servesc cafeaua şi micul dejun de luni până vineri. Producem lapte. Gunoiul de 
grajd este utilizat pentru fertilizarea păşunilor. Avem două obiective: să ne producem 
alimentele şi să-i hrănim şi pe alţii. Pentru plantele de grădină si legume aproximativ 50% 
din producţie este destinată consumului propriu iar 50% este destinată vânzării. Din 
producţia de lapte şi derivate din trestie de zahăr, 95% este destinată vănzării iar 5% 
consumului intern. Avem astfel un echilibru care ne garantează securitatea şi 
suveranitatea alimentară dar care ne permite să producem şi pentru ca alte familii din 
localitate să se poată hrăni cu alimente sănătoase. 

Ne livram produsele prin vânzare directă consumatorilor din localităţile 
muncipalitatii noastre sau din regiunea noastră. Produsul care iese din assentamento 
ajunge direct pe masa familiilor. Pentru comerțul în afara regiunii trebuie să apeläm la 
angrosişti sau intermediari care ne cumpără produsele şi le revând supermarketurilor. 

De fapt, în afara regiunii nu reuşim să ajungem direct la consumator. 

Prin vânzările noastre obţinem un beneficiu, însă acesta este redus, pentru că ne 
vindem produsele ecologice la acelaşi preţ ca şi cum ar fi produse convenţionale. 

Într-adevăr, consumatorii din regiune au venituri scăzute. Sunt în principal lucrători 
agricoli sezonieri. Aşadar, dacă am mări preţul produselor noastre pentru că acestea sunt 
biologice, numai bogatii ar putea să consume alimente sănătoase iar săracii ar continua să 
mănănce alimente pline de otrăvuri. 

Or, şi săracii merită să se poate bucura de o alimentaţie sănătoasă şi de aceea am ales 
să propunem produse ecologice accesibile. Din această cauză, beneficiul nostru nu este 
ridicat dar persoanele care au un venit scăzut pot să consume produsele noastre. 


PATRICIA MARTINS DA SILVA 
Sunt agronom şi am venit să lucrez în acest assentamento 
acum zece ani. Ne aflăm în regiunea Rio Grande do Sul, un 
stat care numără peste 12.000 de familii assentadas dintre 
care aproximativ o jumătate stabilite în această parte sudică 
a statului, o regiune dominată istoric de mari proprietăţi 
exploatate intensiv. 

Apariţia assentamento-urilor şi a mişcării pentru 
cucerirea pământului s-a făcut prin intermediul unei lupte 

foarte intense şi uneori violente. Şi lupta nu a luat sfârşit după ce am obţinut pământul. A 
trebuit să punem pe picioare tot procesul de dezvoltare, accesul la şcoală, la drumuri, la 
servicii de sănătate. Aceste infrastructuri de bază nu existau la venirea noastră aici, nu 
exista nimic decât cele ce erau esenţiale pentru producţia agricolă. Înainte de a ne gândi să 
producem, trebuia să ne gândim la instrumentele de lucru pe care urma să le folosim. 
Plugul şi principalele unelte agricole au venit odată cu agricultorii familiali. Ne lipseau 
însă mijloacelele pentru a construi drumuri, pentru a ne deplasa până la consumatori şi 
pentru a avea electricitate. Dezvoltarea noastră a durat foarte mult timp. 

Mai ales că toată tehnologia de producţie disponibilă era în totalitate orientată spre 
sistemul convenţional de producţie: utilizarea masivă de îngrăşăminte solubile, defrişare şi 
lucrare constantă a pământului. 

La sosirea noastră, majoritatea agricultorilor familiali au adoptat acest model agricol 
convenţional datorat lipsei de alternative viabile. Acest model este susţinut astăzi de 
politicile de acces la credite. De exemplu, pentru a obţine o asigurare agricolă care acoperă 
riscurile de grindină sau secetă prelungită trebuie să demonstrăm că plantăm o sămânță 
hibridă, autorizată de gurvern, că am folosit cantitatea de îngrăşământ prevăzută pentru 
acest tip de sămânță şi că am utilizat ierbicidele şi insecticidele recomandate. Trebuie deci 
să demonstrăm că am urmat sistemul convenţional de producţie. 

Or, acest model duce la falimentul pământului şi al agricultorului. El induce o 
dependenţă totală fata de guvern şi de întreprinderi. Atunci, agricultorii au început să 
caute alternative. Şi, pentru a se elibera de acest model, cheia este, înainte de toate, 
accesul la alt tip de suport genetic, adică la alte seminţe. Căutarea seminţelor este un 
întreg proces de salvare a varietatilor „native“, adică vechi, de salvare a producerii si 
reproducerii lor. Nu este vorba doar de o valorizare a recoltei, este o valorizare a întregului 
proces al agriculturii alternative. Pentru că, de când încep să mă ocup de seminţe, mă 
interesez de calitatea producţiei mele, de costul ei, de soarta pământului meu pentru 
recolta următoare şi de ceea ce va rămâne copiilor mei. Asta schimbă toată logica. Prin 
modificarea sistemului de cultură, inversăm logica valorilor. Chiar dacă sămânţa este un 
lucru foarte concret, ea întreţine legături strânse cu valorile imateriale. Faptul că îşi 
produce propriile seminţe îi permite agricultorului să acceadă la independenţă. Nu mai are 
nevoie să cumpere seminţele în fiecare an şi cunoaşte calitatea produselor lui. Creează o 
relaţie de independenţă cu privire la lucrurile inutile. Poate să se elibereze de credite, de 
întreprinderi, de capitalism, de logica dominaţiei în care trăim. Semințele pe care le 
vindem aici nu vrem să le vindem în fiecare an. Dorim ca agricultorii care au cumparat 
aceste seminţe de la noi să îşi producă propriile seminţe pornind de la cele pe care le-au 
cumpărat. Cu Bio-nature vrem să oferim seminţe, să le facem disponibile. Este important 
ca ele să fie dezvoltate local ca să se poată adapta la condiţiile culturii agricultorului, la 
tipul lui de sol, la deficienţele solului şi ale climatului. Adaptarea le face pe mai rezistente 
şi mai productive. 


Acesta este motivul pentru care această producţie de seminţe creată în cadrul Bio- 
nature a reprezentat în interiorul MST o formidabilă perspectivă de viitor pentru micii 

agricultori. Bio-nature este practic singura experiență de producţie de seminţe şi de 
legume ecologice din America Latină. 

Acest model agricol îi asigură un venit peren ţăranului, dar mai ales îi asigură 
supraviețuirea prin autosuficienta alimentată. 

Nu cred că este posibil să se construiască un model de producţie agricolă alternativă 
fără a reveni la o agricultură ţărănească şi locală. Pentru că protejarea biodiversitatii este 
în mod obligatoriu locală. 

Modelul de producţie capitalistă care a predominat de-a lungul acestui secol dă 
semne de epuizare şi începem să vedem limitele fizice ale ecosistemului — în degradarea 
stratului de ozon şi încălzirea globală. 

Singura ieşire din problemele societăţii noastre este locală şi depinde de lupta 
ţăranilor şi de gestiunea mediului. Ţăranii trebuie să se unească, să se opună şi să lupte pe 
plan internaţional dar să continue procesul de reconstrucţie locală. 

Procesul de salvare este în mod necesar local dar nu este viabil decât dacă este 
articulat pe plan internaţional. 


AMARILDO ZANOVELLO SI LECI PEREIRA 
Ma numesc Amarildo. Sunt fiul unor mici agricultori de 
origine italiană care au emigrat in Brazilia pentru că nu 
aveau pământ. Sunt 19 ani de când locuiesc aici, în sudul 
ţării. Am aflat de MST în 1987 şi am aderat la ea pentru a 
obţine pământ, pe care nu am avut şansa de a-l avea la 
naştere. 

În momentul ocupării terenului, conflictul a fost 
foarte violent, femeile şi copiii au fost agresati. Am fost 
arestat, torturat, am trecut prin multe şi n-a fost uşor. Acum vrem să uităm... 


Când întri în MST chiar şi prietenii din copillărie încep să te trateze ca pe un 
vagabond, societatea devine ostilă, te judecă a priori. Dar eu nu sunt un profitor, am fost 
întotdeauna muncitor, onest, voiam doar ceea ce nu avusesem niciodată: pământ. 

Uneori oamenii te acuză de lucruri de care nu esti vinovat, şi asta răneşte. 

Eşti arestat, torturat şi asta te face să te îndoieşti... 

Dar am trecut peste aceste dificultăţi, le-am depăşit. 

După aceste confruntări violente s-a declanşat un adevărat sistem de cumpărare de 
pământ de către stat. În tabăra noastră, eram 1.200 de familii. Am cucerit pământul pe 15 
iunie 1989, dată la care ne-am mutat în această regiune. 

A trebuit să înfruntăm multe probleme: o regiune subdezvoltată unde nu existau nici 
drumuri, nici electricitate, nici şcoli, nici spitale, dominată de agricultura intensivă şi de 
marii proprietari, noi fiind obişnuiţi cu agricultura familială. 

N-am avut ce să mâncăm, câteva luni am depins exclusiv de ceea ce găseam în natură 
pentru a supravieţui. A fost cu adevărat un test de supravieţuire. Asta a durat doi ani. 

Mulţi soldaţi se antrenează pentru supravieţuire în pădure, noi am făcut asta în 
realitate. 

În primii doi ani mai multe familii au renunţat şi ne-au părăsit... 

Acum sunt 23 de familii care locuiesc aici, în acest assentamento Roca Nova. Iar in 
regiune, care acoperă 3 municipalități, avem 43 de assentamento-uri, mai bine de 1.800 
de familii care deţin pământ cu o medie de 4 persoane pe familie. Fiecare familie deţine în 
medie 25 de hectare. 

În 1992, companii producătoare de seminţe pentru legume au ajuns în zonă şi am 
produs seminţe pentru ele. 

Timp de trei ani, 75% din seminţele de legume produse în Brazilia au provenit de la 
assentados din această regiune. Sunt informaţii foarte importante, pentru că nimeni nu 
este la curent cu potenţialul de aici. Eram pe cale să devenim producătorii de seminţe ai 
unei agriculturi convenţionale care utiliza otrăvuri. 

În 1996, a avut loc o discuţie în interiorul cooperativei. Ne-am spus că suntem pe cale 
să devenim mâna de lucru a întreprinderilor care ne otrăvesc şi că nu mai vrem să 
producem seminţe în acelaşi fel ca şi acestea. 

Cum aveam o anumită experienţă, am propus să producem seminţe agroecologice, 
fără să folosim otrăvuri. Aşa am început. 

Am reuşit să găsim 12 familii gata să accepte această provocare, ştiind că puteau să 
reuşească sau să nu producă nimic şi că riscul era al lor. 

Din fericire lucrurile au funcţionat şi demersul a avut rezultate. Anul următor am 
trecut la 30 de producători, apoi la 50 şi aşa mai departe. 

Apoi, am vrut să înregistrăm marca noastră Bio-nature şi asta ne-a luat doi ani, 
înotând prin texte de legi şi toată hartogaraia aferentă. Am reuşit să intrăm pe această 
piaţă într-o perioadă când încă mai era posibil. Astăzi nu am mai reuşi să mai facem asta 
pentru că legile în privinţa seminţelor sunt mult mai restrictive decât atunci. 

Consumatorii noştri sunt foarte diverşi. În MST există producători, sindicate, 
cooperative, nu este un public unic. 

Sunt 11 ani de când lucrăm bio. Am ales să propunem doar varietăţi pe care 
agricultorul să le poată reproduce. Bio-nature nu are doar un obiectiv comercial, nu vrem 
să fim producători şi vânzători de seminţe. Vrem să îndemnăm producătorii să-şi 
amelioreze seminţele şi să le reproducă. Le punem la dispoziţie varietăţi de care nu dispun. 
Ei pot apoi să le reproducă, ceea ce este imposibil cu hibrizii, care sunt sterili. De altfel, 
încercăm să urmărim producătorii şi ei ne dau indicaţii despre evoluţia sau problemele 
seminţelor noastre. Pentru că obiectivul nostru este să creştem productivitatea şi calitatea 
produselor. 

Demersul nostru s-a propagat şi în alte assentamentos, care au început să producă 
seminţe. Astăzi, suntem aproximativ 200 de familii angajate în acest proiect şi lucrăm cu 
alte trei state din Brazilia. Avem aproape 40 de varietăţi de seminţe pe piaţă. Scopul 
nostru este să atingem 4% din piaţa naţională pentru toate seminţele noastre. 

Am atins acest prag pentru o parte dintre ele. Suntem ajutaţi de faptul că consumul 
de alimente biologice creşte mult în Brazilia şi de faptul că suntem singurii din ţară care 
produc seminţe biologice. 

Unul dintre obiectivele noastre, pe lângă producerea de seminţe biologice, este să 
producem seminţe de soiuri care permit conservarea biodiversitatii. Pentru că multe soiuri 
s-au pierdut deja. 

Trebuie să ştiţi că, atunci când am început, dezbaterea pe tema seminţelor nu exista 
şi până şi conducătorii MST ne credeau nebuni pentru că voiam să producem seminţe 
biologice. 

Ne lipsea cu adevărat sprijinul. 

Am început să le explicăm, în orice caz, eu l-am zis: A vorbi despre seminţe înseamnă 
a vorbi despre viaţa mea. Prin intermediul lor noi existăm şi ne alimentăm. 

Iar eu, pe vremea aceea, aveam deja convingerea asta, eram conştient de importanţa 
pe care această problemă a conservării seminţelor o avea şi pe care urma să o aibă în 
viitor. 

Odată cu apariţia dezbaterii cu privire la plantele transgenice MST şi-a deschis ochii. 

Au înţeles cu adevărat că micul agricultor, assentado, lucrătorul fără pământ, ar fi 
fost într-un mare pericol dacă n-ar mai fi putut să-şi producă propriile seminţe. 

Dar cum să vorbim de rău seminţele transgenice dacă nu aveam o contrapropunere? 
Atunci mişcarea a luat în considerare chestiunea seminţelor ca primordială şi ne-a ajutat 
să găsim mijloacele pentru a avansa cu proiectul nostru. 

Astăzi MST a început să poarte steagul supravieţuirii, adică al semintei. 

Uneori, în media, pe la guvern sau în anumite întreprinderi mişcarea este judecată, 
se spune că am fi o mişcare teroristă. 

Atunci când se ia unui popor ceea ce este mai sacru, adică seminţele, acesta este 
terorism. Este cu adevărat terorism. 

A priva oamenii de ceea ce le aparţine dintotdeauna, înseamnă a-i supune, a-i obliga 
la ascultare. 

În acest stat, dacă se interzice plantarea de soia transgenică, nu există seminţe pentru 
a produce soia tradiţională. Şi, conform datelor de care am aflat, s-au plantat deja în 
regiune peste 7 000 de hectare de soia transgenică. Asistăm astfel la acelaşi proces şi în 
cazul porumbului, al legumelor etc. Practic cu fiecare oră care trece, pierdem o specie pe 
planetă. Presa vorbeşte despre extinctia unei insecte, a unui tigru, a unor animale pe care 
le vedem. Dar pierdem de asemenea şi lucruri pe care nu le vedem. 

E ca şi plantarea de păduri de eucalipt în pampa. Toţi cercetătorii cu un minim bun 
simţ au declarat că pampa este cel mai nepotrivit mediu pentru a produce eucalipt, pentru 
că pampa nu a avut niciodată pădure. 

Nu departe de aici, societatea Votorantim a cumpărat o fermă de 14.000 de hectare 
pentru a creşte exclusiv eucalipti. Obiectivul acestei întreprinderi de celuloză este să 
ajungă la 500.000 de hectare de eucalipt în pampa. 

MST se luptă împotriva acestui plan. El nu este viabil din punct de vedere economic, 
nu este sustenabil din punctul de vedere al mediului şi nu produce hrană. Un eucalipt 
consumă 60 de litri de apa pe zi. Acum imaginati-va, când se plantează 1.000 sau 1.500 pe 
un hectar, de câte mii de litri de apă au nevoie aceşti copaci! Vom avea probleme de mediu 
extrem de grave! 

Aproape cä-ti vine să iei o mitralieră şi să-i omori pe oamenii ăştia. 

E agasant. Îţi intră în curte, nu-ţi cer permisiunea, intră în spaţiul tău şi tu trebuie să 
accepti. Nu se poate! 

Mai mult ca oricând, trebuie să ne organizam si să formam cu adevărat o rezistenţă. 
Nu există altă alternativă. Am avut sprijin, in principal de la Biserică. Congregația 
franciscanilor ne-a ajutat să conservăm biodiversitatea seminţelor şi introducerea a 
numeroase soiuri. În acest an am avut rezultate excelente, mai ales în ceea ce priveşte 
producţia de porumb, cu soiuri care cresc productivitatea. Este deci vorba despre a face o 
muncă serioasă şi de a le arăta agricultorilor că merită efortul de a produce şi de a 
conserva aceste soiuri. Este o bătălie care nu va fi uşoară dar este primordial să o ducem. 

Lupta nu mai are ca subiect doar pământul, ci rezistenţa speciei umane, pentru o 
societate egalitară care să fie mai bună pentru toată lumea. 

Ana Primvesi 


na Primavesi este doctor în agronomie şi în microbiologia solurilor. A scris mai 

multe lucrări cheie pentru menţinerea vieţii solurilor şi pentru o agricultură pere- 
nă şi a publicat numeroase articole ştiinţifice. După ce a studiat la Universitatea rurală 
din Viena, s-a opus rapid tehnicilor predate în agronomie, preferând o relaţie mai intimă 
cu pământul. Recomandă tehnici de diagnosticare a solurilor bazate pe studiul mirosului 
lor, oferind informații despre conținutul de materie organică şi al texturii ca indiciu al 
echilibrului lor în materie de nutrienți. Ca urmare a rechiziționării bunurilor sale prin 
anexarea anumitor teritorii austriece la sfârşitul celui de-al Doilea Război Mondial, pă- 
răseşte Austria şi se instalează în Brazilia. Se face cunoscută prin ideile sale avangardis- 
te cu privire la tehnicile de gestiune a solurilor. Participă la înființarea primei facultăţi 
nationale de gestiune ecologică a solurilor şi predă multi ani la Universitatea Federală 
din Santa Maria din Rio Grande do Sul, conducând loboratorul de chimie a solurilor. 
Ana Primavesi apără o agricultură justă din punct de vedere social şi respectuoasă cu 
mediul, capabilă să producă la scară mare: „Este total fals să credem că agroecologia nu 
poate să meargă mână în mână cu producţia de alimente în cantităţi mari“. A scris nu- 
meroase lucrări cheie despre menţinerea vieţii solurilor şi pentru o agricultură perenă, 
dintre care: Cartilha do Solo; Agroecologia, Ecosfera, Tecnosfera e Agricultura; Manejo 
Ecologico de Pastagens sau Manejo Ecologico do Solo: a Agricultura em Regiôes Tropicais. 
Aceasta din urmă este cu adevărat de referință pentru toți oamenii de ştiinţă preocupați 
de punerea în practică a principiilor agriculturii ecologice. 


Am studiat la Viena. Foarte repede am fost fascinată de pământ şi nu m-am mai gândit 
decât la asta. Am ajuns în Brazilia în 1948. Atunci când copiii mei aveau în jur de şapte ani 
m-am apucat de treabă împreună cu soţul meu şi după moartea lui am continuat singură. 
Scriam pe atunci o carte despre gestionarea ecologică a solului, Manejo ecolégico do sol, 
care este tradusă şi în franceză. 

Încerc să fac totul pentru a ajuta agricultorii care sunt într-adevăr agricultori, adică 
iubesc agricultura. Trebuie să constituim nuclee pentru a încerca să ne pregătim pentru 
marea catastrofă spre care alergăm, accea a penuriei alimentare generalizate. 


JOAO PEDRO STEDILE: 
Daca ati putea să îi trimiteţi un mesaj preşedintelui Lula, ce i-ati spune să schimbe în 
domeniul agriculturii? 


ANA PRIMAVESI: 
I-aş spune să acorde o mai mare importanţă agriculturii de scară mică sau medie. Pentru 
că agroindustriile nu sunt durabile şi distrug totul, începînd cu solul. 

La origine, această agricultură convenţională a fost o înţelegere între agricultură şi 
industrie. 

După cel de-al Doilea Război Mondial, rămăseseră stocuri enorme de otrăvuri care 
trebuia să omoare duşmanii, dar nu mai erau duşmani de omorât. Atunci şi-au spus: „Ce 
să facem cu aceste stocuri care au costat atât de mult?“ Industria americană se îndrepta 
spre faliment, la fel şi America însăşi. Aşa că au venit cu o idee fantastică: „Vedeţi, 
agricultura un cumpără practic nimic din industrie, un mic tractor din când în când, dar 
asta e mai nimic... 

O să facem un acord, agricultura va cumpăra maşini mari (tancurile devenite 
tractoare), îngrăşăminte chimice (nitrații din bombe reconvertiti în îngrăşăminte) şi 
pesticide (iperită reciclată), toate provenind din industrie. Industria va avea beneficii 
enorme, agricultura va deveni deficitară, dar guvernul o va salva cu bani publici“. 

Şi aşa au apărut faimoasele subvenţii. 

Asta a funcţionat foarte bine pe piaţa din „Lumea întâi“, pentru că ei erau proprietarii 
industriei. Aici însă n-a funcţionat, pentru că nu aveam industrie. 

Noi trebuia să importăm maşinile şi produsele chimice şi pentru asta să plătim 
credite cu dobânzi între 20 şi 25%. 

Lumea a treia se ruina, doborâtă de datorii. 

Acest sistem era practic o venă deschisă prin care se scurgea toată bogaţia Lumii a 
treia către Lumea întâi. 

Pentru noi nu era un progres, dar pentru ei, da! 

În toţi aceşti ani, America era pe deficit dar trăia foarte bine datorită Lumii a treia 
care trebuia să plătească, să plătească, să plătească... 

Consumul de azotul creşte ca şi cel de petrol. Minele de fosfor se epuizează, la fel se 
întâmplă şi în cazul potasiului. Ce vor face când vor fi mai bine de 3 miliarde de locuitori 
pe planetă şi când nu va mai exista îngrăşământ pentru a face culturile să crească? 

OMG-urile sunt o simplă adapatre a culturilor la terenuri moarte. Atunci vă întreb: 
este cu adevărat necesar să lucrăm cu pământuri moarte? Nu. Nu este necesar. 


113 


Coline Serreau - Solutii locale pentru o dezordine globală 


JOÃO PEDRO STEDILE: 
Credeţi că solul produce mai bine când este lucrat cu calul? 


ANA PRIMAVESI: 

Bineînţeles, copita calului comprimă mai puţin, dar nu se datorează neapărat animalului 
faptul că pământul produce mai mult atunci când este lucrat de cal, ci mai degrabă 
faptului că astfel aratul este mai putin profund. În sudul ţării, la 10-15 cm adâncime, solul 
este încă viu, dar mai jos el este mort. Lucrând la 30-40 de cm adâncime, agricultorii aduc 
pământul mort la suprafaţă şi acesta este compactat de ploi. Se deteriorează şi moare. Asta 
e cel mai rău în privinţa aratului mecanic: întoarce pământul în adâncime. Şi asta nu 
aduce nimic bun. Dacă viaţa intră mereu de sus în jos şi nu de jos în sus, dacă un strat viu 
se formează la suprafaţă şi întoarcem stratul mort către suprafaţă acoperim stratul viu şi 
omorâm solul. 


JOÃO PEDRO STEDILE: 
Ce credeti despre programul de etanol al presedintelui Lula? 


ANA PRIMAVESI: 
E nebun. E complet nebun. 

În regiune cultivăm fasole, cafea, porumb şi multe alte lucruri. Acum, nu mai este 
decât trestie de zahăr pentru etanol. E o catastrofă. Odată cu monocultura solul devine dur 
şi cu cât solul este mai dur cu atât apa penetrează mai puţin. Aici e marea problemă: pe un 
teren decompactat şi acoperit de un strat subţire de paie, 400 de ml de ploaie se infiltrează 
într-o oră. Pe solurile de monocultură nu se infiltrează decât 7-14 ml iar restul se pierde. În 
loc să se facă terase sau ecluze care nu servesc la nimic, ar fi mai bine să se amelioreze 
calitatea solului. 

Dacă ploaia alunecă şi nu aduce decât inundaţii, asta înseamnă că apa nu mai ajunge 
până la pânza freatică şi că nu mai hrăneşte izvoarele şi râurile. Astăzi, nivelul apelor 
subterane e teribil de scăzut. Pâraiele sunt secate. Din această cauză cred că nu mai există 
un viitor prea îndelungat pentru planeta noastră. Suntem practic spre sfârşit. Pentru că 
apele seacă iar fără apă nimic nu poate trăi. 

Agroindustriile nu sunt durabile şi distrug pământul. 

În lumea întreagă, 10 milioane de hectare se deşertifică în fiecare an. La acestă viteză, 
nu mai avem mai mult de 50 de ani înainte ca deşertul să se instaleze. Iar când 
deşertificarea va începe, va avansa foarte repede. 


114 


Chico Whitaker 


BOICOTUL SAU GREVA 
CONSUMATORILOR 


Chico Whitaker 


N ăscut în 1931, Chico Whitaker a fost un militant al mişcărilor de tineret ale 
Bisericii catolice din Brazilia în anii 1950. Diplomat în arhitectură (1957), a 
colaborat începând cu acel an cu părintele Louis Joseph Lebret, fondator al Institutului 
de cercetare SAGMACS (Societatea pentru analiză grafică şi mecanografică aplicată în 
context social) din Sao Paolo. Aici, a realizat două anchete asupra standardelor de viaţă 
şi a structurilor urbane din aglomeratiile din Sao Paolo şi Belo Horizonte. Devine 
director tehnic al acestui institut (1962-1963) si participa la elaborarea mai multor 
planuri de dezvoltare a diferitelor state ale Braziliei. A lucrat astfel in domeniul 
planificării urbane regionale şi al politicilor publice. Din 1963 până in aprilie 1964 a fost 
director al planificării în cadrul SUPRA, organism responsabil cu reforma agrară în 
Brazilia, până la lovitura militară de stat. 

A părăsit Brazilia în 1966 şi s-a exilat în Franţa pentru cincisprezece ani. Acolo a 
predat într-un institut de formare în management pentru Lumea a Treia (IRFED), a 
lucrat la Comitetul catolic împotriva foametei şi pentru dezvoltare (CCFD). A fost de 
asemenea consultant pentru UNESCO şi a coordonat un proiect al Conferinţei Naţionale 
a Episcopilor din Brazilia. În Chile, a lucrat la Naţiunile Unite (CEPAL), în timpul 
guvernului Allende. 

La întoarcerea în Brazilia în 1981, este asistent al cardinalului arhiepiscop de Sao 
Paolo, dom Paulo Evaristo Arns. Se implică în organizarea mişcărilor de solidaritate in 
rândul şomerilor. A fost ales în Camera deputaţilor municipali din Sao Paolo pentru 
Partidul muncitorilor (PT), pentru două mandate (1988-1996). În 1996, a preluat condu- 
cerea secretariatului comisiei braziliene Justiţie şi Pace, funcţie pe care a îndeplinit-o 
până în 2003. În acel an, a primit medalia de vermeil din partea oraşului Paris ca oma- 
giu adus activității depuse de-a lungul vieții în favoarea unei lumi mai solidare. 

În 2001, la Porto Alegre, în Brazilia, Chico Whitaker participă la fondarea primului 
Forum social mondial. 

În ianuarie 2006, demisionează din Partidul Muncitorilor, în dezacord cu politica 
acestuia şi cu derivele etice care au marcat mandatul lui Lula la preşedinţia republicii 

Brazilia. In luna septembrie a aceluiasi an, Chico Whitaker a devenit laureat de onoare 
al premiului „Right Livelihood Award“, adică premiul Nobel alternativ. 

Francisco Whitaker Ferreira este încă membru al comitetului de organizare a 
Forumului social mondial în calitate de reprezentant al comisiei braziliene Justiţie şi 
Pace (CBJP). 


Dacă întrebăm oamenii dacă o altă lume e posibilă, o bună parte dintre ei vor spune că nu, 
nu doar că nu este posibilă, dar nu este nici necesară. 

Care parte? Partea care trăieşte bine, care e instalată confortabil, care are ce mânca, 
un loc de muncă... 

În ţările europene, circa 80% din populaţie este constituită din ceea ce se numeşte 
clasa de mijloc, iar 10% din oameni foarte bogaţi. Restul de 10% sunt excluşii, dar excluşii 
din Prima Lume trăiesc cu mult mai bine decât excluşii din Lumea a Treia. 

Pe această majoritate a oamenilor nu o interesează să schimbe societatea. Ceea ce îi 
interesează este cariera lor personală, să câştige mai mulţi bani, să urce pe scara socială şi, 
cine ştie, poate, într-o zi, să devină foarte bogaţi. 

De aceea, eu cred că în mod necesar propunerea schimbării va veni din ţările unde se 
trăieşte cel mai dramatic nebunia lumii. După finele războiului rece şi al tragicei 
experienţe socialiste, oamenii din ţările bogate cred că singura soluţie capabilă să rezolve 
problemele este oferta şi cererea, piaţa, consumul. 

Dar nici aceasta nu e o soluţie deoarece, dacă produceti ceva ce nu reusiti să vindeti, 
intrați în criză. Şi toate marile crize au apărut din lipsă de cumpărători, pentru că lucrurile 
nu sunt fabricate pentru a răspunde nevoilor, ci pentru a face bani. Iar lumea este 
dominată de ideea că un consum mai mare înseamnă mai bine. Deschiderea frontierelor 
nu este făcută ca să fie bine pentru toţi, ci ca să se poată vinde mărfuri în cantităţi mai 
mari in mai multe tari. 

Luaţi cazul Braziliei, unde trăim, după mine, o veritabilă dramă naţională. Timp de 
douăzeci de ani, am luptat contra dictaturii. Apoi ţara s-a democratizat până acolo încât a 
fost ales un preşedinte al Republicii care e un fost strungar dintr-o uzină de automobile, 
provenind din unul din cele mai sărace colţuri ale Braziliei. Ei bine, chiar şi el s-a 
conformat sistemului şi a devenit, cu partidul său, marele campion al creşterii economice. 
El crede că dacă bogăţia ţării creşte, vor exista beneficii pentru toată lumea. Or, se înşeală 
total. Creşterea, în capitalism, nu distribuie bogăţiile, le concentrează. Lula n-a înţeles că 
cu cât creşte bogăţia, cu atât creşte şi sărăcia. Pune totul în slujba creşterii, inclusiv 
agricultura. 

El consideră că tara trebuie să producă pentru export, export cu orice pret, trestie de 
zahar, eucalipt, soia, chiar daca soia este modificata genetic, chiar daca toate acestea duc la 
moartea pădurii amazoniene. Putin contează, din moment ce se exportă. Ceea ce îl 
interesează este câştigul de bani, creşterea produsului intern brut al Braziliei, şi nu 
dezvoltarea ţării. 

În Brazilia, în jur de 200 din cei 500 de deputaţi ai Congresului sunt implicaţi în 
agro-business şi apără agricultura de export a marilor plantaţii. Ei nu îi vor permite 
niciodată lui Lula să ia măsuri care merg, contra intereselor lor. Lula se regăseşte astfel 
prizonier al sistemului şi devine manager al sistemului fără să îl pună la îndoială. 

A pune la îndoială originile sistemului, a înţelege că este un sistem sinucigaş, care 
accelerează sărăcia, aceasta e marea luptă care trebuie dusă în lumea întreagă. 

Noul sistem nu va apărea imediat. Societatea se va schimba treptat. Dar pentru 
moment, ea nu s-a trezit încă. Nici măcar nu am început să conştientizăm puterea pe care 
o deţine consumatorul, puterea boicotului. Nu am înţeles că putem folosi aceasă putere nu 
doar pentru a obţine produse mai ieftine sau mai ecologice, dar şi pentru a schimba 
societatea. Trebuie să trecem de la cetăţenia activă la cetăţenia activă şi solidară, adică, de 
exemplu, să boicotăm întreprinderile care finanţează fabricarea armelor, sau cele care 
exploatează alte tari din lume. 

Este un nou gen de grevă, nu o grevă a maşinilor, ci o grevă a consumului. 

Consumatorul este patronul, pentru că cel mai rău lucru care i s-ar putea întâmpla 
unei întreprinderi ar fi să nu vândă. 

Iar aceasta îi oferă consumatorului o putere considerabilă. 

RETETE USOARE PENTRU 
AGROECOLOGIE ACASA SAU PE 
CAMP. EXPERIENTE DIN UCRAINA. 


P e vremea URSS, Semen Amoniet era directorul unui colhoz din Ucraina, acele ferme 
colective de câteva mii de hectare. După război, odată cu revoluția agricolă şi 
industrială, Moscova i-a trimis produse pe care să le pună pe câmp (printre care DDT) 
pentru a proteja plantațiile împotriva bolilor şi pentru a creşte randamentele. Femeile 
care se ocupau în mod tradiţional de pământ şi de plantații au răspândit, aşadar, aceste 
pudre „miraculoase“ iar Semen Amoniet le-a văzut îmbolnăvindu-se şi dezvoltând boli 
grave de piele. 

A decis atunci că, „atât timp cât va avea zile, nimeni nu va mai utililza aceste 
produse“ iar el îşi va consacra toată inteligența şi energia pentru a dezvolta tehnici de 
cultură care să respecte sănătatea colhoznicilor şi pământul care îi hrăneşte. La acea 
vreme autorităţile i-au acceptat decizia, cu condiția să realizeze planul. Mergând pe 
agricultură ecologică, nu numai că a realizat planul, dar a avut de multe ori cele mai 
bune randamente din raion. 


Calitatea produselor sale este foarte apreciată iar pământurile sale nu sunt afectate 
de pericole climatice precum seceta sau inundațiile, spre deosebire de alte pământuri 
tratate care au devenit tari ca piatra. 

Astăzi, intrată într-un sistem liberalizat, ferma lui se întinde pe 8000 de hectare şi 
este certificată BIO de către ECOCERT din anul 2006, cu ajutorul unei societăți franco- 
ucraineene, BETEN International, care ajută la promovarea muncii lui Semen Antoniet 
în afara frontierelor Ucrainei. Prin munca sa, el dovedeşte că agricultura ecologică se 
poate practica pe scară largă, în cadrul aşa-zisei agriculturi „profesionale“, cu rezultate 
la fel de bune ca ale agriculturii convenţionale. 

Semen Antoniet este de asemenea profesor de ştiinţe la Institutul Agrar din Poltava, 
a fost numit Erou al Ucrainei şi decorat cu Ordinul de Stat. 

SEMEN ANTONIET 


De jur împrejurul terenurilor noastre câmpul e tratat 
chimic. Dar noi nu folosim nici chimicale, nici 
îngrăşăminte minerale sintetice. Si exploatatia 
noastră agricolă nu dă randamente mai rele decât cele 
de alături, chiar dacă nu sunt la fel de ridicate ca ale 
lor. Dar dezvoltarea exploatatiei noastre este 
constantă. Şi dacă într-o zi nu vor mai fi produse 


ca a a ae a 
i chimice, aceşti fermieri care fac agricultură intensivă 
` jà 
wae Ps 


tot nu vor mai putea să îşi cultive pământurile, în timp ce 
prin agricultura biologică vom avea mereu ce mânca. 


Se împlinesc 33 de ani de când câmpurile noastre nu au mai fost tratate cu chimicale 
şi nu au mai fost arate. Lucrăm la suprafaţă, lăsând resturi de paie sau de porumb, şi din 
timp în timp semănăm iarbă pentru a fertiliza solul. Am reconstituit astfel fertilitatea 
solului pe cale naturală. Toamna trecută, de exemplu, am semănat grâu în lucernă şi este 
un amestec cât se poate de echilibrat în proteine pentru a hrăni vitele. Acest tip de cultură 
e ceea ce trebuie să dăm pământului pentru a-l fertiliza. Se numeşte îngrăşământ verde. 
Cand eşti conştient de valoarea pământului, nu regreti dacă îi consacri o recoltă la fiecare 
trei sau patru ani. 

Pământul dăruieşte viaţă. Nu putem să-l violăm şi nici să-l distrugem, trebuie să-l 
respectăm ca pe o mamă. Este viu. E locuit de multe feluri de organisme vii. Sunt cele care 
trăiesc în primul strat de humus, care au nevoie de aer pentru a respira, şi cele care trăiesc 
mult mai în adâncime şi nu au nevoie de aer. Cele care se găsesc în stratul superficial al 
solului sunt precum o uzină care produce hrană. Iar cele care se află dedesupt constituie o 
rezervă, un stoc de fertilitate a solului. Acestea din urmă nu sunt adaptate la viaţa de la 
suprafaţă şi mor dacă sunt aduse sus prin arat şi răsturnarea brazdelor. Aşadar, este rău să 
ari pământul. Şi, în orice caz, nu e nevoie de asta. Oamenii cred adeseori că dacă pământul 
nu e lucrat, cu timpul devine foarte tare în profunzime. Un teren care nu este lucrat timp 
de cinci ani, chiar mai mult, dă impresia că ar fi tare. Dar nu e adevărat. Acest pământ 
adăposteşte viermi, rădăcini adânci care se transformă, există aşadar o capilaritate a 
solului, o structură verticală care se stabileşte. Acest sol reţine mai bine umiditatea, este 
capabil să o stocheze şi să o redistribuie în mod uniform. Deci, primul nostru principiu 
este să nu arăm pământul, al doilea să-i aducem solului îngrăşăminte organice — gunoi de 
grajd sau biomasă, îngrăşământ vegetal. 

În anul 1941, tatăl meu a plecat la război şi din păcate nu s-a mai întors. Mama mea, 
cele două surori şi eu am rămas singuri. La acea vreme colhoznicii nu aveau documente, 
nu li se dădea paşaport pentru a circula. Eram putin dispretuiti, dar ne făceam munca. În a 
doua jumătate a anilor 1970 am cunoscut începutul unei politici de agricultură intensivă 
care preconiza folosirea ierbicidelor pentru a lupta împotriva buruienilor. Am aplicat, 
desigur, ce ni se impunea. Şi am văzut oamenii contaminati de această chimie. Mâinile lor 
erau pline de răni. Femeile, îndeosebi, sufereau cel mai mult deoarece munceau în contact 

direct cu ierbicidele pentru a le pregăti şi a prepara amestecurile. În ceea ce priveşte 
maşina care răspândea produsele, era mereu stricată, se oprea, dar lichidul chimic 
continua să curgă pe sol şi, ani de zile după aceea, nu se mai vedea nimic crescând pe 
locurile unde fuseseră scurgeri excesive de ierbicid. 

Acesta a fost momentul, în 1978, când i-am adunat pe toţi şi mi-am dat cuvântul că 
nu vom mai utiliza niciodată ierbicide. Am decis să cultivăm bio, să nu folosim decât 
îngăşăminte naturale şi să lucrăm solul în mod ecologic. Am început să merg la congrese 
ecologice şi să colaborez cu oameni de ştiinţă, şi datorită acestora am putut să-mi 
îmbogăţesc experienţa pentru a produce sănătos. Pentru că prioritatea noastră nu este 
producţia, este omul, sănătatea sa, societatea şi tot pământul. Aceasta a devenit viaţa mea, 
filosofia mea. 


La început, aveam 3500 de hectare. Şi, în momentul când a avut loc reforma 
funciară, oamenii au venit la noi cu parcelele lor şi m-au rugat să le iau în locaţie. Astăzi 
cultivăm 8.000 de hectare cu 450 de angajaţi. Totalul celor trei sate este de 2.500 de 
locuitori. Trebuie să se creeze condiţii de viaţă atractive pentru săteni, ca să îşi dorească să 
rămână în sate, aproape de pământ, şi ca, în plus faţă de agricultură, să existe de asemenea 
artizanat. 


VASILI LUBENIET 


Tatăl şi bunicul meu erau angajaţi la colhoz. Pe atunci 
se practica agricultura intensivă. De treizeci de ani, de 
când dl. Antoniet e directorul acestei exploatatii, s-a 
trecut la agricultura bio şi nu s-a mai folosit plugul. 
Lucrăm pământul la o adâncime de aproximativ 12 cm, 
rezultând un sol aerat şi cu o bună capilaritate verticală. 
Se împlinesc 15 ani de când nu am mai folosit 
îngrăşăminte minerale. În fiecare an aducem pe 
câmpurile noastre 70.000 de tone de gunoi de grajd pe 
cele 8.000 de hectare. Gunoiul, odată integrat în sol, se 
descompune. Dacă plouă, se accelerează descompunerea şi, dacă e soare, nu e motiv de 
îngrijorare pentru că umezeala rămâne dedesubt. Aducem gunoi mai ales pe câmpurile 
cele mai apropiate de fermă. Pe cele care sunt mai îndepărtate le fertilizăm cu îngrăşământ 
verde. Şi ne stă în putere să o facem, pentru că avem 4.000 de vaci, 1.000 de porci, 100 de 
cai şi câteva oi. Există o legătură între lumea vegetală şi cea animală. Pământul nu e 
pământ fără animale iar animalele nu sunt animale fără pământ. Vaca nu dă doar carne şi 
lapte, dă de asemenea gunoi, care este îngrăşământ pentru sol. E o foarte mare greşeală să 
se considere că agricultura trebuie separată de creşterea animalelor. 


Astăzi, în Ucraina, între 30 şi 45% din suprafeţele exploatate sunt cultivate cu floarea 
soarelui pentru că, uleiul vânzându-se scump, e o cultură rentabilă. Dar e o cultură care 
pompează toate resursele solului, precum porumbul sau trestia de zahăr. Noi nu semănăm 
mai mult de 5-7% floarea soarelui. Şi, când o recoltăm, semănăm îngrăşământ verde 

pentru a lăsa pământul să se odihnească un an, astfel încât să-şi poată recupera forţele 
după ce au fost epuizate. Se spune că nu e bine să laşi pământul nemuncit, dar pământului 
îi face bine să nu fie cultivat din când în când. În această lume există două lucruri foarte 


importante. Pământul, care este mama noastră, şi mama noastră. Există o legătură foarte 
puternică între mamă şi pământ, e o legătură pentru viaţă, pentru continuitatea vieţii. 
Dacă nu există pământ, nu există nimic de mâncare. Dacă nu există mamă, nu există 
generaţii viitoare. 


DOI SĂTENI AUTONOMI 


TARANUL: Grădina noastră are 6.000 de metri 
pătraţi. Cultivăm cartofi, roşii, morcovi, ceapă, 
varză, ardei, dovlecei şi sfeclă furajeră. 
Pământul este fertilizat datorită gunoiului, fără 
îngrăşăminte minerale. Si lucrăm solul 
rămânând la suprafață. Ceea ce recoltăm din 
această grădină ne ajunge să hrănim întreaga 
familie, adică părinții mei, soția, fiica, sora mea 
şi eu. Folosim sfecla furajeră şi excesul de 
cartofi pentru a hrăni porcii si vacile. Dacă ne 
rămân morcovi, ii folosim pentru curcani, curci, 
pui si găini. Laptele suplimentar îl dăm la fabrică 
iar fanul e cosit pe pajiste. Deci functionäm în autarhie. 


Producem 100% din alimentația noastră. În timpul iernii, ne hrănim cu tot ceea ce 
depozităm în pivnițele subterane precum si cu conservele pe care le preparam. Dacă se 
întâmplă să ne lipsească ceva, mergem şi căutăm in alte regiuni. Las 10% din grădină să se 
odihnească si practic rotația: nu cultiv niciodată acelasi lucru într-un anumit loc. Fac să 
crească şi iarbă furajeră pentru a hrăni vacile, ale căror gunoi îl folosesc ca îngrăşământ. 
Soția si mama mea sunt cele care se ocupă cel mai mult de grădină. Eu le mai ajut la irigat 
sau când e nevoie să se planteze ceva într-un interval scurt, pentru a fi mai multi si a face 
treaba mai repede. 

Femeile se ocupă cel mai mult de grădină, mai ales de săpat. Dar plantăm împreună. 
Selectionäm noi înşine 99% din semințe. Am încercat doar castravetii hibrizi, pentru a 
vedea ce iese, dar asta e tot. 

Ne ocupăm împreună de selecția seminţelor. E o muncă care cere timp şi e destul de 
migăloasă. Lăsăm să crească plantele, legumele sau florile, până se face sămânţa si apoi le 
recoltam. Dacă e vorba de legume, le lăsăm să crească până sunt coapte bine şi când se 
îngălbenesc, le tăiem, le scoatem seminţele, le inmuiem în apă pentru o perioadă, apoi le 
uscăm si le depozităm până când trebuie semănate. Problema cu seminţele de cumpărat e 
că nu ştii niciodată ce cumperi. Aici, noi ne cunoaştem legumele, produsele noastre. 


MAMA ŢĂRANULUI: Iau chiar primele legume, trufandalele, cele mai mari şi mai 
frumoase. Trebuie să fie frumoase. Apoi se usucă pentru a nu se umezi şi pentru a favoriza 

conservarea. Nu trebuie uscate pe ceva foarte cald, altfel se coc şi se distruge sămânţa. 
Apoi se depozitează seminţele în hambar, aşteptând anotimpul semănăturilor. Am 
constatat că, cu cât sămânţa e depozitată mai mult timp, cu atât dă rezultate mai bune. Cu 
cât e mai bătrână, cu atât mai bune sunt rezultatele. Desigur, condiţiile de depozitare sunt 
importante. Trebuie ca seminţele să fie bine uscate la început şi apoi să fie depozitate în 
loc uscat. Pentru că, dacă nu, putrezesc. Semințele care se vând pe piaţă nu dau niciodată 
rezultate la fel de bune ca propriile noastre seminţe. Înainte de a semăna, verificăm să nu 
fie stricăciuni sau pierderi. Apoi, facem un test. Punem câteva în apă, pentru a vedea dacă 
germinează, sau punem în pământ şi, dacă cresc, înseamnă că sunt seminţe bune. Şi atunci 
semănăm. 

Cu hibrizii vânduți în comerţ nu mai putem să ne reproducem seminţele. Semințele 
de castravete pe care le-am selecționat cu mâna mea cresc foarte bine şi produc legume 
foarte frumoase. Dar seminţele hibride pe care le-am cumpărat a trebuit să le plantez de 
două ori. Trăim în epoca modernizării dar noi urmăm calea părinţilor noştri. 

ANTROPOCULTIVATOARE 


Antoinette Fouque 


S -a născut pe 1 octombrie 1936 la Marsilia, din tată corsican şi mamă italiană. La 
terminarea studiilor de limbi moderne realizează o teză cu Roland Barthes şi 
urmează o formare analitică cu Jacques Lacan. În octombrie 1968, cofondează Mişcarea 
de eliberare a femeilor (MLF) şi creează grupul de cercetare Psihanaliză şi Politică. 
Opiniile ei originale asupra diferenței dintre sexe şi conceptele sale, precum libido 
creandi, materialismul carnal, geni(t)alitatea femeilor au îmbogățit gândirea 
contemporană. Asociind procreatia, creația şi eliberarea femeilor, a dezvoltat un nou 
model postfeminist şi egalitar, şi a înmulțit locurile şi organismele dedicate cauzei 
femeilor. În 1973, creează ediura Pentru femei, pe lângă librăriile cu acelaşi nume. 
Publică ziare (Le Quotidien des femmes — Cotidianul femeilor, 1975, Des femmes en 
mouvement — Femei in mişcare, 1977-1982), fondează Institutul de cercetare în ştiinţa 
femeilor — Colegiul de feminologie (1978), şi diverse ONG-uri printre care Alianţa 
femeilor pentru democraţie (1989), Observatorul misoginiei (1989), Clubul egalitate 
2000 (1990), precum şi spaţiul Pentru Femei — editură, librărie, galerie (2007). 

Doctor în ştiinţe politice, director de cercetări la Universitatea Paris-VIII, este 
deputat european între anii 1994-1999 (Comisia pentru afaceri externe, libertăţi publice, 
drepturile femeii [vicepreşedinte ]). Initiaza numeroase acţiuni de solidaritate cu femeile 
în pericol din întreaga lume şi participă la marile conferințe organizate de Naţiunile 
Unite în anii 1990, mai ales la Summitul Pământului de la Rio (1992) şi la conferința de 
la Pekin asupra femeilor (1995) unde reprezintă Uniunea Europeană. Este membru al 
Observatorului egalităţii (2002-2009). Tine seminarii şi conferinţe în toată lumea. 


Niciunde femeile nu sunt considerate a fi producătoare de viaţă, antropocultivatoare. 
Sarcină după sarcină, generaţie după generaţie, ele sunt în acelaşi timp creatoare de 
cultură şi creatoare ale speciei umane. Dar acest lucru nu e luat în calcul în nici o statistică 
de evaluare a bogățiilor. De cel putin două sute de ani suntem implicaţi într-un proces 
constant de dematerializare. Ceea ce ne duce astăzi cu gândul la posibilitatea suprimării 
uterului şi la inventarea unuia artificial. Aici îşi dau mâna religiile monoteiste, matricide, 

si tehnofilia dematerializanta, pentru ca barbatul, reprezentant unic al intregului univers 
ganditor si al umanitatii, sa se debaraseze total de carne, de materie, de femei, si de ce nu, 
de pământ, deoarece plantele pot creşte astăzi fără pământ iar animalele, prin clonaj, sunt 
reproduse în modul cel mai dematerializat cu putinţă. 

Lacan, urmându-l pe Freud, a formulat că nu există decât un libidou, falic. De la 
primele reuniuni ale MLF, în 1968, am afirmat că cele două sexe sunt simbolizabile şi că 
există un alt libidou pe care eu l-am numit libido 2, sau libido creandi, cel activ în timpul 
sarcinii, un libidou matricial, uterin, care e o paradigmă a capacităţii de a primi, de a 
accepta, de a oferi loc, de a oferi timp unui corp străin, Celuilalt. 

Emanciparea programată a femeilor se îndreaptă spre o sterilizare şi o aliniere la 
modelul masculin, adică liberal şi capitalist, însemnând că mâine, societăţile cele mai 
sărace vor servi materie umană unei umanitati bogate şi sterile. Dar săracii nu vor fi 
consideraţi pentru atâta lucru fecunzi. Ei vor fi pur şi simplu carne lipsită de gândire, de la 
care se pot cumpăra copii sau organe. Când se vorbeşte, în cazul unei mame de substituție, 
despre o mamă biologică, este un nonsens. Specia umană nu este niciodată pur biologică, 
este biopsihică. Femeile nu sunt doar reproducătoare, ci şi antropocultivatoare. Cu fiecare 
generaţie, ele rafinează geniul speciei umane — gândirea, inconştientul, limbajul. Deci nu 
se poate vorbi despre mamă biologică pe de o parte şi de mamă adoptivă pe de altă parte. 
Genitorul şi genitoarea dau codul genetic, gravida oferă mediul ei viu, activ şi nutritiv, plus 
inconştientul, amprenta umană. Se doreşte înaintarea la Senat a unei legi care să spună că 
adevărata mamă este mama adoptivă. Dar ce înseamnă aceasta? Adevărul ar fi rupt de 
realitate, dematerializat. E imposibil! Există, astfel, perversiune la originea tuturor 
filosofiilor politice, economice, şi aş spune chiar şi ecologice, care nu vor să ţină cont de 
faptul că umanul creează, procreează, inventează fiecare copil care se naşte, şi că aceasta 
este o sarcină care cade majoritar pe umerii femeilor. Femeile sunt arhivarele speciei. Ele 
sunt locul, carnea gânditoare a unei arheologii vii. Şi, atunci când uităm această bogăţie 
primară care este carnea gânditoare, orice calcul revoluţionar sau conservator este 
incomplet şi pervers. În timp ce, dacă gândim lucrurile nu în termeni de revoluţie, ci de 
evoluţie şi transformare, ieşim din înfruntările şi luptele fratricide. Introducem o variabilă 
diferită radical şi pe care toate economiile de până acum au uitat-o — ceea ce arată că nu 
gândim şi că ne învârtim în cerc. Este memoria, recunoştinţa pentru darul vieţii. A-ti 
aminti, a mulţumi şi a gândi. În germană şi engleză este unul şi acelaşi cuvânt: thank şi 
think în engleză, danken şi denken în germană. Toate acestea nu au loc în lipsa omului, nu 
este o excludere, ci o modalitate diferită de generare şi de economie, care indică darul mai 
degrabă decât profitul şi capitalizarea. 

Economia profitului şi a capitalizării este o economie risipitoare, masculină. Sperma 
se seamănă în toate direcţiile, se pierde la fiecare ejaculare. Se risipeşte, aşa cum se 
risipesc toate resursele. Dar spermatozoizii nu sunt fecunzi decât într-un corp de femeie. 
Întâlnirea cu celălalt e cea care face ca producerea corpului să fie bogată în viaţa care va 
veni. Şi am putea spune asta despre orice schimb: între Nord şi Sud, bogaţi şi săraci, 
bărbaţi şi femei, între două culturi. Dacă nu există decât unul, dacă nu există decât bărbaţi 

pe lume, dacă nu există decât modelul occidental, decât capitalismul şi hiperliberalismul 
ca model de producere a bogăției, cu transformarea omului în marfă, bănci de organe şi în 
curând bănci de copii, atunci e sterilitate. 


Când era în discuţie regularizarea fluxurilor migratorii, Michel Rocard a spus: „Nu 
putem primi toată nenorocirea lumii“, la fel cum o femeie ar putea spune „nu pot primi 
toţi spermatozoizii soţului meu“. lar oamenii care erau pentru ospitalitate absolută si 
deschiderea totală a frontierelor au răspuns: „Un emigrant când vreau, dacă vreau“. Or, 
când o femeie spune, „Un copil când vreau, dacă vreau“, este pentru a limita naşterile, iar 
când ei au spus „Un emigrant când vreau, dacă vreau“, a fost pentru a nu limita imigrația. 
Vedem aşadar că dacă oamenii nu îşi pun problema ospitalităţii carnale, a limitei 
procreatoare a corpului, a capacităţii de a da viaţă, nu doar fizică, cât mai ales psihică, se 
regăsesc fie la extrema dreaptă, optând pentru controlul absolut al frontierelor şi lipsa de 
control a corpului, fie la extrema stângă, optând pentru deschidera absolută a graniţelor şi 
o dereglementare pe care ţările dezvoltate nu şi-o pot asuma. 

Aceste negândiri ale producerii viului şi ale creării speciei de către specie conduc la 
uitarea aportului pe care îl reprezintă femeile pentru umanitate. În majoritatea timpului, 
aceasta acţionează chiar împotriva lor. Pentru a limita suprapopularea, se sacrifică femeile 
şi, mai exact, fetiţele. Pentru că toate economiile, de dreapta şi de stânga, sunt falocentrice, 
şi în centrul dorinţei lor este întotdeauna programată dispariţia femeilor. În anul 
dragonului, în China, nu s-au născut decât băieţi. Deci fetele vor lipsi. Ele lipsesc deja. Dar 
se continuă sacrificarea lor. În India, acelaşi lucru, deoarece vechea structură urmăreşte ca 
fiul să preia responsabilitatea familiei şi să reprezinte permanenta falocentrismului. Se 
observă cum tehnologia avansată a ecografiei alimentează, în aceste ţări, structura 
simbolică cea mai matricidă şi arhaică. Amartya Sen, premiul Nobel pentru economie, a 
pus în evidenţă, începând cu 1991, că mai bine de 100 de milioane de femei lipsesc din 
recensământul populaţiei mondiale, când se aplică la nivel global raportul între sexe 
specific ţărilor dezvoltate. Un gynocid permanent — cum l-am numit eu — datorat 
discriminărilor, mutilărilor şi tuturor formelor de violenţă împotriva femeilor. De atunci, 
acest gynocid continuă să se săvărşească în cea mai mare indiferenţă. 

Geniul speciei este în mâinile, conştiinţa, creierul, inima şi uterul femeilor. Fără a 
exclude bărbaţii, bineînţeles, dacă ei înţeleg asta. Noţiunea de progres în Occident şi în 
lumea întreagă înseamnă controlul fecundității şi individualizarea femeilor, adică a face 
din ele nişte indivizi. Or, individul este indiviz, nu se divizează. Iar procrearea este exact 
divizarea sau multiplicarea. Corpul se împarte în două, corpul produce alt corp. Aşadar 
culmea individualismului este feminismul egocentric, de tip occidental sau liberal. Pentru 
toată extrema stângă, femeia e un om ca oricare altul. Dar eu am spus mereu că femeile 
sunt de trei ori mai harnice. Ele produc bogății, pentru capital, îndeplinesc muncile 
casnice (mai ales îngrijirea copiilor) şi fac copii. Şi aceasta este munca fundamentală, 
pentru că dacă ele nu reînnoiesc umanitatea, nu mai există umanitate. Totuşi, încă există 
patroni care le dau afară pe femeile însărcinate. Şi acest corp matern, primul mediu al 
fiinţei umane, este exploatabil după bunul plac, maltratat şi masacrat, şi cel mai adesea în 

timpul sarcinilor. In mod special, am avut ocazia de a reafirma această idee in 1992, la 
Summitul Pământului de la Rio de Janeiro, unde peste 400 de ONG-uri ale femeilor au 
pus în evidenţă că modelul de dezvoltare dominant este o ameninţare nu doar pentru 
planetă, ci pentru specia umană. Acolo am avansat ideea potrivit căreia corpul, carnea 
femeilor este primul mediu — prima lume primitoare sau respingătoare, primul mediu 
natural şi cultural, fiziologic, mental, carnal, verbal, inconştient — unde se formează, se 
creează şi creşte ființa umană, unde se generează specia umană. Am spus acolo că geniul, 
genitalitatea, genialitatea trebuie recucerite, şi că în asta constă miza secolului XXI. 


Răul care loveşte umanitatea este că, reprezentată doar de bărbaţi, ea şi-a amputat o 
jumătate a speciei, adică femeile. Şi asta, din invidie. Eu aşez la originea acestei violenţe 
împotriva femeilor invidia uterului. Mult mai puternică decât dorinţa de penis trambitata 
de Freud, ea stă la baza misoginiei, invidia masculului faţă de capacitatea procreatoare a 
femeilor. Nu am încetat să-identific implicaţiile politice şi psihanalitice. Această analiză a 
fost preluată parţial de antropologia contemporană. Nu degeaba oamenii de geniu au 
întotdeauna fantezii în care dau naştere unei opere geniale, adică genitale. Şi această 
violenţă împotriva femeilor, care se naşte din invidia primară fata de uter, este păcatul 
capital al speciei umane, deoarece distruge locul de unde provine. La fel cum distrugem 
pământul, de unde ne vin posibilităţile de hrană, şi continuăm să ne imaginăm că ne vom 
putea lipsi producând legume şi arbori fără pământ, copii fără uter, animale fără mamă. 
Toată această opţiune tehnologică şi metafizică este un matricid, pentru că mater este în 
acelaşi timp materia şi mama. Specia umană este în pericol deoarece femeile sunt pe cale 
de dispariţie. Bărbatul care distruge mama şi femeile se distruge pe sine şi distruge specia. 
Si, când există violenţă împotriva unei femei, ceea ce se vizează este viata ei. Continuum-ul 
actelor de violenţă, de vătămare a morţii, urmăreşte moartea. Tragic este că exterminarea 
femeilor e programată şi nu e încă percepută. Nu este văzută, nici nu avem măcar dreptul 
de a vorbi despre ea. De patruzeci de ani, femeile au căpătat mijloacele de a se exprima, de 
a gândi. Cu toate acestea, nu sunt invitate să se exprime în public, deoarece este ca şi cum, 
atunci când ar deschide gura să vorbească, orice, ar ridica vălul de pe acea crimă iniţială, 
acel sacrificiu al materiei şi al mamei. Este inderdictia majoră, tabu-ul absolut. Ai impresia 
că te afli într-o ţară fără creatoare, fără intelectuale, fără arhitecte. Cu cât progresăm mai 
mult, cu atât devenim mai invizibile, nu e incredibil? 


Misoginia nu a fost niciodată atât de deliberată, premeditată, puternică, programată. 
Ne aflăm într-o inversare nu doar a naturii, dar şi a realului. Realitatea este că femeile au 
cea mai mare responsabilitate şi cea mai mare competenţă în privinţa vieţii. Or, instinctul 
vieţii este pe deplin înăbuşit de instinctul bărbătesc al morţii. Dar oamenii nu îşi dau 
seama pentru că este o perversiune plăcută, cu ceva de ordinul autodistrugerii plăcute. 
Distrugând planeta şi femeile, bărbatul se distruge. Tot contemplându-se, Narcis sfârşeşte 
prin a cădes şi a muri. Şi acesta e un mit predominant în acest moment la specia umană. 
Bărbaţii vor să ajungă la clonaj, pentru că nu va mai fi nimic în afară decât eu, me, ego and 
myself, la infinit. Bărbatul care îşi imaginează lumea sfârşeşte prin a se imagina fără lume, 
fără nimic, nicio alternativă, nicio alteritate, nici un altul, într-un fel de egocentrism 

paranoic şi exterminator. Adevărata alteritate nu este gândită. Gânditorii altruismului, 
care încearcă astăzi să inverseze principiile unei economii egoiste, individualiste şi 
capitaliste într-o economie a ospitalităţii, a darului şi a împărtăşirii, nu urcă până la sursa 
care este darul vieţii. Niciodată nu vorbesc despre ospitalitatea carnală, la originea 
naşterii. Şi această neprezentare la judecată a speciei e cea care o face să se rătăcească şi să 
se dematerializeze din ce în ce mai mult. Pentru că s-a dezrădăcinat de propria sa origine, 
de propria memorie. 

Nu ştiu dacă asta ar fi soluţia miracol, dar nu va exista nicio soluţie dacă bărbaţii nu 
vor înțelege că echilibrul demografic, şi anume confruntarea supraproductiei unora, putin 
numeroşi, cu suprapopulatia altora, trece prin femei. Modul în care pun ei problemele nu 
permite rezolvarea lor pentru că le pun fără chestiunea femeilor şi fără femei. E necesar ca 
femeile să vorbească despre problemele bărbaţilor şi ale femeilor, la fel cum ei vorbesc 
despre problemele bărbaţilor, femeilor şi copiilor. 


Nu poate exista echilibru demografic fără dezvoltare umană, adică alfabetizarea 
femeilor, învăţarea cunoştinţelor elementare despre corp, despre contraceptie şi 
reglementarea fecundității. Nu spun controlul fecundității, căci n u-mi place acest termen 
care induce o fecunditate care rămâne sclavul politicilor demografice, fie că sunt nataliste 
sau malthusiene. Tota mulier in utero, orice femeie în uter este înrobirea femeilor. Tota 
mulier sine utero, orice femeie fără uter, este viziunea feministă castratoare şi sterilizantă, 
aşa cum a fost apărată de politica de avort şi sterilizare a Lumii a Treia introdusă de 
Statele Unite ale Americii. În schimb, în cazul în care femeile, cu mijloacele tehnice de care 
dispun, ajung să îşi gândească fecunditatea şi să o reglementeze, se stabileşte o economie a 
viului, a viului care gândeşte. Iar aceasta nu funcţionează decât prin educarea fetelor, care 
nu e deloc uşoară. Dacă 75% din cei mai săraci ai lumii sunt femei, 75% din analfabeți sunt 
aşijderea. Si nu e pentru că aceste femei sunt proaste, ci pentru că li se interzice să înveţe 
să citească şi să scrie. Ca să rămână sclave. Toate studiile arată că atunci când au acces la 
studii, de la şcoala primară la universitate, femeile au rezultate mai bune decât bărbaţii. Ei 
cred că vor putea perpetua acest sistem suficient de mult timp cât să devină stăpânii lumii 
şi să conducă singuri. Nu! Va veni un moment când populaţia feminină, înarmată sau 
paşnică, îi va convinge. 

Interesul nu este de a prelua puterea. În schimb, a o transforma printr-o prezenţă 
masivă şi solidară, nu îmi pierd speranţa că se va întâmpla. Se spune că paharul este pe 
jumătate gol sau pe jumătate plin. Eu cred că este totuşi pe jumătate plin. Au trecut 
patruzeci de ani şi nu am renunţat la instrumente, eu, la cuvântul şi la acţiune politică. În 
asta constă victoria noastră. Rămâne să fim solidare cu toate cele care nu au nici 
instrumente, nici cuvântul, nici modul de a gândi. Această alianţă nu este făcută, ea 
trebuie să se facă. În fond, am putea prelua această locutiune populară: cât timp există 
viaţă, există nădejde. Nădejde, nu ştiu, dar speranţă cu siguranţă. 


130 


Jean-Claude Michéa 


MIC EXCERCITIU DE CONSTRUCŢIE 
A GÂNDIRII LIBERALE, CURĂ 
INTENSIVĂ DE ETICĂ: DĂRUIREA 
ÎN SCHIMBUL TROCULUI 


Jean-Claude Michea 


ăscut la Paris în 1950, Jean Claude Michea, preda filosofia la liceul Joffre, din 

Montpelier. Format în tradiţia comunistă (a militat în cadrul Partidului 
Comunist Francez până în 1976), se va depărta progresiv de ea, procedând la o critică 
mai radicală şi mai coerentă a sistemului capitalist. Acest sistem, într-adevăr, nu poate 
fi considerat — după spusele autorului — un simplu mod de producţie economică (căruia 
ar putea eventual să i se regleze excesele); el constituie în realitate un „fapt social total“ a 
cărui logică dictează atât modul nostru cotidian de viaţă cât şi imaginarul nostru 
colectiv (de exemplu mitologia „Progresului“) sau raporturile noastre cu natura. În 
această complementaritate structurală a liberalismului economic (situat în mod 
tradițional „la dreapta“), şi a liberalismului politic şi cultural (situat în mod tradițional 
„la stânga“) unde trebuie căutată în ultimă instantă, după spusele autorului, cheia 
impasului politic al timpului prezent. Familiar cu mişcarea anti-utilitaristă în ştiinţele 
sociale, Jean Claude Michea a contribuit în egală măsură la a face cunoscute în Franţa 
operele lui George Orwell şi Cristopher Lasch. 


O întrebare pe care şi-o pun din ce în ce mai mulţi oameni, mai ales cei din clasele 
populare, este: cum se face că în societatea progresului material şi tehnologic se multiplică 
evenimente moral inacceptabile? 

De fapt, cred că trebuie revenit la începuturile Occidentului modern pentru a înţelege 
momentul fondator al acestei civilizaţii, care este traumatismul generat de războaiele 
religioase ale secolelor XVI-XVII. Războiul civil-ideologic este de fapt războiul 
desocializării prin excelenţă, cel mai dramatic şi mai crud dintre toate. După ce oamenii s- 
au ucis în numele moralei, religiei şi filozofiei, în momentul când a trebuit reîntemeiată o 
nouă societate, a devenit clar că vor trebui neutralizate aceste surse de dispute aducătoare 

de moarte şi întemeiată viata în comun pe o cu totul alta bază, pe ideea că statul trebuia sa 
fie neutru în ceea ce priveşte valorile morale şi religioase şi să vegheze doar ca libertatea 
unora să nu impieteze asupra altora. Acesta este principiul modernităţii. Iar liberalismul 
este curentul modernităţii care a dus această exigenta până în punctul lui cel mai radical, 
cel mai coerent: ideea că singurul limbaj comun care trebuie cerut oamenilor este 
aptitudinea lor, presupus naturală, de a se ghida în permanenţă după propriul lor interes 
bine înţeles. După spusele lui Voltaire, „când este vorba de bani, toată lumea este de 
aceeaşi religie“. Aşadar relaţiile tuturor cu toţi ceilalţi vor permite de acum înainte să se 
pună capăt războiului tuturor cotra tuturor. 

Dar când spun că, în soluţia liberală, morala nu-şi mai află locul, nu o fac în sensul că 
ea ar fi alungată definitiv din viaţa oamenilor ci în sensul că ea va fi de acum încolo 
privatizată. După cum privatizează distribuţia apei, a electricităţii sau a învăţământului, 
liberalii privatizează şi valorile morale. De exemplu, fiecare este liber să spună că salariul 
patronilor celor mai importante firme cotate la bursa pariziană este indecent de mare, de a 
se interoga asupra binelui şi răului sau de a se întreba dacă exploatarea resurselor planetei 
corespunde bunăstării umanităţii... Toate aceste întrebari pot da naştere unor dezbateri 
aprinse, în sensul că fiecare îşi exprimă propria viziune asupra fiecărui aspect, dar se 
subintelege că nici una din aceste soluţii private, altfel amuzante sau decorative, nu trebuie 
să stea la baza vreunei politici concrete. Tocmai de aceea, politicienii liberali se prezintă 
mereu ca adepţi ai discursurilor ce semnalează sfârşitul ideologiilor. 

Marea lor preocupare este totuşi revenirea regulată a alegerilor. La intervale regulate, 
ei trebuie să dezvolte o întreagă retorică electorală pentru ca electoratul să accepte să 
valideze, sub forme care pot fi de stânga sau de dreapta, continuarea programului liberal. 
În timpul campaniilor electorale, le este astfel permis politicienilor liberali să-l invoce pe 
Dumnezeu, morala, ecologia, să critice ori să ridice în slăvi revolta tinerilor din Mai 68, 
totul este posibil... Ceea ce explică de ce preşedintele Sarkozky va putea, de exemplu, 
pretinde în faţa unei camere de televiziune că, în nume personal, atunci când un muncitor 
care lucrează de 30 de ani într-o întreprindere se vede aruncat în stradă pentru că un 
golan de patron, în cadrul metafizicii rapacitatii pe care o împărtăşeşte, caută să 
acumuleze profituri indecente. el este alături de muncitorul cu probleme. Dar el trebuie să 
ştie, şi asta constituie grandoarea funcţiei sale, să-şi sacrifice vocea conştiinţei sale, care nu 
e decât o voce privată, în beneficiul datoriei sale de neutralitate în spaţiul public. 

Bineînţeles, după terminarea campanilor electorale, când se revine în sfârşit la 
lucruri serioase, şi după ce noua putere şi-a ocupat locul, este necesar ca orice judecată 
morală sau „ideologică“ să fie pusă din nou între paranteze. Tocmai această absenţă a 
oricărei referinţe etice sau filosofice comune instalează aşadar dreptul liberal într-o poziţie 
nesustenabilă. Să luăm astfel în considerare unele dintre revendicările mişcării feministe — 
dreptul, de exemplu, de a purta fustă sau de a face ce vrei cu virginitatea ta, de a umbla 
seara singură pe stradă sau de a nu i se impune un semn de supunere sau de inferioritate 
precum vălul, despre care s-ar putea spune că este steaua galbenă a femeilor. Dacă 
feministele merg până la capăt cu aceste revendicări legitime, un text precum Coranul şi 

statutul femeii pe care acesta îl implică ar putea fi aşadar perceput ca un atentat la 
libertatea şi demnitatea femeilor. Dar, dacă feministele intervin pentru a critica Coranul 
sau a dezavua practicile islamismului radical, ar putea fi acuzate la fel de legitim de 
islamofobie sau de rasism. Această femeie care umblă seara singură pe stradă îşi exercită 
dreptul său legitim sau se dedă unei provocări scandaloase pentru apărătorii adevăratei 
credinţe? Din punctul de vedere al dreptului liberal, este imposibil de transat. Pentru a 
face aceasta ar trebui căutat sprijin într-o teorie particulară a demnităţii umane, o filosofie 
a egalităţii femeii cu bărbatul sau a libertăţii religioase... Şi, cum dreptul liberal se 
presupune a fi filosofic neutru, până la urmă raportul de forţe dintre diferitele asociaţii va 
fi cel care va permite o tranşare provizorie. 

Pentru partidele politice, criteriul electoral va fi, evident, cel care va intra în joc. Şi 
atunci problema va fi de a-l privilegia pe acela dintre aceste două grupe (femeile sau 
islamistii radicali) al cărui vot va fi cel mai util pentru a asigura victoria electorală. 

Care este, în zilele noastre, diferenţa dintre un om de stânga şi unul de dreapta? 
Omul de stânga, raliat unei economii de piaţă vag reglementate, îşi va marca diferenţa 
electorală de preferinţă în domeniul legalizării drogurilor, mariajului homosexual sau al 
altor probleme ale societăţii, spre marea bucurie a clasei mijlocii şi urbane din lumea 
întreagă, lăsând la o parte ţăranii, care constituie totuşi jumătate din populaţia planetei şi 
care sunt marii absenţi ai tuturor programelor stângii moderne. 

Când ne gândim că două dintre principalele instituţii ale capitalismului internaţional 
sunt dirijate tocmai de socialişti francezi, Dominique Strausss-Kahn şi Pascal Lamy, ne 
putem face o idee despre amploarea dramei. Este unul din motivele pentru care în această 
lume care devine tot mai absurdă şi mai indecentă, vocile care ar trebui să o critice sunt în 
mod tragic tot mai tăcute. Este clar că avem acum de-a face în Europa cu o stângă care, pe 
planul filosofiei sale fundamentale, s-a raliat soluţiei liberale şi moderne formulate o dată 
pentru totdeauna de marele gânditor comun atât stângii cât şi dreptei care este Bush: 
„Creşterea — scanda el — nu este problema, este însăşi solutia!“. Este deci suficient să 
relansăm creşterea ca să intrăm în cea mai bună dintre lumile posibile. 

Or, tocmai creşterea este problema! 

Cineva care a studiat puţin filosofia s-ar putea simţi tentat să spună: Creşterea cui? 
Câteodată mă amuz punându-le elevilor mei această întrebare: „Sunteţi pentru crestere?“. 
Şi las un moment de linişte. După o vreme, întotdeauna, unul sau doi întreabă timid: 
„Creşterea cui, domnule?“. Si le răspund: „Bună întrebare, dictată de bunul simt!“. 
Creşterea nu poate constitui, într-adevăr, un program în sine! 

Ei bine, aflaţi că stăpânii acestei lumi adoptă tocmai această poziţie ciudată: pentru 
ei, creşterea, adică dezvoltarea nedefinită a oricărei producţii rentabile constituie o 
filosofie în sine. 

Această creştere poate aşadar cuprinde lucrurile cele mai diverse: de la navele 
petroliere care naufragiază în largul coastelor Bretaniei, la uzina care explodează în India 
până la creşterea delincventei. Toate acestea antrenează valoare adaugată, deci sunt bune 
pentru societate. Dacă 40.000 de automobile particulare iau foc în Franţa, orice liberal ar 

spune că este regretabil că un muncitor nu mai poate merge la lucru din această cauză, dar 
că dacă se gândeşte la relansarea industriei automobilelor pe cafre aceste incendii o atrag 
după ele, ar regreta că ard doar 40.000 de maşini pe an. Dacă ar arde 400.000, poate că 
problema şomajului ar fi rezolvată, inflaţia ar scădea şi competitivitatea marilor 
întreprinderi ar spori. Problema, chiar dacă nici un om politic nu va îndrazni să tragă o 
concluzie practică, este că într-o lume a lucrurilor finite, o creştere infinită este o 
imposiblitatate tehinică, materială şi ştiinţifică. Dacă nu se ţine cont de zidul ecologic care 
mărgineşte în mod natural umanitatea, nici o reflecţie de bun simţ asupra viitorului 
planetei n-ar fi posibilă. Din fericire, această noţiune începe să-şi facă loc în conştiinţa 
oamenilor. 

Pentru a înţelege mai bine faptul că societatea liberală este una axiologic neutră, fără 
referire la nici o valoare religioasă, moral sau filosofică comună, am putea porni de la un 
exemplu foarte simplu: de ce prostituţia, din clipa în care este liber consimtita, nu ar fi, la 
urma urmelor, o meserie ca oricare alta? Aşa se face că în Germania, stânga a reuşit să 
impună ideea că „activitatea prostitutionala“ este o meserie ca oricare alta. Urmarea este 
logică: muncitoarele germane s-au văzut astfel în situaţia de a li se propune de către biroul 
de plasare un loc de muncă pe care, trebuia să-l accepte dacă nu voiau să-şi piardă 
indemnizaţia de şomaj, cel de gazdă a plăcerilor într-un Eros center. Acesta este nucleul 
gândirii liberale eliberate de orice tabu, tradiţional; prostituţia trebuie să fie considerată o 
meserie printre altele, la fel de onorabilă ca şi aceea de măcelar sau de brutar. 

Din acest moment, educaţia naţională, având ca funcţie principală formarea 
tineretului în toate meseriile posibile, nu văd de ce n-ar lua în considerare constituirea de 
filiere de studiu al prostituţiei, cu corpul profesoral aferent, examene corespunzătoare şi 
inspectori adecvati. Şi, pentru că realitatea depăşeşte întodeauna ficţiunea, trebuie notat 
că din 2008 guvernul liberal neo-zeelandez este, pe cale logică, dispus să studieze 
posibilitatea de a forma la universitate studentee doritoare să se orienteze în această 
direcţie. De altfel, ne-am putea întreba de ce nu chiar din liceu sau din gimnaziu, din 
moment ce s-a convenit că este o meserie ca oricare alta? Dacă sunt liber să-mi trăiesc 
viaţa după cum consider, din moment ce mă prostituez voluntar şi nu prejudiciez pe 
nimeni, în numele a ce mi s-ar putea contesta acest drept fundamental al oricărui om sau 
al oricărei femei şi aş fi împiedicat să trăiesc după cum consider de cuviinţă? Să remarcăm 
că întotdeauna avansurile culturale ale capitalismului se produc în numele drepturilor 
omului şi ale libertăţii. 

Principiul liberalismui este aşadar acela că nu pot exista valori filosofice comune şi 
împărtăşite în afara celor care decurg din universalitatea pieţei şi care sunt presupuse a fi 
în mod axiologic neutre, fiind pur „tehnice“. 

Dar, din punct de vedere antropologic, această idee este falsă. 

Aşa cum a stabilit Marcel Mauss, în realitate logica darului organizează în mare parte 
relaţiile dintre oameni, iar aceasta încă de la începutul timpurilor. Oricât de adânc am 
cobori în istoria umanităţii, vom constata că în realitate o parte esenţială a bunurilor 
circulă, iar serviciile se prestează pe baza triplei obligaţii de a da, a primi şi a transmite mai 

departe. Arta de a sti să däruiesti a constituit întotdeauna temeiul generozitätii, a sti să 
primeşti ceva ca pe un dar, şi nu ca pe un drept sau o datorie, face de asemenea parte 
dintre calităţile morale universale, iar a da mai departe a constituit întotdeauna ceea ce 
numim recunoştinţa şi gratitudinea. 

Această stâncă universală pe care s-a construit umanitatea şi care distruge trocul 
constituit de schimburile de pe piaţă nu este nicidecum a afacere demult apusă. Aşa 
cum poate constata oricine, este ceea ce continuă să organizeze o parte esenţială a 
vieţii noastre cotidiene. Când eşti invitat, de exemplu, la prieteni, ce anume vă obligă 
să vă întrebaţi: „Ce anume să le duc gazdelor?“ Ce anume ne face să-l aplaudăm pe 
artistul care a avut un concert magnific, când noi am plătit de fapt biletul? Este foarte 
clar că viata noastră cotidiană ar fi de neînțeles dacă ar trebui să se desfăşoare, aşa 
cum doresc economiştii, sub semnul exclusiv al schimbului de pe piaţă şi al propriului 
interes. 

În rest, dacă faceţi dragoste cu cineva şi imediat după asta vă treziti spunându-i: Cât 
iti datorez? veţi pricepe probabil, din răspunsul lui, că structurile trocului nu sunt legea 
care organizează toată viaţa noastră cotidiană, ci că, dimpotrivă, o parte esenţială a 
schimburilor din sânul familiei, dintre vecini şi prieteni ţine de o logică străină de orice 
calcul economic. 

Dacă studiem marile curente fondatoare ale socialismului, vom observa că la început, 
primul duşman al socialiştilor era tocmai individualismul posesiv şi egoismul radical. Şi 
nu din întâmplare socialiştii erau numiţi „împărtăşitorii“. Mai deunăzi, am citit cu uimire 
că magazinul NPA (noul Partid Anticapitalist al lui Besancenot) şi-a ales drept titlu Totul 
este al nostru. 

Totul este al nostru, cuvânt de ordine al împărtăşitorilor? 

Aceasta este de fapt deviza liberală prin excelenţă, negarea datoriei de a împărţi cu 
alţii, a într-ajutorării şi a solidarităţii, iar asta spune mult despre inconstienta care 
subminează stânga şi extrema stangă actuale. „Totul este al nostru!“ O asemenea confuzie 
este năucitoare! 

Dacă cele 24 de ore ale fiecărei zile ar trebui să se deruleze după legile economiei, 
adică sub semnul lui „totul este nostru“ si nu al ajutorului reciproc şi al triplei obligaţii de 
a da, a primi şi a da mai departe, este clar că nici iubirea şi nici prietenia, nici viaţa de 
cartier, nici viaţa de familie şi nici o viaţă decentă n-ar fi posibile. 

Ideea că, pentru a deveni un cetăţean veritabil al lumii, ar trebui să ne rupem de 
toate rădăcinile particulare care ne definesc la începutul vieţii — ataşamentul de fiinţe, de 
locuri, de un cartier, de o cultură, de o limbă — stă în centrul sistemului liberal. Din acest 
punct de vedere, actul emancipator pentru un liberal este delocalizarea, disoluția tuturor 
frontierelor. Pentru ca umanitatea să aibă şansa de a deveni o veritabilă umanitate ar 
trebui aşadar produşi pe bandă rulantă oameni capabili de a-şi consuma viaţa între două 
aeroporturi, cu un calculator portabil drept patrie. Or, este tocmai modul de viaţă rupt de 
pământ, acest nomadism perpetuu într-o lume fără frontiere, mânată înainte de o creştere 
nelimitată pe care stânga modernă a ajuns să o celebreze drept încarnarea tolerantei şi 

deschiderii de spirit, când, de fapt, este doar modul în care elitele globale isi trăiesc 
ruptura structurală de popoarele lor. 

De altfel ne-am putea întreba ce cantitate de cherosen ar fi necesară pentru realizarea 
unei lumi în care fiecare ar trăi în permanenţă conform acestui model turistic. S-a vorbit 
destul de des despre „stânga caviar“, dar mă întreb dacă n-ar trebui să vorbim mai degrabă 
de „stânga cherosen“ pentru a desemna această manieră mobilă de a exista. 


De fapt, nu distrugând culturile locale, nici adoptând delocalizarea perpetuă ca mod 
de viaţă, nu se poate accede vreodată la valorile universale; aceasta este posibil numai prin 
dărâmarea pereţilor care separă şi opun culturile. A spus-o, cu o jumătate de secol în 
urmă, Miguel Torga: „universalul este localul, minus pereţii“. 

Din acest acest punct de vedere, putem înţelege mai bine avertismentul lui Rousseau 
atunci când spunea: „N-aveţi încredere în aceşti cosmopoliti care merg să caute departe 
datorii pe care nu le socotesc demne de a fi îndeplinite printre ai lor. Un asemenea filosof 
iubeşte tătarii ca să fie scutit de a-şi iubii vecinii“. 

Tinereţea ocupă un loc extraordinar în imaginarul modernitatii. Cel mai relevant 
semn este că vrem cu orice preţ să rămânem tineri, ceea ce pe oamenii civilizaţiilor 
anterioare i-ar fi mirat, pentru că era de la sine înţeles că „tinereţea trece“. 

Cu toate astea, oricât botox şi liftinguri am aplica trupurilor noastre, tinereţea 
veşnică este un ideal imposibil. De unde vine, aşadar, acest mit al tinereţii în societatea 
modernă? Din faptul că o societate care înţelege să înlocuiască filosofia sau morala cu 
ştiinţa şi tehnologia are tendinţa să propage ideea că noile generatii sunt mult mai bine 
dotate decât precedentele pentru a înţelege importanţa noilor tehnologii şi astfel copii ar fi 
adevărații părinţi ai părinţilor lor, pe care-i vor învăţa absolut totul. 

De unde acest sentiment extraordinar de vinovăţie al unui mare număr de părinţi din 
zilele noastre, care se simt dezorientati de îndată ce trebuie să le transmită ceva copiilor 
lor sau să le traseze limite sau interdicții: se simt atunci în poziţia de uzurpatori. 

Problema, asa cum a sesizat-o Levi-Strauss, este că un copil nu este în mod spontan 
în schema triplă a lui a da, a primi şi a transmite. Va trebui, spre exemplu, să i se explice că 
trebuie să-şi aştepte rândul şi să nu mai considere că întreaga lumea este la cheremul lui. 
Asta n-are nimic a face cu capacitatea de a folosi noile tehnologii! Din această cauză, 
copiilor unici le este mult mai uşor să se supună dictatelor modernităţii şi ale economiei de 
piață; şi poate tocmai de aceea China moderna, unde copiii unici sunt majoritari, 
integrarea în capitalismul global este atât de uşoară. 

Oricine va studia copiii de vârstă fragedă va constata, dimpotrivă, cât sunt de marcați de 
un ideal de putere absolută, pe care educaţia ar trebui să-l civilizeze. şi-o va lua spre civilizare. 

A educa un copil înseamnă a merge împotriva naturii lui, a-l împiedica să-şi exprime 
exclusiv aplecările, capriciile şi impulsurile, după cum ar vrea mitologia liberală, ci de a-l 
face, într-un mod compatibil cu demnitatea lui, cu toată iubirea şi bunăvoința posibile, să- 
şi ocupe locul în şirurile socializante ale dăruirii, adică a-l învăţa să dea, să primească şi să 
transmită mai departe; altfel spus, să nu devină un individ care „tapează“ şi un viitor 
exploatator. 

Or, educaţia liberală este total opusă. Parintele liberal, în special atunci când este de 
stânga, nu încetează a fi uimit în fata egoismului încăpățânat al acestei mici creaturi care 
se agită şi reclamă, iar asta pentru că vede oglindite în ea valorile impuse de liberalism şi 
pe care el însuşi le-a interiorizat. 


Singura pedagogie este atunci aceea de a pune copilul în centrul tuturor proceselor 
educative si de a veghea ca acesta să nu fie niciodată contrariat. Când, de fapt, ar trebui să- 
l înveţe tocmai să devină om, cu alte cuvinte să-şi sublimeze voinţa de putere iniţială, 
sublimare în lipsa căreia va deveni necesarmente una dintre acele fiinţe egoiste şi 
narcisiste, pe care elitele noastre, din abslout toate domeniile, le întruchipează. 

În acelaşi timp, faptul de a plasa tinereţea în centrul imaginarului liberal are, evident, 
o contrapartidă inevitabilă: ce ne facem cu bătrânii? Îmbătrânirea devine, într-adevăr, 
drama supremă într-o societate liberală. Gestiunea vietiilor ajunse la crepuscul, de vârsta a 
patra, cum sunt numite, este fără îndoială una dintre petele negre ale modernitatii. Să mai 
adăugăm că acest cult al tinereţii ascunde realităţi mult mai sumbre. Este un fapt că tinerii 
trăiesc în condiţii mult mai grele pentru a intra într-o lume mai dură. Numai în imaginarul 
societatii ei trebuie celebrati. Este, altfel, un fenomen banal: proletarul sovietic era de fapt 
un sclav al nomenclaturii, dar, de câte ori ieşea în stradă, îşi vedea afişată pe toti pereţii 
imaginea splendorii şi a rolului conducător. De aici, paradoxul: majoritatea tinerilor 
trăiesc mult mai rău decât părinţii lor, iar asta într-o lume care le celebrează în 
permanenţă cultul. De fapt, în civilizaţia liberală tinerii nu mai au cum să afle dacă sunt 
sclavi sau stăpani. Iar asta generează cel putin schizofrenie. 


Patrick Viveret 


REEVALUAREA NOȚIUNII 
DE BOGATIE 


Patrick Viveret 


D e pregatire filosofica (CAPES) si absolvent al Institutului de stiinte politice din 
Paris, Patrick Viveret a fost magistrat la Curtea de conturi (consilier superior), 
unde a fost numit în ianuarie 1990. A fost redactor şef al revistei Faire din 1975 până în 
1981, apoi al revistei Intervention între 1982 şi 1985, şi al revistei Transversale. 
Science&culture din 1992 până în 1998. 

Fondator al Observatorului de hotărâri publice, este însărcinat de către primul minis- 
tru francez Michel Rocard cu misiunea de a evalua politica anilor 1988-1990. Secretar ge- 
neral al Misiunii pentru centenarul legii asupra asociaţiilor din 1901, la cererea secretarului 
de stat pentru economie solidară, este ulterior însărcinat să conducă misiunea „noilor factori 
de bogăţie“. Raportul său, publicat la Editions de l'Aube, se intitulează Reconsiderarea bogă- 
tiei. Acestă misiune va da naştere unei reuniuni internationale organizate împreună cu 
PNUD. El este unul dintre cofondatorii Forumului pentru alti indicatori ai bogăției (FAIR), 
care a organizat o întrunire la Adunarea Naţională şi la Consiliul economic, social şi de me- 
diu despre problemele democratice ridicate de noii indicatori ai bogăției. 

Este unul dintre inițiatorii proiectului internaţional „Dialoguri despre umanitate“, a 
fost director al Centrului international Pierre-Mendes-France si a participat la 
numeroase forumuri sociale mondiale şi europene. Participă la activităţile Alianţei 
pentru planetă şi este membru al Comitetului de supraveghere ecologică al fundaţiei 
Nicolas-Hulot şi al proiectului „Alianţa civică pentru omenire“. 


Am fost numit la Curtea de conturi, ceea ce nu era prevăzut în traiectoria mea iniţială, 
pentru că eram la origine profesor de filosofie, apoi jurnalist şi din punct de vedere politic 
eram foarte angajat în activitatea asociativă. Niciodată nu mi-am imaginat că voi ajunge la 
Curtea de conturi! Dar, din momentul în care am fost numit acolo, ceea ce m-a interesat 
au fost poveştile din spatele acestor conturi. 

Marile relatări ale societăţilor, care îşi structurează alegerile şi care apoi se 
formalizează în sisteme cu atât mai opace şi mai neinteligibile şi mai străine de dezbateri 
cu cât iau forma cifrelor aparent neutre şi obiective. 

Prin urmare, ceea ce m-a interesat a fost sa detectez in interiorul sistemelor contabile 
alegerile sociale implicite si sa le repun in dezbatere publica. Problema centrala este cea a 
evaluarii bogatiei. Sistemele noastre contabile nu retin decat fluxurile monetare, fara a se 
interesa de modalitatea in care aceste fluxuri au fost create. 

Un bun exemplu îl constituie naufragiul petrolierului Erika. În această obsesie a 
creşterii, o astfel de catastrofă ecologică este considerată aducătoare de bogăţie. Voluntarii 
care au avut proasta idee de a participa gratuit la depoluarea plajelor au fost total 
deconsiderati deşi, dacă ei n-ar fi existat, s-ar fi apelat la personal remunerat, lucru care s- 
ar fi reflectat în contabilitate. Cu alte cuvinte, din punctul de vedere al contabilităţii 
naţionale, voluntariatul este o sursă de pierdere de bogăţie necompensată. Este ceea ce eu 
numesc „paradoxul Erika“. Mi-am spus ca această ar trebui supusă dezbaterii publice 
această chestiune relativ cunoscută specialiştilor dar mereu bine ascunsă, tratată 
tangential în dezbaterile interne ale statului. Era o ocazie pentru a declanşa o dezbatere 
publică şi poate chiar pentru a educa publicul. 


Mi-am spus de asemenea că a venit timpul să schimbăm modalitatea de a contabiliza 
bogăţia, pentru că ne aflăm într-un moment istoric în care nu mai este vorba numai de 
probleme ecologice, ci în general de probleme sociale, culturale, sanitare şi educative care 
sunt ascunse de o reprezentare, o definiţie şi o formă de măsurare a bogăției concepute 
într-un cu totul alt context istoric şi care acum ne împiedică să abordăm corect problemele 
zilelor de azi şi de mâine. Am început să organizăm reuniuni cu ceea ce a fost denumit 
„colectivul bogăţie“, care avea o altă abordare a bogăției, spunând că miza era democratică 
şi nu doar o dezbatere pentru tehnicieni. Rezistenţa împotriva acestui colectiv a fost atât 
fatisa, cât şi mascată, astfel că am fost imediat dati de-o parte, „puşi la cutie“. Atunci am 
adoptat sloganul: „Cu cât vom fi mai mulţi la cutie, cu atât veţi putea pune mai greu pune 
capacul“. Aveam ideea mea proprie cu privire la modul în care putem transforma fisurile 
în breşe. La vremea aceea recitisem o carte a lui Saul Alinsky care mi-a plăcut mereu, care 
se numeşte Rules for Radicals (Reguli pentru radicali). 

Alinsky arăta arta subtilă prin care poţi folosi forţa adversarului. 

Unul din punctele forte ale acestei arte era reperarea zonelor de slăbiciune ale 
adversarului, dar mereu într-o logică non-violentă. 

Spre exemplu, ei organizaseră o acţiune contra unui aeroport care discrimina rasial 
angajaţii de la curăţenie. În mod evident într-un aeroport există multe zone vulnerabile 
din punctul de vedere al securităţii. Dar pe ei nu asta îi interesa. În schimb, reperaseră alte 
zone de vulnerabilitate şi ajunseseră la concluzia că punctul cel mai vulnerabil al unui 
aeroport îl constituie toaletele: dacă se blochează toaletele se ajunge la ceea ce ei 
denumiseră „operaţiunea shitting“. Altfel spus, revărsarea rahatului, şi la propriu, şi la 
figurat. 

O altă regulă tactică este aceea că: Amenințarea este mai tare decât acţiunea. 

Prin urmare ei îşi construiesc proiectul şi, când este suficient de bine gândit si 
imparabil, trimit un fals spion care povesteşte directiunii aeroportului ce se pregăteşte. În 
acest moment, înainte de declanşarea oricărei acţiuni, directiunea însăşi organizează o 

celulă de criză care încearcă să găsească modalităţi de apărare, lucru pe care bineînţeles nu 
reuşeşte să-l facă şi atunci acceptă negocierile. 

În fine, ultimul punct fundamental de tactică este: Nu te supune niciodată ridicolului 
de a te lua prin surprindere dorinţa adversarului de a negocia. Dacă inamicul vine pe 
terenul nostru, aceasta este ocazia de a repurta victorii parţiale, deloc de neglijat atunci 
când eşti în slujba unor oameni foarte săraci. 

În esenţă, modelul de producţie dominant industrial este direct legat de reconstrucţia 
de după război. Din cauză că după război s-a dorit în mod prioritar să se reconstruiască 
industria, s-au ales sisteme de cifre care permiteau valorizarea acestor tipuri de activităţi 
în detrimentul altora. Pentru a da un exemplu simplu, meseriile legate de viata la tara sunt 
mai bogate în cuprindere decât simpla producţie agroalimentară. Aceste meserii sunt 
legate de amenajarea teritoriului, de protejarea naturii, de legăturile sociale, de cultură. 
Dar toate acestea nu intră în zona industriei productiviste, pentru care numai producţia 
agroalimentară este susceptibilă de a fi considerată o bogăţie. 


Or, această alegere a societăţii de după război, care este la originea sistemului nostru 
contabil, este în prezent învechită şi foarte contraproductivă în faţa marilor probleme 
precum ecologia. Pentru a relua faimoasa frază a lui Jacques Chirac: „casa arde, iar noi ne 
uităm în altă parte“. Şi nu numai că privim în altă parte, dar mai şi punem gaz pe foc. Şi 
una din cauzele principale pentru care adoptăm această atitudine sinucigaşă este aceea că 
indicatorii bogăției, fie ei privaţi sau publici, ne îndeamnă s-o facem. Toate reuniunile la 
vârf consacrate Terrei vor fi zadarnice dacă întreprinderile şi statele continuă să fie 
judecate pe baza unor sisteme de conturi care valorizează productivitatea, rentabilitatea şi 
capacitatea de a fi competitiv. Suntem în situaţia unui marinar care s-a decis să schimbe 
direcţia vasului, dar toate instrumentele de la bord continuă să fie reglate pe vechea 
direcţie. 

Ce anume figurează în conturi? Ce este cu adevărat important în vieţile noastre? De 
ce esentialul este invizibil în sistemele noastre contabile? Durata mai mare a vieţii, faptul 
că timpul alocat instruirii este mai lung, reducerea globală a timpului de lucru sunt mai 
degrabă veşti pozitive. Dar, dacă nu se schimbă felul în care definim munca, aceste lucruri 
pozitive se vor schimba în unele negative. Se vor reduce pensiile, se va reinventa sărăcia 
pentru persoanele în vârstă şi se va genera o incredibilă regresie socială. În plus, în teorie, 
activitatea casnică este considerată nemuncă. Dar economia s-ar prăbuşi dacă n-ar exista 
economia casnică! Cu toate acestea, ea rămâne oficial o nemuncă. 

De fiecare dată când apare o dificultate în a defini cantitativ o valoare, este suficient 
să-i simulezi pierderea. Dacă se simulează pierderea aerului, care, sub pretextul că este 
abundent şi gratuit, nu are valoare economică, înţelegem imediat ce consecinţe ar exista; 
la fel dacă s-ar simula pierderea dragostei, a libertăţii sau a timpului destinat activităţii 
libere, greşit denumit „pensionare“, şi care este momentul în care ai posibilitatea de a avea 
în sfârşit timp pentru proiectele proprii de viaţă, când ai scăpat de munca silită. Acelaşi 
lucru şi pentru timpul alocat studiilor superioare, care este considerat o inactivitate, în 
vreme ce ni se spune că trăim într-o societate a cunoaşterii. Mergem în mâini... 

Aceasta reflectie asupra definirii bogatiei implica o problema si mai incomoda: aceea 
a monedei, pentru care ar trebui să redeschidem o dezbatere democratică. 

Problema monedei este ieşită complet din câmpul dezbaterii democratice. Am fost 
convinşi că este o operaţiune de care trebuie să se ocupe specialiştii, că ar fi nevoie pentru 
asta de bănci centrale independente, care sunt cu siguranţă independente de procesul 
democratic, dar sunt total dependente de pieţele financiare. Dacă nu se vor crea mijloacele 
pentru a recâştiga autoritatea democratică asupra monedei, va trebui să suportăm 
fenomenele de umflare şi de exces ale capitalismului financiar, ale economiei de cazinou, 
care se vor agrava continuu în anii care vor veni. 

Dar nu se pot introduce încetinirea şi descreşterea necesare din punct de vedere 
ecologic decât dacă se propune simultan şi perspectiva unei vieţi mai bune. Fără aceasta 
perspectivă, ne găsim în situaţia unui toxicoman căruia i se propune o cură de sevraj fără a 
i se da speranţa că se va simţi mai bine după externare. 

El va prefera in mod sigur să rămână toxicoman. Or, noi suntem acum într-o 
societate de toxicomani care consumă droguri ca să nu se mai simtă rău, droguri care sunt 
posesia şi consumul de bunuri, dar le fel de bine puterea, gloria, care este o dorinţă nebună 
de recunoaştere şi de posesiune asupra altuia, ceea ce grecii numeaudragostea infantilă, 
porneia, momentul în care sugarul vrea să-şi absoarbă mama şi care stă la originea 
credinţei că celălalt este proprietatea mea. 


Aceste limitări pe care trebuie să le acceptăm pentru că ne aflăm în faţa unui zid 
sunt adevărate oportunităţi pentru a depăşi acest obstacol printr-un singur salt în 
această aventură foarte scurtă a speciei umane. Pretinsul Homo sapiens, pe care Ed- 
gar Morin are dreptate când spune că ar fi mai bine să se numească sapiens demens 
decât sapiens sapiens, este o specie extraordinar de tânără. Ce sunt 100.000 de ani 
raportați la celelalte specii? Iar această specie foarte tânără riscă mortalitatea infanti- 
lă. Dar ea poate de asemenea şi să trăiască un salt calitativ. În tradiţia tantrică, aflată 
la originea faimoasei polaritati yin-yang, caracteristica dominantă yin, adică principi- 
ul feminin, se defineşte ca fiind puterea creatoare, iar caracteristica dominantă yang, 
principiul masculin, in mod surprinzător este capacitatea de admiraţie în fata creati- 
ei. 

Dacă acestă capacitate de admiraţie este refulată (ceea ce se întâmplă la mai toţi 
bărbaţii), aceştia vor fi fascinati de puterea pe care nu o au şi o vor întoarce ca putere 
dominatoare asupra femeilor. 

Când te naşti la 9 luni, eşti un prematur în raport cu celelalte specii. Ne trebuie mulţi 
ani pentru a ne câştiga autonomia fizică, în timp ce doar câteva ore le sunt suficiente altor 
animale. Dar noi nu suntem numai prematuri din punct de vedere fizic, ci şi prematuri din 
punct de vedere psihic. 

După război, problema principală era mai puţin aceea a repunerii pe picioare a 
producţiei şi mai mult aceea a înţelegerii dezastrului intelectual, spiritual şi moral care a 
făcut posibil Holocaustul şi barbaria în sânul marilor civilizaţii. Ei bine, s-a evitat această 
problemă şi s-a pus accentul pe repunerea în funcţiune a producţiei industriale. 


143 


Coline Serreau - Solutii locale pentru o dezordine globală 


Forma noastră de conştiinţă, atunci când se crede superioară, produce efecte 
distructive fie asupra altor specii, fie asupra noastră înşine. 

Putem avea atunci o viziune radicală, spunând: În fond, de ce n-ar dispărea specia 
umană? Asta cu atât mai mult cu cât ea face totul pentru a se autodistruge. Astfel, unele 
curente ecologice mizantrope, chiar dacă n-o spun pe fata, nu sunt departe de a gândi 
astfel: „Omenirea va dispărea? Şi ce? Drum bun, cale bătută!“ 

Cealaltă cale este să spunem că ne acceptăm condiţia umană cu această 
vulnerabilitate pe care o numim conştiinţă — care este o vulnerabilitate, nu o superioritate 
— şi să ne întrebăm cum putem să folosim in sens pozitiv această conştiinţă, astfel încât ea 
să nu ne facă să dominăm, ci să rămână o putere creatoare. 

Modelul pe care eu îl numesc DCD — dereglementare, competiţie, delocalizare — care 
este un trunghi cheie în interiorul căruia ne ducem traiul, este total nesustensabil. Avem 
nevoie, dimpotrivă, de reglementare, de cooperare şi de relocalizare. Şi ceea ce dă speranţă 
este apariţia „creatorilor culturali“ care sunt interesaţi mai mult de a fi decât de a părea, de 
valorile feminine în relaţie cu viaţa şi implicarea socială. Într-o ţară precum Franţa, se 
consideră că există aproximativ 8 milioane de persoane care se află pe o traiectorie de 
acest tip. Sunt mai multi decât s-ar crede şi cei mai multi dintre ei se cred marginalizati 
sau minoritari. 

Ei nu au conştiinţa puterii lor creatoare. Şi una dintre mizele cele mai mari este sa 
irupă această conştiinţă colectivă care dă forţă, nu în sensul de raport de forţă în războiul 
celor care vor să domine, ci în sensul forţei vieţii. 

S erge Latouche a facut studii superioare de stiinte politice, este doctor in filosofie si 
profesor de ştiinţe economice. Din 2002, este profesor emerit de economie la 
Universitatea Paris-Sud (XI-Sceaux/Orsay) unde predă istoria gândirii economice. A 
fost multă vreme animatorul unui seminar despre relaţia dintre cultură, tehnică şi 
dezvoltare la IEDES (Istitutul de studiere a dezvoltării locale şi sociale, Paris-I). Este 
considerat specialistul în relaţiile economice şi culturale Nord/Sud şi în epistemologia 
ştiinţelor sociale. 

Este unul dintre contributorii cu vechime ai revistei MAUSS (Mişcarea 
antiutilitaristă în ştiinţele sociale) şi director al Grupului de cercetare în antropologie, 
epistemologie şi economie a sărăciei (GRAEEP). Este, din 1996, şi membru al comitetului 
ştiinţific al revistei Ecologia politica (Roma), din 1982 - membru al comitetului de 
redacție al revistei L'homme et la société (Omul şi societatea) şi al revistei Entropia, 
publicaţie de studii teoretice şi politice despre descreştere. 

A dezvoltat în domeniul ştiinţelor umane o teorie critică la adresa ortodoxismului 
economic. Denunţă economismul, utilitarismul în ştiinţele sociale şi noțiunea de dezvol- 
tare, criticând in special noțiunile de eficcienta şi de raționalitate economică. Denunţă şi 
deconstruieşte noțiunea de dezvoltare durabilă, pe care o consideră o impostură şi o 
ineptie, deroarece „pentru a supraviețui şi a dura trebuie să organizăm descreşterea“. 
Este unul dintre gânditorii şi partizanii cei mai cunoscuţi ai acestei teorii şi încearcă să 
conceptualizeze stadiul de după dezvoltare într-o „luptă generalizată şi organizată îm- 
potrivs modului de viaţă consumerist, devenit nesustenabil la scară mondială“. Pentru 
Serge Letouche, refugiul trebuie căutat în antidezvoltarismul informal, ca formă de eco- 
nomie capabilă să constituie o veritabilă alternativă la ,,liberal-productivism“. 


Dacă toată lumea ar trăi ca noi, francezii, ar fi nevoie de 3 planete pentru a ne acoperi 
nevoile. Dacă toată lumea ar trăi ca americanii, ar fi nevoie de 6 planete. Acest mod de 
viaţă este încă posibil deoarece primim asistenţă tehnică masivă din partea ţărilor 

africane, care consumă mai putin de o zecime de planeta. Dar, dacă vom continua cu o rata 
de crestere extrem de moderata, pe care nici un candidat la presedintie nu ar fi indraznit 
să-l preconizeze in discursurile sale electorale, o rata de creştere de 2%, până în 2050, nu 
am mai avea nevoie de 3 planete, nici de 6, ci de 30 de planete, din cauza unui mecanism 
pe care un prieten de-al meu îl numeşte „terorismul intereselor cumulate“. Şi 30 de 
planete nu avem de unde să găsim, orice am face. Este deci urgent să devenim conştienţi 
de necesitatea de a reveni în limitele a ceea ce destinul ne-a oferit, adică o singură planetă. 


6 


„Când toţi chinezii vr avea câte o maşină“, dar niciodată nu vor avea toţi chinezii câte 
o maşină, pentru că planeta nu ar mai exista. Am pornit totuşi în acea direcţie. Ei au decis 
să ducă până la capăt nebunia noastră, pentru că trebuie să spunem că noi suntem cei care 
le-au inculcat virusul societăţii de consum, şi acum că îl au, nu mai vor să scape de el. Vor 
merge destul de departe pe drumul acesta. Când Anglia a început acest joc, era o ţară mică 
şi avea lumea la dispoziţie... Problema cu China este că e o ţară enormă şi că nu mai avem 
alte planete la dispoziţie, aşa că am atins limitele. Vom ajunge cu siguranţă la o ruptură. În 
fiecare dimineaţă mă trezesc gândidu-mă: azi e ziua când se va întâmpla? Pentru salvarea 
lumii, cu cât se va întâmplă mai rapid această ruptură, cu atât mai bine, dar nimeni n-are 
nici un interes că ea să se întâmple. 

Pentru mine, faptul că lucrurile continuă să funcţioneze e un miracol, când în Statele 
Unite populaţia este îndatorată 2 ani şi jumătate, adică acolo oamenii trăiesc acum din 
ceea ce vor câştiga peste mai bine de doi ani — e o nebunie! Colegii mei, economişti serioşi, 
recunosc şi ei asta, dar numai în particular. 

În sferele de conducere, oamenii sunt conştienţi de pericole, dar le este greu evident 
să taie creanga pe care stau (iar unii stau chiar foarte confortabil). Oricum, suntem cu toţii 
în aceeaşi barcă, şi când se va scufundă, cei din clasele superioare se vor scufundă poate 
mai încet, dar se vor scufundă şi ei până la urmă cu toată lumea. 

Trăim cu toţii într-un mod mai mult sau mai puţin schizofrenic, adică avem simultan 
capacitatea să ştim şi să nu ştim, să vedem şi să nu vedem. 

Dacă am contabiliza ceea ce numim costurile externe ale creşterii, adică ceea ce 
trebuie să suporte natura şi sănătatea noastră, creşterea s-ar dovedi o afacere nerentabilă, 
dar suntem cu toţii prinşi în rotitele unei maşinării enorme în care, de fapt, nimeni nu 
decide nimic. Autorităţile politice suportă presiuni colosale. Pentru a lua o decizie precum 
moratoriul a două pesticide care au distrus mai bine de 50% din albinele din Franţa, a fost 
nevoie de lupte de ani de zile, şi războiul încă nu e câştigat. Nu există o ofertă politică 
pentru a înfrunta direct problema. 

Dar din fericire omul nu se reduce la un angrenaj, şi în fiecare dintre noi există o 
părticică ce poate refuza, protesta, reacţiona. Maşinăria enormă e o nebunie care nu poate 
decât să eşueze, suntem cu toţii complicii funcţionării ei, dar putem fi şi complicii eşecului 
ei. 

Pentru a reveni la o amprenta ecologică sustenabilă pentru Franţa ar însemna să 
revenim la situaţia in care ne găseam în anii ‘60. Nu eram în epoca de piatră. Problema 
este că ceea ce consumăm nu mai este produs în acelaşi mod. Biftecul din anii ‘60 era 

produs din vite care păşteau pe islazurile din Normandia sau din Charolais. Astăzi, ele sunt 
hrănite cu soia produsă pe lazurile pădurii amazoniene, ceea ce nu e tocmai bine pentru 
plămânii planetei, nici pentru brazilienii din Nordeste, care nu mănâncă soia, ci fasole 
roşie. Apoi, soia e transportată 10.000 de kilometri, amestecată cu făinuri animale, ceea ce 
duce la boala vacii nebune. Tot sistemul a fost dat peste cap. 

Toate acestea sunt valabile nu numai pentru agricultură, ci pentru tot. Astăzi, hainele 
pe care le purtăm implică cel putin 30.000 de kilometri de călătorie. În anii ‘60, existau 
încă fabrici textile la Lille, Roubaix, Tourcoing. Producţia a fost fragmentată, delocalizată 
şi răspândită pe toată planeta, pentru că apoi fragmentele să fie recompuse într-un produs 
final care este, la rândul sau, transportat, şi astfel se ajunge la rezultate complet absurde, 
ca în cazul crevetilor din Danemarca trimişi in Maroc pentru a fi curăţaţi, spre a reveni 
apoi în Danemarca, unde sunt puşi în pungi şi trimişi apoi în lumea întreagă. La fel, 
homarii scoțieni care înainte erau decorticati în fabrici din Scotia, şi care, după ce au fost 
cumpărate de fonduri de pensii americane, sunt acum trimişi în Tailanda pentru a fi 
decorticati manual, pentru că s-a considerat că aşa s-ar face profituri cu câţiva dolari mai 
mari. Crevetii fac aşadar un drum dus-întors de 20.000 de kilometri pentru că apoi să fie 
distribuiţi în magazinele Marks and Spencer. Suntem într-un sistem nebunesc! 

Zi de zi, 4.000 de camioane circulă prin trecătoarea Perthus. Pierre Rabhi dă 
exemplul unui camion care transportă spre Spania roşii crescute în sere din Olanda şi 
tamponează pe drum un camion spaniol care transportă spre Olanda roşii crescute în 
Andaluzia, tot în sere. Camioanele au produs un sos de roşii european... Nu trebuie să 
punem sub semnul întrebării doar consumul, ci şi modul în care se produce ceea ce 
consumăm. Aşa că, dacă am reveni la un sistem mai rezonabil, dacă am relocaliza 
economia şi dacă oamenilor le-ar fi redată dorinţă de a trăi acolo unde trăiesc, dacă am 
elimina consumul anumitor domenii intuile, dăunătoare chiar, precum publicitatea — al 
doilea buget mondial, 500 de miliarde de dolari cheltuiţi anual, adică 500 de miliarde de 
poluare materială, pentru că noi, francezii, primim în fiecare an între 40 şi 50 de 
kilograme de pliante publicitare, adică 50 de kilograme de pădure distrusă de persoană —, 
aş spune că este încă posibil, şi nu doar posibil, dar la urma urmelor am trăi mult, mult 
mai bine. 

Se face mare caz de câteva vapoare pline cu imigranţi care eşuează pe plajele 
europene, dar s-ar putea, cu logica actuală a lucrurilor, ca 800 de milioane de africani să 
vrea să vină în Europa. Am distrus toate motivele pe care le-ar putea avea un african ca să 
trăiască în Africa. Este consternant. Am fost de curând în Benin şi diferenţa dintre Africa 
pe care am cunoscut-o cu 20 de ani în urmă şi Africa de acum este că acum 20 de ani 
oamenii găseau încă un sens în a trăi în felul lor. Nu şi-au schimbat în mod fundamental 
modul de viaţă, dar pur şi simplu acesta nu mai are sens. Nu mai aspiră decât la un lucru, 
mai ales tinerii de la ţară, şi acela este să plece în Franţa sau într-o ţară „dezvoltată“. Şi 
această tendinţă este distructivă. 


Consumăm tot mai mult, şi mare parte din acest consum merge spre reparaţii sau 
compensare. Cheltuim tot mai mult pe consultaţii medicale şi pe produse farmaceutice 

pentru ca suntem agresati de poluare. Avem boli precum astmul, bronsita cronica etc. 
Precum angajaţii din marile companii care sunt atât de stresaţi, încât se îndoapă cu 
antidepresive. Franţa este ţara care consumă cele mai multe antidepresive pe cap de 
locuitor. Angajaţii englezi preferă cocaina... Există o legătură strânsă între creşterea 
economică şi rata sinuciderilor şi a depresiilor nervoase. Nu mai ştim să ne bucurăm de 
prezent. Când eşti victima a ceea ce în engleză se numeşte workoholism, adică atunci când 
munca este un drog, timpul care nu e consacrat muncii pare lipsit de sens. 

Am golit de sens exact ceea ce putea sa dea sens vieților noastre. 

Cred că economia în sensul modern, adică economia capitalistă de piaţă etc. este o 
smecherie bărbătească. Sunt convins de asta. Am văzut-o în toate studiile mele economice: 
nu erau femei în economie, nu erau femei în companii, şi nu din întâmplare. Este 
caricatural în Africa, unde toată viaţa concretă, ceea ce face Africa să trăiască, chiar şi la 
ora actuală, este asumat de femei. Dar de cum intrăm în economia modernă, în dezvoltare, 
totul devine o chestiune masculină. În cele mai multe dintre ţările Africii subsahariene, 
femeile cultivă pământul, pentru că ele sunt cele fertile şi fac toate lucrurile esenţiale. Dar, 
imediat ce creăm o plantație modernă, bărbaţii sunt cei care se ocupă de ea. Este o 
modalitate a bărbaţilor de a prelua puterea, dar oricum femeile nu sunt de fapt interesate 
de astfel de proiecte, sau nu se simt atrase de ele. 


Nu sunt un aderent mistic al ipotezei Gaia, dar cred că e o metaforă frumoasă pentru 
această interdependenta generalizată dintre om şi cosmos, adică exact ceea ce Occidentul a 
încercat să nege. Am putea spune că dezvoltarea, cu toată ideologia creşterii, a progresului, 
este, în termeni heideggerieni, o formă de uitare a fiinţei, un refuz de a ne asuma condiţia. 
Dar libertatea noastră nu există decât dacă ne asumăm condiţia finită. Şi, din acest punct 
de vedere, aş spune că proiectul descreşterii, sau al ,sobrietätii fericite“, cum o mai putem 
numi, este un proiect de acceptare a fiinţei, a morţii, a umanităţii omului, a condiţiei lui de 
natură în natură. Este inversul creşterii nelimitate. 

Aceasta capătă uneori forme complet triviale, ca de exemplu atitudinea fata de 
producţia noastră de deşeuri, care este extraordinară. Nici un economist nu a vorbit 
despre deşeuri. Pentru economişti, producem, consumăm, câştigăm bani, dar ideea că, 
atunci când producem mărfuri, producem în acelaşi timp şi deşeuri, şi că poluarea este 
unul dintre deşeurile producţiei, le este complet străină şi nu au cuprins niciodată acest 
element în calculele lor. Este, în fond, un mod de a nega limitele şi realitatea. Producem cu 
materii prime şi, dacă producem energie nucleară, vom produce deşeuri nucleare. Şi 
deşeurile nucleare trebuie gestionate, pentru că ele există. Or, vedem că avem o atitudine 
de negare: deşeurile? Vedem noi, vom găsi o soluţie! 

A de la... 


AGROECOLOGIE 
Agroecologia este un demers stiintific atent la fenomenele biologice, care asociaza 
dezvoltarea agricola cu protectia-regenerarea mediului natural. 

Ea sta la baza unui sistem local de gestiune a unei agriculturi multifuncţionale şi 
durabile, care valorizează agro-ecosistemele, optimizează producţia şi minimizează 
inputurile. 


AGROSILVICULTURĂ 

Agrosilvicultura este un sistem de exploatare a pământului agricol care asociază, pe 
aceeaşi parcelă, producţie agricolă anuală (culturi, păşuni) şi producţie forestieră (copaci 
care produc lemn pentru cherestea). Agrosilvicultura profită de complementaritatea 
copacilor şi a culturilor pentru a valoriza cât mai bine resursele mediului. 


AMAT (Asociaţie pentru menţinerea agriculturii ţărăneşti) 

Aceste asociaţii au fost create pentru a favoriza agricultura ţărănească şi biologică şi 
pentru a susţine agricultorii cărora le era greu să subziste, confruntati fiind cu agricultura 
la scară industrială (agro-industria) şi cu marii comercianţi de alimente. 

O astfel de asociaţie funcţionează că un fel de „parteneriat“ între un grup de 
consumatori şi un agricultor. În fiecare săptămână, agricultorul propune spre vânzare 
consumatorilor „coşuri“ cu produse de la fermă sa. 

Consumatorii se angajează, la rându lor, să cumpere aceste coşuri pe o perioadă 
anume, garantând astfel un venit fix pentru agricultor (acest lucru asigurând menţinerea 
activităţii agricole a acestuia). 

Consumatorul are siguranţa de a cumpăra alimente proaspete, de sezon, adesea 
biologice, cultivate local şi produse din soiuri — vegetale sau animale — ale zonei, la un pret 
echitabil. 

AMPRENTĂ ECOLOGICĂ 

Amprenta ecologică reprezintă impactul activităţilor umane asupra ecosistemelor planetei. 
Această se măsoară în general în suprafaţa (hectare/individ sau hectare consumate de un 
oraş sau o ţară pentru a-şi satisface nevoile, spre exemplu). 

Mai precis, amprenta ecologică cuantifica, pentru un individ sau o populaţie, 
suprafaţa bioproductivă necesară pentru a produce principalele resurse consumate de 
către această populaţie şi pentru a-i absorbi deşeurile. 

Amprenta biologică oferă o idee cu privire la suprafaţa planetară utilizată pentru 
traiul şi supraviețuirea oamenilor. 


B de la... 


BIODINAMICĂ 
În agricultura biodinamică, exploatarea agricolă este un tot „organic“, ale cărui 
componente se acordă între ele, astfel încât această exloatare trăieşte, pe cât posibil, din 
propiile resurse şi se dezvoltă ca un organism agricol individual, închis. Ea integrează 
diferitele aspecte ale agriculturii biologice — tehnice, economice şi sociale — având la bază 
următoarele principii: 
— reciclarea tuturor substanţelor organice provenind de la exploatare în sol, prin tehnicile 
de cultură, folosirea oricărui gunoi, a gunoiului de grajd şi a deşeurilor; 
— transformarea substanţelor organice prin compostaj, prin preparate pe bază de plante 
medicinale pentru a obţine un fertilizant care să hrănească solul. 

Agricultura biodinamică este agricultura care asigură sănătatea solului şi a plantelor 
pentru a oferi o alimentaţie sănătoasă animalelor şi oamenilor. Ea acordă o importantă 
foarte mare ritmurilor naturii şi influenţei astrelor, mai ales fazelor lunii. 


BIOPESTICID 


În agricultura ecologică nu se folosesc nici fertilizanti sintetici, nici pesticide chimice. În 
primul rând se mizează pe prevenire, pentru a întări rezistenţa la boli, la insecte şi la 
buruieni, menţinând solul sănătos şi alegând plante adecvate mediului şi climei. 


Dar, dacă este necesar, se folosesc diferite alternative pentru a lupta împotriva 
dăunătorilor: 
— prădători (gargarite) care să omoare insectele, capcane sau bariere care să împiedice 
dăunătorii să se reproducă; 
— pesticide ecologice care provin din surse naturale (de obicei plante sau minerale). 


BRF (Bois raméal fragmente sau lemn märuntit) 


BRF-ul (lemn maruntit) permite cultivarea plantelor, comestibile sau nu, fără a ara sau a 
săpa, fără îngrăşăminte şi fără apă (sau folosind apă foarte puţină). 

Folosind crengi proaspăt maruntite şi răspândite rapid pe sol, se vor dezvolta o 
întreagă pedofaună (faună din sol) şi pedofloră (floră din sol) care vor reproduce aceleaşi 
mecanisme că într-o pădure, care este autosuficientă. Acest tip de lemn este considerat a fi 
un „agradant“ (care produce o „agradare“, opusul degradării) şi este deci o materie foarte 
potrivită pentru regenerarea solurilor „epuizate“. 


C de la... 


COMPOST 

Compostul este rezultatul descompunerii naturale şi a umidificării unui amestec de 
materii organice (reziduuri verzi, resturi alimentare, hârtie, gunoi de grajd...) de către 
microorganisme si macroorganisme (insecte, râme, ciuperci...). 

Compostul este bogat în nutrimente si este folosit ca îngrăşământ. Utilizarea lui 
ameliorează structura solului (prin aportul de materii organice), ca si biodisponibilitatea 
elementelor nutritive (azot). El sporeşte de asemenea biodiversitatea pedofaunei (faunei 
din sol). 

Compostul este diferit de gunoiul de grajd. Acesta din urmă este compus din materii 
organice folosite ca îngrăşământ sau că fertilizant, in timp ce compostul este produsul 
descompunerii controlate a unor produse organice (printre care se poate număra, 
eventual, si gunoiul de grajd). 


Cultura sub pătură vegetală sau prin insamantare directa 


Insämântarea directă sub pătură vegetală este o cultură de câmp care constă în 
introducerea unei culturi intermediare între recoltare si însămânţarea următoare. 


Nu este nevoie de nici o intervenţie mecanică pentru lucrarea solului între recoltarea 
culturii precedente şi însămânţarea următoare. 


Distrugerea păturii vegetale se face în mod natural, prin descompunere şi hrănirea 
solului, a doua cultură crescând mai repede decât cea intermediară. 


Această tehnică, practică şi rentabilă, permite menţinerea obiectivelor de producţie şi 
menţinerea calităţii apei şi a solului în timpul exploatării şi în afara ei. 


E de la... 


ERBICID 


Un erbicid este un produs fitosanitar conceput exclusiv pentru a stârpi sau a limita 
dezvoltarea buruienilor. 


In agricultura biologică, se propun numeroase alternative naturale. 

F de la... 


FAO 
Organizaţia Naţiunilor Unite pentru alimentaţie şi agricultură (ONUAA sau, în mod 
curent, FAO, sau Food and Agriculture Organization of the United Nations). 

Creată în 1945 la Quebec, FAO are 190 de membri (189 de state şi Uniunea 
Europeană). 


FUNGICID 
Un fungicid este un produs fitosanitar conceput exclusiv pentru a omori sau a limita 
dezvoltarea ciupercilor parazite ale plantelor. 

În agricultura biologică (ecologică) sunt propuse numeroase alternative naturale 
pentru fungicide. 


G de la... 


GUNOI (LICHID) 

Acest tip de gunoi este un amestec de dejectii de animale (urină, excremente) şi de apă, în 
care domină elementul lichid. Poate conţine şi mici cantităţi de resturi de de litieră (paie). 
Este produs în principal din creşterea porcilor, a bovinelor şi a păsărilor care nu folosesc 
(sau folosesc cantităţi mici) de litieră pentru evacuarea deşeurilor (în caz contrar, se 
produce gunoi de grajd). 

Acest gunoi lichid poate fi folosit ca îngrăşământ organic. 

Gunoiul lichid propriu-zis nu este poluant, cum s-ar putea crede, căci nitrații pe care 
îi conţine pot fi absorbiți rapid de vegetaţie. Folosirea gunoiului lichid participă la ciclul 
azotului, care este un element indispensabil pentru creşterea plantelor. 

Poluarea este datorată folosirii unor cantităţi prea mari de gunoi lichid şi ploilor 
puternice de după aruncarea gunoiului pe sol, care împiedică plantele să absoarbă nitrații. 
Apa de ploaie spală nitrații, care ajung în cursurile de apă şi în pânza freatică şi aduc un 
exces de elemente nutritive apei, antrenând proliferarea unui tip de vegetaţie, denumit în 
mod comun „maree verde“. 


H de la... 


HIBRID (SAMANTA HIBRIDĂ) 
Un hibrid F1 este prima generaţie provenită dintr-o încrucişare, animală sau vegetală, 
între două varietăţi sau rase de genealogie pură. 

Randamentul potenţial al hibrizilor, considerat în general superior celui al 
varietatilor vechi, este totuşi supus la numeroase constrângeri climatice sau agronomice. 

Aceste plante sunt deci indisociabile de adjuvanti externi (îngrăşăminte, pesticide, 
apa, energie). 

În Franţa, cea mai mare parte a seminţelor autorizate spre vânzare pentru plante pre- 
cum, spre exemplu, porumbul, floarea soarelui şi anumite specii protejate, sunt hibizi F1. 

Utilizarea hibrizilor constrânge agricultorii să cumpere aceste seminţe în fiecare an: 
ei nu mai pot păstra o parte din recoltă pentru seminţe de la un an la altul. 

Generalizarea hibrizilor, asociată cu reglementări impunând stabilirea unui catalog al 
seminţelor „autorizate“, face ca piaţa seminţelor să devină prizonieră a comercianților de 
seminţe, iar agricultorii rămân dependenţi de aceşti producători şi comercianţi. 


HUMUS 

Substrat organic rezultat din descompunerea plantelor sau a materiilor animale, care 
produce nutrimenti şi ameliorează structura solului. Humusul este unul din mijloacele 
principale de sporire a fertilităţii în producţia ecologică. 


M de la... 


MICROBIOLOGIA SOLURILOR 

Microbiologia solurilor este ştiinţa care studiază mecanismele de transformare a 
elementelor constitutive ale solului de către microbi în elemente asimilabile de către 
plante. Ea se ocupă de asemenea la înţelegerea relaţiilor complexe care unesc microbii 
solului între ei. 


MONOCULTURA 

Aceasta forma de agricultura consta in cultura unei singure specii vegetale. Aceasta este 
contraindicata din punct de vedere agronomic deoarece duce la epuizarea solurilor si 
poate, in timp, să favorizeze dezvoltarea bolilor şi distrugerea biodiversitatii. Opusul 
monoculturii este policultura. 


O de la... 


OMG (ORGANISME MODIFICATE GENETIC) 
Acest termen denumeşte plantele şi animalele modificate genetic prin intervenţii 
ştiinţifice. 

Un organism este modificat genetic atunci când materialul său genetic a fost 
modificat în mod artificial, prin fecundarea încrucişată sau prin recombinare naturală. O 
plantă poate să primească, spre exemplu, materialul genetic al unui peşte pentru a-i creşte 
rezistenţa la îngheţ. 

OMG-urile sunt interzise în agricultura biologică. 

P de la... 


PÂRLOAGĂ 

Noţiunea de pârloagă a reapărut în Europa în 1992, în cadrul Politicii Agricole Comune, ca 
măsură de ordin economic menită să limiteze supraproductia anumitor culturi, in special a 
cerealelor. Agricultorii trebuie se „îngheţe“ o parte a pământului lor în schimbul unei 
remuneratii. Ei nu au dreptul să folosească aceste suprafeţe de pământ. Dar, în agricultura 
ecologică, pârloaga este folosită pentru protejarea mediului, pentru a permite pământului 
să se „odihnească“ şi să se regenereze. 


PESTICID 

Un pesticid este o substanţă împtrăştiată peste o cultură pentru a lupta împotriva unor 
organisme dăunătoare. Este un termen generic care reuneşte insecticidele (împotriva 
insectelor dăunătoare), fungicidele (împotriva ciupercilor), erbicidele (împotriva 
buruienilor), paraziticidele (împotriva parazitilor). Pesticidele chimice de sinteză sunt 
interzise în agricultura ecologică. Ele sunt considerate vinovate de poluarea apelor, 
distrugerea biodiversitätii (insecte, microbi) şi suspecte că ar putea favoriza anumite 
cancere. Există, în schimb, numeroase alternative naturale. 


R de la... 


REVOLUȚIE VERDE 

Termenul de „revoluţie verde“ desemnează saltul tehnologic făcut în agricultură în cursul peri- 
oadei 1944-1970. Revoluţia verde corespunde unei politici de transformare a agriculturilor ta- 
rilor în curs de dezvoltare şi ţărilor mai puţin avansate. Aceasta a fost făcută posibilă de: 

— apariţia unor noi soiuri cu randament mare, în special soiuri de cereale (grâu şi orez), 
prin selecţie; 

— folosirea îngrăşămintelor minerale şi a produselor fitosanitare; 

— mecanizarea şi irigatiile. 

Pentru ca această politică agricolă să fie aplicată, diferite guverne au hotărât să ajute 
producătorii ca să-i încurajeze să adopte aceste noi metode şi tehnologii agricole. La 
început, revoluţia verde a avut un succes enorm şi a avut drept consecinţă o creştere 
spectaculoasă a productivităţii agricole. Aprovizionarea a mers mână în mână cu creşterea 
populațiilor şi a cererii de alimente, în timp ce preţurile alimentelor rămâneau stabile. 

În schimb, începând cu anii ‘90, comunitatea internaţională a recunoscut în mod clar 
impactul negativ al acestor politici, la nivel economic, social şi de mediu. 

Într-adevăr, revoluţia verde a accentuat disparitätile sociale, economice şi regionale 
şi în anumite ţări a accelerat exodul rural. 

Ea a încurajat în mod sistematic practici care degradează solurile şi distrug 
biodiversitatea. Recunoaşterea „efectelor secundare“ legate de revoluţia verde a dus, în 

1992, la semnarea declaratiei de la Rio, de catre 189 de tari. Una dintre componentele 
acestei declaraţii este Convenţia pentru diversitatea biologică, care a generat numeroase 
planuri de acţiune nationale de protejare a biodiversitatii. 


S de la... 


SEMINŢE 
Semințele sau extensiile altor organe de reproducere (bulbi, tuberculi) sunt alese pentru a 
fi semănate. Este primul stadiu al culturii. 

Începând cu prima jumătate a secolului XX, producerea şi comercializarea 
seminţelor devin obiectul unui control administrativ. Astăzi, în ţările dezvoltate, seminţele 
sunt asigurate în principal de companii producătoare de seminţe care sunt specializate în 
producerea şi comercializarea de seminţe selecţionate. Pentru a inmulti seminţele, ca să 
obţină cantităţi suficiente pentru comercializare, aceste companii semnează contracte cu 
agricultori care înmulţesc seminţele. 

Semințele de fermă sunt cele care sunt cultivate de un agricultor după ce sunt 
obţinute dintr-o recoltă obţinută din seminţe certificate cumpărate de la o companie 
producătoare de seminţe. În acest caz, nu este creată o varietate originală. 

Termenul de „seminţe ţărăneşti“ este folosit doar de câţiva ani pentru a desemna 
seminţe selecţionate şi produse de agricultori în scopul de a face să evolueze varietățile 
tradiţionale de seminţe, fără a face apel la seminţe selecţionate de companiile 
producătoare. 

În ultimii 20 de ani, cea mai mare parte a seminţelor au fost cumpărate şi brevetate 
de industria producătoare de seminţe, agricultorii fiind astfel privaţi de dreptul 
fundamental de a produce ei înşişi gratuit semințele proprii, aşa cum s-a întâmplat de 
milenii. 


SUVERANITATE ALIMENTARĂ 

Suveranitatea alimentară este un concept dezvoltat şi prezentat pentru prima oară de către 
Via Campesina cu ocazia Summit-ului dedicat alimentaţiei organizat de FAO la Roma în 
1996. De atunci, acesta a fost reluat şi clarificat de către altermondialişti cu ocazia 
diferitelor Forumuri sociale mondiale. 

Suveranitatea alimentară este prezentată ca un drept internaţional care lasă 
posibilitatea ţărilor sau grupurilor de ţări să stabilească politici agricole cât mai adaptate 
populațiilor lor fără că acestea să aibă un impact negativ asupra populațiilor altor tari. 

Acesta este complementar conceptului de securitate alimentară (care se referă la 
cantitatea de alimente disponibile şi la accesul populațiilor la acestea, la folosirea 
alimentelor ecologice şi la problema prevenirii şi a gestiunii crizelor). Suveranitatea 
alimentară acordă, în plus, importanţă condiţiilor sociale şi de mediu în care sunt produse 
alimentele. Ea recomandă un acces mai echitabil la pământ pentru ţăranii săraci, prin 

intermediul unei reforme agrare şi a unor mecanisme de securizare a drepturilor de 
folosire a pământului. 

La nivel local, suveranitatea alimentară favorizează menţinerea unei agriculturi de 
proximitate destinată cu precădere să furnizeze alimente pieţelor regionale şi naţionale. 
Culturile destinate producerii de alimente şi agricultura familială, la scară mică, trebuie să 
fie favorizate, pentru că au o eficacitate economică, socială şi de mediu mai mare în 
comparaţie cu agricultura industrială si cu plantațiile la scară mare, cu numeroşi angajaţi. 

Suveranitatea alimentară privilegiază tehnicile agricole care favorizează autonomia 
ţăranilor. Conceptul este deci favorabil agriculturii ecologice şi ţărăneşti şi refuză plantele 
transgenice în agricultură. 


T de la... 


TRANSGENIC 

Un organism transgenic denumit în mod comun OMG (vezi şi acest cuvânt) este un 
organism viu al cărui genom a fost modificat prin inserarea unor gene străine prin 
manipulări de laborator. 


Mai multe informaţii: 
http://www.reseau-arnap.org/ 
http://ec.europa.eu/agriculture/organic/glossary_fr&start=3 
www.fao.org/organicag/glossaire/fr/ 

http://www. inteiligenceverte.org/GlossaryItems.asp 
www.terre-humanisme.org 

http://www.lams-2i.com/ 

http://www.mdrgf.org/ 

Zece actiuni simple, 
aplicabile incepand de astazi 


Sa consumam produse biologice, locale si de sezon 

Să ne aprovizionam de la producătorii locali (AMAT-uri, pieţe, ferme...) 
Reinvatarea gatitului acasa 

Evitarea risipei 

Sa readucem vegetatia in mediul urban 

Vegetalizarea oraselor (balcoane, curti, acoperisuri) 

Crearea de compost urban 

Crearea de gradini comune 

Sa cream o gradina de legume bio 

În grădină proprie 

Într-o grădină comună 

Să creăm un AMAT 

Să cultivăm seminţe de grădină şi biologice 

Să cumpărăm seminţe din soiuri vechi 

Să creăm o bancă de seminţe 

Să creăm o piaţă pentru producătorii bio şi locali 

Să transformăm o cantină în cantină ecologică 

Cantină şcolară 

Restaurante ale unor firme, hoteluri 

Să începem sau să ne trasformam activitatea agricolă în una bio 
Recrearea unei zone de suveranitate alimentară 

Favorizarea menţinerii unei agriculturi de proximitate destinate în 
primul rând alimentării pieţelor locale sau naţionale. 

Să actionam în oraş 


Să ne aprovizionăm de la producătorii locali (AMAT-uri, pieţe...) 


Cartea lui Coline Serreau se incheie aici. 
Ca si munca noastra, a celor din TEI. 
Înainte de a încheia, te rugăm să dai şi tu mai departe. 
Nu neapărat (sau nu numai) cartea, 
ci şi ideile şi informaţiile conţinute de ea. 
Credem că numai aşa putem face ţara 
şi lumea puţin mai bune. 
Dar din dar... Spor! 

